Actor Sushaht ammilla ah maruvejje | Mihaaru\nޒުވާން އެކްޓަރު ސުޝާންތު ސިންގް ރާޖްޕޫތު އަމިއްލަ އަށް މަރުވެއްޖެ\n14 ޖޫން 2020 - 14:41\nއިންޑިއާގެ ނޫސްތަކުން ރިޕޯޓްކޮށްފައިވާ ގޮތުގައި 34 އަހަރުގެ އެކްޓަރު މަރުވެފައި އޮއްވައި ފެނުނީ މުމްބާއީގައި އޭނާ ދިރިއުޅޭ އެޕާޓްމަންޓްގެ ތެރޭގައި ދަންޖެހިގެންނެވެ. އަދި އަމިއްލަ އަށް މަރުވުމުގެ ދުވަސްތަކެއް ކުރިން އޭނާ އުޅުނީ ޑިޕްރެޝަންގައި ކަމަށް ސުޝާންތާ ގާތް ބައެއް މީހުންނާ ހަވާލާދީ މީޑިއާތަކުން ބުނެ އެވެ.\nސުޝާންތަކީ 2013 ގައި ފިލްމު "ކައި ޕޯ ޗޭ" އިން ބޮލީވުޑަށް ނުކުތް އެކްޓަރެކެވެ. އޭގެ ކުރިން އޭނާ ވަނީ މަޝްހޫރު ޓީވީ ސިލްސިލާ "ޕަވިތުރަ ރިޝްތާ" ގައި ވެސް މަސައްކަތްކޮށްފަ އެވެ. ސުޝާންތުގެ އެންމެ ފަހުގެ ފިލްމަކީ މިދިޔަ އަހަރު ނެޓްފްލިކްސް ސްޓްރީމްކުރި "ޑްރައިވް" އެވެ.\nSHOCKING : Actor Sushant Singh Rajput commits suicide.\nމިދިޔަ އަހަރު އޭނާ ފެނިގެން ދިޔަ ފިލްމުތަކުގެ ތެރޭގައި "ޗިޗޯރޭ" އާއި "ސޯންޗިރައްޔާ" ހިމެނެ އެވެ. ސުޝާންތު ކުޅުނު ފިލްމުތަކުގެ ތެރޭގައި ސާރާ އަލީ ޚާން ބޮލީވުޑަށް ތައާރަފުވި "ކޭދަރުނާތު" އާއި "ރާބްތާ" އާއި "އެމްއެސް ދޯނީ: ދި އަންޓޯލްޑް ސްޓޯރީ" އަދި "ޕީކޭ" ހިމެނެ އެވެ.\nސުޝާންތުގެ ކުރިއަށް އޮތް ފިލްމަކީ 2014 ގައި ރިލީޒްކުރި ހޮލީވުޑްގެ ފިލްމު "ފޯލްޓް އިން އަވާ ސްޓާޒް" ގެ ހިންދީ ރިމެކް "ދިލް ބޭޗާރާ" އެވެ.\nސުޝާންތަކީ އޭނާއާ އެކު "ޕަވިތުރަ ރިޝްތާ" ކުޅުނު ބަތަލާ އަންކިތާ ލޯކަންދޭއާ އެކު ވަރަށް ގިނަ ދުވަސްތަކެއް ވަންދެން ލޯބީގެ ގުޅުމެއް ބޭއްވި ތަރިއެކެވެ. އަދި އޭނާ އެންމެ ފަހުން ލޯބީގެ ގޮތުން ގުޅިގެން އުޅުނީ "ޖަލޭބީ" ފަދަ ފިލްމުތަކުން ފެނުނު ބަތަލާ ރިއާ ޗަކްރަބަތީއާ އެވެ.\nބޮލީވުޑް އިންޑިއާ މުމްބާއީ އަމިއްލައަށް މަރުވުން\n16 ކޮމެންޓް, 104 ރިއެކްޝަންސް\nޑިޕްރެޝަން އަކީވެސް ބައްޔެއް.އެބަލީގެ ފަރުވާއަކީ ގިނަގިންއިން ﷲ ހަނދުމަކުރުމާއި ޒިކުރުކުރުން..ނަމާދުކޮށް އެކަމުން މިންޖުވޭތޯ ދުޢާކުރުން އަދި އެއަށްފަހު ﷲ އަށް ވަކީލުކުރުން..ﷲ އަކީ އެންމެ އޯގަާވަންތަ އެންމެ ރަހީމްވަންތަ ރަސްކަލާންގެ.އެފަރާތަށް އިތުބާރުކޮށް ސަބަބުތަކުގައި ހިފަންވާނެ.އަޅުގަނޑަކީ ތިޔަބަލީގައި ވަރަށް ތަކުލީފު އުފުލި މީހެއް..ޑޮކްޓަރަށް ދައްކައިގެން ބޭސްތަކެއްކާން ލޯބިވާ މީހުން ނޭދޭ..އެމީހުންގެ ނަސޭހަތާއެކު ޝިފާ ލިބުނީ ﷲ ގެ ކިބަފުޅުން.\nﷲ ހަނދުމަކުރުން އިތުރުކުރާށެވެ.\nޑިޕްރެޝަން މިއީ ﷲ ތަޢާލާ ހަނދުމަކުރުމާ ދުރަށްދިއައީމާ އަންނަ ކަމެއް. މިއަށް ދިވެބަހުން ކިޔާނަމެއް ނެތިގެން އިނގިރޭސި ބަހަކުން ލިޔަން ޖެހުނީ ކަމަށް ބެލެވޭނީ. ރަނގަޅުވާނީ ނަފްސާނީ ބައްޔެއްގައި ދުވަސްކޮޅެއްގައި އުޅެފައި ކުފުރުވީއެވެ. ކާފަރުން އިތުރަށް ވާނޭ ކުފުރެއްވެސް ނޯންނާނެތީ ކާފަރުންނަށް މިބާވަތުގެ ބަލިމަޑުކަމުން ޝިފާއެއް ލިބޭނީ އިސްލާމްވެ ޒިކުރުކޮށް ގުރުއާން ކިޔެވުމުން.\nޑިޕްރެޝަންއަކީ ބައްޔެއް، އެއީ މުސްލިމަަކަށް ވީތީ ނުޖެހޭ ބައްޔެއްނޫން. މުސްލިމް ޤައުމުތަކުގައިވެސް މިބަލި އިންތިހާ. އެއީ ﷲ ހަނދުމަކުރުމުން ދުރުވެގެންވާކަމެއްވެސް ނޫން. ކެންސަރު ބަލި ޖެހިފައި ހުރި މީހަކާ ދިމާލަށް އެއްވެސް މީހަކު ނުބުނޭ ކަލޭ އަމިއްލައަށް ރަނގަޅުވާށޭ، ނަމާދު ކުރާށޭ، ތަންކޮޅެއް އޯގާވަންތަކަން އިސްކުރަން ދަސްކުރޭ.\nޑިޕްރެޝަންއަކީ ބައްޔެއް ކަމެއް ؟..... އެއީ މުސްލިމަަކަށް ވީތީ ނުޖެހޭ ބައްޔެއްނޫން ކަމެއް ؟..... މަށަކަށް ނޭނގޭ...... އެކަމަކުވެސް މަށަށް ޔަގީންކަމާ އެކު އެނގޭ ކަމަކީ މުސްލިމުން އަމިއްލައަށް މަރުވުން އެހެނިހެން ދީންތަކުގެ މީހުންނަށް ބަލާއިރު ބޮޑުތަނުން މަދުކަން....... އެހެންކަމުން މަށަށް ބުނެވިދާނެ މުސްލިމުން ޑިޕްރެޝަން އާއި ވަރަށް ދުރުކަމަށް.......\nއެހެން ދީންތަކުގެ މީހުންނަށްވުރެ އަމިއްލައަކަށް މަރުވާރޭޓު މުސްލިމުން މަދުކަން ކަލޭ ކޮންގޮތަކަށް ހެދި ތަފާސް ހިސާބަކުން ބެލިކަމެއްތީ\nތާކުހުރި ގުއި ގަނޑަކައްވެސް މަބުނީ ހާދަ އޯގާތެރިއެއްތިވަނީ\nމުސްލިމިންނަށްވެސް މިތަކުލީފު އުފުލާ .މިއީ ބައްޔެއް. ތަފާތަކީ ހަގީގީ މުސްލލިމުން އަމިއްލައަށް މަރުނުވާކަން.ސަބަބަކީ އެހެން މަރުވުމުން ހުރީ ކޮންގޮތެއްކަން އެނޣޭތީ.. މި ކުއްޖާ ބަލިން ރަނގަޅުވާން އިސްލާމޮވިނަމަ އޭ ހާދަ ހިތަސް އަރައޭ..ކާފަރުން ދެކޭގޮތުގައި މަރުވީމާ ތަކުލީފުތަކަށް ނުމުން އައީ..ރެސްޓް އިން ޕީސް..އެހެންވެ ސަލާމަތް ނުވެވޭވަރަށް ފިކުރުބޮޑުވުމުން މަރުވަނީ.ކިރިޔާވެސް އީމާންތެރިކަމެއް ވާ ހިތަކަށް އެނގޭނެ ހައްލު އޮތީ ﷲގެ މަގުގައިކަން.\nހައިރާންވި ޚަބަރެއް. މުސްލިމުންވެސް އަދި ދިވެހިންވެސް މިހާރަކަށް އައިސް ކުރާކަމެއް. ހިތްދަތި ދިރިއުޅުން އުޅޭ މީހަކު ނަމަ އެހާ ހައިރާން ނުވީސް. ކުރިމަތީގައި އުޖާލާ މުސްތަގްބަލެއް އޮތް ޒުވާނެއް.\nކޮންމެ ދިރިއުޅުމެއް އުޅުނަސް ބަލިވީމަ އެންމެންވެސް ވަނީ ބަލި.\nހަޤީގަތް ޤަބޫލް ކުރޭ\nއުޖާލާ ދިރިއުޅުމެއް ލިބޭނީ މާތްﷲ ހަދުމަކޮށް ނަމާދުކުރާނަމައެވެ. ތެދެކެވެ. ފައިސާއިން ލިބުުނު އުފަލެއް ނެތެވެ.\nޑިޕްރޭޝަނައް އެމްމެ މޮޅު ފަރުވާއަކީ ނަމާދު.\nވިސްނާލާށެވެ. މަޝްހޫރުކަމާއި، މީސްތަކުންގެ މެދުގައި މަޤުބޫލުވުމާއި، މުއްސަނދިކަމަކީ ހިތްތަކަށް ހަމަޖެހުން ލިއްބައިދޭ ކަމެއް ނޫނެވެ. ހިތްތައް އެދި ގޮވަނީ އެ ހިތްތަކެ ވެރި ރައްބު ހަނދުމަކުރުމަށެވެ. އެކަމާ ފެއަށް ގޮސްގެން އެ ހިތްތަކަށް ހަމަޖެހުމެއް ނުލިބެއެވެ. "ހިތްތައް ހަމަޖެހެނީ، اللّه ހަނދުމަކުރުމުން ނޫންހެއްޔެވެ؟" (ސޫރަތުއް ރަޢުދުގެ 13 ވަނަ އާޔަތުގެ މާނަ)\nމި މީސް މީހުން ކޮޕީ ނުކުރުމަށް ދިވެހި ފިލްމުސްޓަރުން ގެ ކިބައިން އެދެމެވެ.މިއީ ރޯލް މޮޑަލުން ނެއް ނޫނެވެ.އެއް ވެސް ޒުވާނަކު މާއްދިއްޔަތަށް ގޮސް ހުސްނުވާ ހުށި ކަމެވެ. ކޮންމެ އިންސާނަކަށް ވެސް ދުނިޔޭގައި އިމްތިހާނު ތަކާ ކުރިމަތި ވާނެއެވެ. އެފަދަ ވަޤުތުގައި ރޫހާނިއްޔަތުން ހިއްވަރު ހޯދާށެވެ. ރަގަޅުވާނެ އެވެ. އަމިއްލައަށް މަރުވުމަކީ ހައްލެއް ނޫނެވެ.އަދި ކިއެއްތަ އަމިއްލަ އަށް މަރުވުމަކީ އެއްމެ ފިނޑި އަދި އެއްމެ ގޯސް އެއްމެ ބޮޑި ފާފައެވެ\nހިތްތަކަށް ހަމަޖެހުން ލިބެނީ ﷲ ހަނދުމަކުރުމުން. އެނޫން ގޮތްގޮތުން ހަމަޖެހުން ހޯދަން އުޅެފިނަމަ އާޙިރު ނަތީޖާއަކީ މީ.\nއެހެން ނޫން ނަ މަ ހާދަ ބޔަކު ދަން ޖެހޭނެޔޭ


BREAKING : Miadhu Rajje In COVID-19 Ah Fassi Vee 32 Meehun - Vaguthu\nމިއަދު ރާއްޖެ އިން ކޮވިޑް-19 އަށް ފައްސިވީ 32 މީހުން\n7 މަސް ކުރިން ( އޮކްޓޯބަރ 18, 2020 )\nރާއްޖެ އިން މިއަދު ކޮވިޑް-19 އަށް ފައްސިވެފައި ވަނީ ޖުމްލަ 32 މީހުން ކަމަށް ހެލްތު ޕްރޮޓެކްޝަން އޭޖެންސީ (އެޗްޕީއޭ) އިން ވިދާޅުވެއްޖެއެވެ.\nއިއްޔެ ހަވީރު 18:00 ން މިއަދު ހަވީރުގެ 18:00 އާއި ހަމައަށް ރާއްޖެ އިން މުޅިން އަލަށް މި ވައިރަަހަށް ފައްސިވެފައި ވަނީ 27 ދިވެހިންނާއި5ބިދޭސީ އެކެވެ.\nއެޗްޕީއޭ އިން މައުލޫމާތު ދެއްވާ ގޮތުގައި މިއަދު ފައްސިވި މީހުންގެ ތެރެއިން 21 މީހަކު ފައްސިވެފައި ވަނީ ގްރޭޓާ މާލޭ އޭރިއާ އިންނެވެ. އަދި ދެން ތިބި 11 މީހުން ފައްސިވެފައި ވަނީ ރާއްޖޭގެ އެހެނިހެން ރަށްތަކުންނެވެ.\nމިއަދު ފައްސިވި މީހުންނާއި އެކު މިހައިތަނަށް ރާއްޖެ އިން ފައްސިވި މީހުންގެ ޖުމްލަ އަދަދު ވަނީ 11،210 އަށް އިތުރުވެފައެވެ. މީގެ ތެރެއިން މިހައިތަނަށް 10،164 މީހަކަށް ފަރުވާ ދީގެން ރަނގަޅު ކޮށްފައިވާއިރު، ވައިރަހުގެ ޝިކާރަ އަކަށްވެ 37 މީހަކު ވަނީ މަރުވެފައެވެ.\nއެންމެ ފަހުން ބަލީގެ ޝިކާރަ އަކަށްވެ، މިއަދު ނިޔާވެފައި ވަނީ އުމުރުން 80 އަހަރުގެ ދިވެހި ފިރިހެނެކެވެ. އެ މީހާ އަށް ފަރުވާ ދެމުން ގެންދިޔައީ ހުޅުމާލޭގައި ކަމުގައި ވާއިރު، އިއްޔެވެސް އެތަނުން ދިވެހި ފިރިހެނަކު ބައްޔަށް ފަރުވާ ދެމުން ދަނިކޮށް ވަނީ ނިޔާވެފައެވެ.\nމިވަގުތު ރާއްޖޭގައި 1002 މީހަކު ފައްސިވެފައި ތިބިއިރު، ސިއްހީ ފަރާތްތަކުން އަންނަނީ ކެނޑިނޭޅި ވައިރަސް ހުއްޓުވުމަށް މަސައްކަތް ކުރަމުންނެވެ. މިގޮތުން ފާއިތުވެދިޔަ 24 ގަޑިއިރު ތެރޭ އެކަނިވެސް އެފަރާތްތަކުން 1،252 ށް ވުރެން ގިނަ ސާމްޕަލްތައް ނަގާފައިވާކަން ފާހަގަކޮށްލެވެއެވެ.\nއޮކްޓޯބަރ 19, 2020 07:53\nއިރާދަކުރެއްވިއްޔާ ވަރަށް އަވަހަށް މިކަމަށް ޝިފާލިބި އަލިމަގެއް ދައްކަވާނެ..... އިންޝާ ﷲ\nއޮކްޓޯބަރ 19, 2020 08:39\nނޮވެމްބަރ3ގެ ފަހުން ފެންނާނާނީ 10 ން ދަށުން. ޑަބްލިޔު، އެޗް، އޯ. އިން އިއުލާން ކުރާނެ ޕެންޑަމިކު ނިމުނީކަމަށް. ކޮވިޑަކީ ގައުމުތަކުގެ އިގްތިސާދު ހުއްޓުވަން ޖެހޭ ވަރުގެ ބައްޔެއް ނޫން. އިޓަލީ އާއި ފުރާންސާއި، އެމެރިކާއިން ދުނިޔެއަށް ދެއްކީ ދަޅަޔެއް.. މިހާރު އެމަންޒަރު ނުފެންނަނީ ކީއްވެ..؟


MDN Uvaalumakee bodu hinhama jehumeh, Shukuriyya: Raees Maumoon\nއެމްޑީއެން އުވާލުމަކީ ބޮޑު ހިތްހަމަޖެހުމެއް، ޝުކުރިއްޔާ: މައުމޫން\nކުރީގެ ރައީސް މައުމޫން އަބްދުލްގައްޔޫމް: އެމްޑީއެން އުވާލުމުން ޝުކުރު އަދާކުރެއްވި --\nއިސްލާމް ދީނަށާއި ކީރިތި ރަސޫލާ އަށް ފުރައްސާރަ ކުރި މައްސަލާގައި މޯލްޑިވިއަން ޑިމޮކްރަސީ ނެޓްވޯކް (އެމްޑީއެން) ރަސްމީކޮށް އުވާލާ އެކަން އިއުލާނުކުރުމުން ދައުލަތުގެ މުއައްސަސާތަކަށް ކުރީގެ ރައީސް މައުމޫން އަބްދުލްގައްޔޫމް ޝުކުރު އަދާކުރައްވައިފި އެވެ.\nމައުމޫންގެ ޓްވީޓްގައި އެމްޑީއެން އުވާލި ކަމަށްޓަކައި ޔޫތު މިނިސްޓްރީއަށް ވަރަށް ބޮޑަށް ޝުކުރު ދަންނަވާ ކަމަށް ވިދާޅުވިއެވެ. އަދި އެމްޑީއެން އުވާލުމަކީ އިސްލާމް ދީނަށާއި ކީރިތި ރަސޫލާ އަށް ލޯބި ކުރާ ދިވެހި ރައްޔިތުންނަށް ލިބުނު ވަރަށް ބޮޑު ހިތްހަމަ ޖެހުމެއް ކަމަށް މައުމޫން ވިދާޅުވިއެވެ.\nއެމްޑީއެން އުވާލުމަކީ އިސްލާމް ދީނަށާއި ކީރިތި ރަސޫލާ އަށް ލޯބި ކުރާ ދިވެހި ރައްޔިތުންނަށް ލިބުނު ވަރަށް ބޮޑު ހިތްހަމަ ޖެހުމެއް\nއަލްއުސްތާޛު މައުމޫން އަބްދުލްގައްޔޫމް | ކުރީގެ ރައީސުލްޖުމްހޫރިއްޔާ\n"ޕްރިލިމިނަރީ އެސެސްމަންޓް އޮފް ރެޑިކަލައިޒޭޝަން އިން މޯލްޑިވްސް" އިން ނެރުނު ރިޕޯޓްގައި އިސްލާމް ދީނަށާއި ކީރިތި ރަސޫލާއަށް ފުރައްސާރަކޮށްފައިވާ މައްސަލާގައި ފުލުހުން އެ މައްސަލަ ތަހުގީގުކޮށް ހެދި އެސެސެމަންޓްގައި ޔޫތް މިނިސްޓްރީއަށް އަންގާފައި ވަނީ އެ ރިޕޯޓުގައި ދީނަށާއި ރަސޫލާއަށް ފުރައްސާރަކޮށްފައިވާ ކަން ފާހަގަވެފައިވާ ކަމަށެވެ.\nފުލުހުން ޔޫތް މިނިސްޓްރީއަށް ދިން މައުލޫމާތުގެ މައްޗަށް ބިނާކޮށް އެ ޖަމިއްޔާ އުވާލަން އެ މިނިސްޓްރީން ނިންމީ މިދިޔަ މަހުގެ ފަސް ދުވަހުގަ އެވެ. އަދި ޖަމިއްޔާއާ ބެހޭ ގާނޫނުގެ ދަށުން ޖަމިއްޔާއެއް އުވާލަން ނިންމުމުން އެ ޖަމިއްޔާއެއްގެ ދަރަންޏާ މުދަލާ ގުޅޭ ކަންކަން ނިންމަން ދޭން ޖެހޭ 45 ދުވަހުގެ މުއްދަތު އެމްޑީއެންއަށް އެ ދުވަހު ދިނެވެ.\nއެ މުއްދަތު މިއަދުގެ ހަމައަށް ހަމަވުމާ ގުޅިގެން ޔޫތް މިނިސްޓްރީން ނެރުނު ބަޔާޏެއްގައި ބުނީ މުދަލާއި ދަރަންޏާ އަދި ޖަމިއްޔާއާ ގުޅޭ އެންމެހާ މައްސަލަތައް ނިންމުމަށްޓަކައި ދިން 45 ދުވަހުގެ މުއްދަތު މިއަދަށް ހަމަވިއިރު ވެސް އެ ޖަމިއްޔާ އިން އެއްވެސް އެއްޗެއް މިހާތަނަށް އަންގާފައި ނުވާ ކަމަށެވެ. އެހެންކަމުން އެމްޑީއެން އުވާލާފައިވާ ކަން ރަސްމީކޮށް އިއުލާން ކުރާ ކަމަށެވެ.\nއެމްޑީއެންއިން ވަނީ އެ ރިޕޯޓާ ގުޅިގެން މައާފަށް އެދިފަ އެވެ. އަދި އެ ޖަމިއްޔާގެ ވެބްސައިޓުން އެ ރިޕޯޓް ވަނީ ނަގައިފަ އެވެ. ދީނީ އިލްމުވެރިއެއްގެ ލަފައާއެކު ރިޕޯޓް މުރާޖައާ ކުރުމުގެ މަސައްކަތް ކުރަމުންދާ ކަމަށް ވެސް އެ ޖަމިއްޔާއިން ބުންޏެވެ. ނަމަވެސް ޖަމިއްޔާގެ ބައެއް ބޭފުޅުން ރިޕޯޓްގެ ދިފާއުގައި ފަހުން ވާހަކަ ވެސް ދައްކަވާފައިވެ އެވެ.\nރައީސް މައުމޫން އަބްދުލްގައްޔޫމް މޯޑިވިއަން ޑިމޮކްރަސީ ނެޓްވޯކް\nދީނަށްކުރާ ފުރައްސާރަ ބަލައި ނުގަނެވޭނެ: މައުމޫން\nރައްކާތެރިވެވޭނީ އެންމެން އެއްބާރުލައިގެން: މައުމޫން\nއެމްއާރްއެމްގެ ރައީސް ބޭނުންވަނީ އިންތިހާބު ފަސް ކުރަން


Vessel monitoring system harukurumah edhumuge furusathu hulhuvaalaifi | Masverin Media\nވެސަލް މޮނިޓަރިން ސިސްޓަމް ހަރުކުރުމަށް އެދުމުގެ ފުރުޞަތު ހުޅުވާލައިފި\nމަސްވެރި އުޅަނދުފަހަރުގައި ވެސަލް މޮނިޓަރިން ސިސްޓަމް ހަރުކުރުމަށް އެދުމުގެ ފުރުސަތު ހުޅުވާލައިފިއެވެ.\nވޯލްޑް ބޭންކްގެ އެހީގައި، އެ ބޭންކްގެ "ސަސްޓައިނަބަލް ފިޝަރީޒް ރިސޯސަސް ޑިވޮލޮޕްމަންޓް ޕްރޮޖެކްޓް"ގެ ދަށުން ކުރިއަށްގެންދާ މި މަޝްރޫއުގައި ބައިވެރިވުމުގެ ފުރުޞަތު ލައިސަންސް ދޫކޮށްފައިވާ މަސްވެރި އުޅަނދުތަކަށް ހުޅުވާލާފައިވާކަމަށް މިނިސްޓްރީ އޮފް ފިޝަރީޒް މެރިން ރިސޯސަސް އެންޑް އެގްރިކަލްޗަރއިން ވިދާޅުވެއެވެ.\nމި ޚިދުމަތުގައި ރަޖިސްޓަރީވުމަށް ބޭނުންވާ ފޯމް މިނިސްޓްރީގެ ވެބްސައިޓުން މިހާރު ލިބެން ހުންނާނެ ކަމަށްވެސް ފިޝަރީޒް މިނިސްޓްރީން ވިދާޅުވެއެވެ. މިކަމަށް އެދި ފޯމު ހުށަހެޅުމަށޓަކައި ވަކި ސުންގަނޑިއެއް ކަނޑައަޅާފައެއް ނުވެއެވެ. މިމަޝްރޫގެ ދަށުން އުޅަނދުފަހަރުގައި ވެސަލް ލޮކޭޓިންގް ޑިވައިސް ހަރުކުރުމުގެ މަސައްކަތް ކުރާނީ އުރީދޫ މޯލްޑިވްސްއިންކަމަށާއި މިކަމަށް އެދި ހުށަހަޅާ ފޯމު ފުރިހަމަކުރުމަށްފަހު އީމެއިލްކުރަން ޖެހޭނީވެސް އުރީދޫއަށްކަމަށް ފިޝަރީޒް މިނިސްޓްރީން ވިދާޅުވެއެވެ.\nވެސަލް މޮނިޓަރިން ސިސްޓަމް ބޭނުންކޮށްގެން އުޅަނދުފަހަރު ހަރަކާތްތެރިވަމުންދާ ސަރަޙައްދު ވަގުތުން ޓްރެކްކޮށް ބަލާލެވޭނެކަމަށް ފިޝަރީޒް މިނިސްޓްރީން ވިދާޅުވެއެވެ. އެހެންކަމުން މި މަޝްރޫޢުއަކީ މަސްވެރި އުޅަނދުފަހަރުގެ ސަލާމަތާއި ރައްކާތެރިކަން އިތުރުކޮށް، ބައިނަލްއަޤްވާމީ ގޮތުން ކަނޑައަޅާފައިވާ މިންގަނޑުތަކާއި އެއްގޮތަށް ދިވެހި މަސްވެރިކަމަކީ ބެލެހެއްޓޭ ނިޒާމެއްގެ ދަށުން ކުރިއަށްގެންދާ މަސްވެރިކަމަކަށް ހެދުމަށްޓަކައި، ފެއްޓެވި މަޝްރޫޢެއްކަމަށް ފިށަރީޒް މިނިސްޓްރީން ވިދާޅުވެއެވެ.\nމިމަޝްރޫޢުގެ ފުރަތަމަ ފިޔަވަހީގެ ދަށުން ވެސަލް މޮނިޓަރިން ސިސްޓަމް ހަރުކުރުމަށް ހަމަޖެހިފައިވަނީ ލައިސަންސް ލިބިގެން ދޮށީގެ މަސްވެރިކަމާއި ބޮޑުކަންނެއްޔާއި އަތުނަނުގެ މަސްވެރިކަމުގައި ހަރަކާތްތެރިވާ އުޅަނދުފަހަރުގައިކަމަށް ފިޝަރީޒް މިނިސްޓްރީން ވިދާޅުވެއެވެ.


COVID-19: Sample nagan Dhiraagun 15 Kiosk hadhiyaa koffi\nކޮވިޑް19: ސާމްޕަލް ނަގަން ދިރާގުން 15 ކިއޮސްކު ހަދިޔާ ކޮށްފި\n4 މޭ 2020\nދިރާގުން ހަދިޔާ ކުރި ކިއޮސްކު ބޭނުންކޮށްގެން ސާމްޕަލް ނަގަނީ– ފޮޓޯ: ދިރާގު\nކޮވިޑް-19 އަށް ޓެސްޓު ކުރަން ސާމްޕަލް ނަގަން 15 ކިއޮސްކު ދިރާގުން ހެލްތު މިނިސްޓްރީއަށް ހަދިޔާ ކޮށްފި އެވެ.\nސާމްޕަލް ނަގާ ކިއޮސްކުތަކަކީ ރައްކާތެރިވުމުގެ ގޮތުން ބޭނުންކުރާ ޕާސަނަލް ޕްރޮޓެކްޓިވް އިކުއިޕްމެންޓް (ޕީޕީއީ) ކިޓުތަކުގެ ބަދަލުގައި، ސާމްޕަލް ނެގުމަށް ސިއްހީ ހިދުމަތްތެރިން ބޭނުން ކުރާ ބޫތެކެވެ. މީގެ ސަބަބުން ޕީޕީއީ ކިޓު ބޭނުން ކުރާ މިންވަރު މަދުވާނެ ކަމަށް ހެލްތު މިނިސްޓްރީން ބުންޏެވެ.\nމި ކިއޯސްކްތަކަކީ ކުރީ ސަފުގައި މަސައްކަތްކުރަމުންދާ ސިއްޙީ މާހިރުންނަށް ކޮވިޑް19 އަށް ބަލި މީހުން ޓެސްޓު ކުރުމަށް ބޭނުން ކުރެވޭނެ ރައްކާތެރި ވަސީލަތެކެވެ.\nދިރާގުން ވަނީ، ހެލްތް މިނިސްޓްރީގެ ބޭނުންތަކަށް 15 ސާމްޕްލިންގ ކިއޯސްކް ހަދިޔާ ކުރަން ނިންމާފައެވެ މި ކިއޯސްކްތައް އެ މިނިސްޓްރީން ވަނީ ގްރޭޓާ މާލޭގެ އިތުރުން ރާއްޖޭގެ އެކި ސަރަޙައްދުތަކުގައި ބެހެޓުމަށް ހަމަޖައްސާފައިއެވެ.\nމި ސާމްޕްލިންގ ކިއޯސްކްތައް ކުރީސަފުގައި މަސައްކަތް ކުރާ ސިއްޙީ މާހިރުންގެ ރައްކާތެރިކަމަށް ވަރަށް ބޮޑު އެހީއަކަށް ވެެގެންދާނެއެވެ. ސަބަބަކީ މި ކިއޯސްކްތަކުގެ އެތެރޭގައި ހުރެގެން ބަލި މީހުން ނުވަތަ ބައްޔަށް ޝައްކުރެވޭ މީހުންގެ ސާންޕަލް ނެގުމުން އެފަދަ ފަރާތްތަކާ ޑައިރެކްޓް ކޮންޓެކްޓް އެއްގޮތަކަށްވެސް ނުވާނެތީއެވެ. މީގެ އިތުރުން، މި ކިއޯސްކްތައް ބޭނުން ކުރުމުން ޕާސަނަލް ޕްރޮޓެކްޓިވް އިކުއިޕްމެންޓް ނުވަތަ ޕީ.ޕީ.އީ ބޭނުން ކުރަންޖެހޭ މިންވަރު މަދުވެގެންދާނެއެވެ. މުޅި ދުނިޔޭގައިވެސް ޕީ.ޕީ.އީ ލިބުމުގައި ދަތިތަކެއް އުޅޭ މި ފަދަ ދަނޑިވަޅެއްގައި، މި ކިއޯސްކްތަށް މެދުވެރިކޮށް، ރައްކާތެރިކަމާއެކު ގިނަ ބައެއްގެ ސާމްޕަލް ނެގުމަށް މަގުފަހިވެގެން ދާނެއެވެ.\nމި އީޖާދީ ކޮވިޑް-19 ސާމްޕްލިންގ ކިއޯސްކްތަކުގެ މޮޑެލް އެންމެ ފުރަތަ އުފައްދާފައިވަނީ ސައުތު ކޮރެއާގައި އެވެ. އޭގެ ފަހުން ދުނިޔޭގެ ގިނަ ޤައުމުތަކުގައި މިފަދަ ކިއޯސްކްތައް ވަނީ އުފައްދާ، ބޭނުންކުރަން ފަށާފައިއެވެ. މީގައި އެކުލެވިގެންވާ ޝީލްޑިންގ ސްކްރީން މަސައްކަތްކުރާނީ ޕޭޝަންޓުންގެ ކިބައިން އަންނަ ޑްރޮޕްލެޓްސް ސިއްޙީ އެހީތެރިންނާއި ކޮންޓެކްޓް ނުވާނެ ފަދަ އައްޑަނައެއްގެ ގޮތުގައިއެވެ. އެހެން ކަމުން ޕީ.ޕީ.އީ ގިނަގިނައިން ބަދަލު ކުރަން ޖެހުން ކުޑަވެގެން ދާނެއެވެ. މިއީ ރާއްޖޭގައި މިފަދަ ކިއޯސްކެއް ތައާރަފުކުރި ފުރަތަމަ ފަހަރެވެ.\nމި ކިއޯސްކްތަކުގެ އެންމެ ފުރަތަމަ ޕްރޮޓޮޓައިޕް އާއި ޕްރްޑަކްޓް ރާއްޖޭގައި ފަރުމާކޮށްފައިވަނީ އެމް.އެން.ޑީ.އެފް ސެނަހިޔާއާ ގުޅިގެން ޕްރިންޓް ލެބް ކްރިއޭޓިވްސްއިންނެވެ. އަދި ތައްޔާރުކޮށްފައިވަނީ ހެލްތް މިނިސްޓްރީ އަދި ނެޝެނަލް އެމަޖެންސީ އެޕަރޭޝަން ސެންޓަރުގެ ލަފަޔާ އިރުޝާދާ އެއްގޮތަށެވެ.\nދިރާގުން ބުނީ، އެ ކުންފުނިން އުންމީދު ކުރަނީ މި ސާމްޕްލިންގ ކިއޯސްކް ތަކުގެ ސަބަބުން ކޮވިޑް-19 އަށް ރައްކާތެރިކަމާއެކު ޓެސްޓް ކުރުން އިތުރު ވެގެންދާނެކަމަށެވެ.\nއަދި މުޅި މުޖުތަމައުގެ ރައްކާތެރިކަމަށް، އަމިއްލަ ފުރާނަ އަތް މައްޗަށްލައިގެން ކުރީސަފުގައި މަސައްކަތްކުރާ ސިއްޙީ އެހީތެރިންގެ ސަލާމަތާއި ރައްކާތެރިކަމަށް އެޅޭނެ ވަރަށް ބޮޑު ފިޔަވަޅަކަށް ވެގެންދާނެކަމަށެވެ.


Enme,nah Hiyaa Yageen " Ge Namugai Raees Yaameen Baiverive Vadaigan,navaa Jalsaaeh Maadhamaarey\n“އެންމެނަށް ހިޔާ ޔަޤީން” ގެ ނަމުގައި ...\nފެނުގެ އަގާއި ކަރަންޓުގެ އަގު ރެކޯޑް ...\n“އެންމެނަށް ހިޔާ ޔަޤީން” ގެ ނަމުގައި ރައީސް ޔާމީން ބައިވެރިވެވަޑައިގަންނަވާ ޖަލްސާއެއް މާދަމާރޭ\nby vomadmin September 10, 2018\n“އެންމެނަށް ހިޔާ ޔަޤީން” ގެ ނަމުގައި ރައީސުލްޖުމްހޫރިއްޔާ އަބްދުﷲ ޔާމީން ބައިވެރިވެވަޑައިގަންނަވާ ހާއްސަ ޖަލްސާއެއް 10 ސެޕްޓެމްބަރު ވާ އަންގާރަ ދުވަހުގެރޭ ބޭއްވުމަށް ތައްޔާރުވަމުން އެބަދެއެވެ.\nރައީސް ޔާމީން ކެމްޕެއިން އޮފީހުން ބުނީ މިޖަލްސާ ބާއްވަނީ ހުޅުމާލެ ފޭސް2ގައި މިހާރު ތަރައްޤީކުރަމުންދާ 25 ބުރީގެ 16 ޓަވަރު އިމާރާތް ކުރަމުންދާ ސަރަޚައްދުގައިކަމަށެވެ.\nރޭ ސޯޝަލް މީޑިއާގައި އާންމުކޮށްފައިވާ އިޝްތިހާރެއްގައި ބުނާގޮތުން “ބްރިޖު މަތިން ހުޅުމާލެއިން ފޭސް 2” އަށް އައުމަށް ހުރިހާ ރައްޔިތުންނަށްވެސް ދަޢުވަތު އަރުވައެވެ.\nމިދިޔަ ހުކުރުދުވަހުގެ ރޭވެސް ޕީޕީއެމްއިން ވަނީ ބޮޑު ޖަލްސާއެއް މާލޭގައި ބާއްވާފައެވެ. “ބްރިޖު ސަޅި” މިނަމުގައި ބޭއްވި މިޖަލްސާއަށް 8 ހާހާ ގާތްކުރާ އަދަދަކަށް މީހުން އައިސްފައިވާކަމަށް ޕީޕީއެމްއިން ބުނެއެވެ. މިއީ ހަމައެކަނި މާލޭ އޭރިއާގެ މީހުންނަށް ޙާއްސަކޮށްގެން ބޭއްވި ޖަލްސާއެކެވެ.\nޕީޕީއެމްއިން ދަނީ ރައީސް ޔާމީނަށް ތާޢީދު އޮތް ރަސްމީ ސައިޒު ދައްކާލުމަށް ޖަލްސާއެއް ބޭއްވުމަށްވެސް ތައްޔާރުވަމުންނެވެ. އެގޮތުން މިމަހުގެ 17 ނުވަތަ 18 ވަނަ ދުވަހުގެ ރޭ މިޖަލްސާ އޮންނާނެކަމަށް އިއްޔެ ބޭއްވި ނޫސްވެރިންގެ ބައްދަލުވުމެއްގައި އެޕާޓީން ވަނީ ބުނެފައެވެ.\nފެނުގެ އަގާއި ކަރަންޓުގެ އަގު ރެކޯޑް މިންވަރަކަށް ހެޔޮކޮށްދޭނަން- ރައީސް ޔާމީން\nފުވައްމުލަކަށް ރާޅު އަރައި ގެއްލުންތަކެއް ވެއްޖެ\nޏ. ފުވައްމުލަކަށް ރާޅު އަރައި ގެއްލުންތަކެއް ވެއްޖެ އެވެ. މިގޮތުން، އެންމެ ބޮޑަށް އުދަ އަރާފައިވަނީ އެރަށު ފަޔާ ...\n“ޤައުމާ މަގެ ދީނާ ނުކުޅެއްޗޭ” ޝިއާރުގެ ދަށުން އައްޑޫސިޓީގައި ބޮޑު ހަރަކާތެއް ބާއްވަނީ\n01 ފެބްރުއަރީ 2018ގައި ޤައުމަށް ދިމާވި ކަންކަން ހަމަޔަކަށް އެޅުމަށްފަހު އެކަން ކަމުގެ އުފާ ފާޅުކުރުމުގެ ގޮތުންނާއި، ދިވެހިންގެ ...\nvomadmin February 12, 2018\nވަރލްޑްކަޕް ޓްރޮފީއާއެކު ރައީސް ޔާމީން ތާރީޚުގެ ތެރެއަށް!\nފީފާ ވަރލްޑްކަޕް ޓްރޮފީ އުފުލާލި ފުރަތަމަ ދިވެއްސެއްގެ ގޮތުގައި ރައީސް ޔާމީން ތާރީޚުގެ ތެރެއަށް ވަދެވަޑައިގެންފިއެވެ. އެމަނިކުފާނު ފީފާ ...\nvomadmin January 25, 2018\nއެމްއީސީގެ ކައުންސިލް މެމްބަރުން މަސައްކަތްކުރާގޮތައް މަސައްކަތްކުރެވޭނެ ކަނބަލުން މުޅިދުނިޔޭގައިވެސް ވަރަށް މަދުވާނެ- ޝެހެޒިނީ\nއެމްއީސީ ގެ ކައުންސިލް މެމްބަރުން މަސައްކަތްކުރައްވާގޮތައް މަސައްކަތްކުރެވޭނެ އަންހެން ކަނބަލުން މުޅިދުނިޔޭގައިވެސް ވަރަށް މަދުވާނެކަމަށް މިނިސްޓްރީ އޮފް ޔޫތް ...\nvomadmin October 19, 2019


"Lakshmi bomb" aai "Coolie no.1" vaadhaige reyhakah\nއިންޑިޔާގައި ފާހަގަކުރާ ސަގާފީ ފެސްޓިވަލެއް ކަމަށްވާ ދިވާލީގައި މިފަހަރު ވަރަށް ވަރުގަދަ ދެ ފިލްމެއްގެ ވާދަވެރިކަން ފެނިގެން ދާނެ އެވެ. އެއީ އަކްޝޭ ކުމާރާއި ކިއާރާ އަދުވާނީގެ "ލަކްޝްމީ ބޮމް" އާއި ވަރުން ދަވަން އާއި ސާރާ އަލީ ޚާންގެ "ކޫލީ ނަންބަރު 1"ގެ ކުރިމަތިލުމެކެވެ.\nމި ދެ ފިލްމުގެ އޮތީ ބޮކްސް އޮފީހުގެ ވާދަވެރިކަމެއް ނޫނެވެ. ސަބަބަކީ އިންޑިޔާގެ ސިނަމާތައް އަދިވެސް ހުޅުވަން ތައްޔާރު ނުވާތީ ދެ ފިލްމު ވެސް ރިލީޒްކުރަނީ ޑިޖިޓަލް ޕްލެޓްފޯމްގައި ކަމަށް ވުމެވެ. އެހެންވީމާ ކޮން ފިލްމަކަށްތޯ ގިނަ ފައިދާ ލިބެނީ ބަލާނެ ޖާގައެއް ނެތެވެ. ނަމަވެސް އެއްވަރުގެ ބޮޑު ދެ ފިލްމު އެއްފަހަރާ ރިލީޒްކުރާއިރު އެންމެ ގިނަ ބަޔަކު ފުރަތަމަ ބަލަނީ މިތަނުން ކޮން ފިލްމެއް ތޯ ބަލަން އެންމެން ވެސް ބޭނުންވާނެ އެވެ. ދެ ފިލްމުގެ ވާދަވެރިކަން މިހާރު އޮތީ ގިނަ ބަޔަކުގެ ސަމާލުކަމަށް އެ ބައެއްގެ ފިލްމަށް ހޯދުމަށެވެ.\nކުރިން އަކްޝޭގެ "ލަކްޝްމީ ބޮމް" ރިލީޒްކުރަން އޮތީ ބޮޑު އީދު ދުވަހު އެވެ. އަދި ވަރުންގެ "ކޫލީ ނަންބަރު 1" ރިލީޒްކުރަން އޮތީ މިދިޔަ މޭ މަހުގެ 1 ވަނަ ދުވަހު އެވެ. ނަމަވެސް ކޮވިޑްގެ ސަބަބުން ދެ ފިލްމު ވެސް ރިލީޒްކުރެވޭ ގޮތް މިހާތަނަށް އޮތީ ނުވެފަ އެވެ.\nއެންމެ މަޖާ ކަމަކީ ދެ ފިލްމަކީ ވެސް ކޮމެޑީ ދެ ފިލްމަށް ވުމެވެ. ވީމާ މި ދެ ފިލްމު ބަލަން ޝައުގުވެރިވާނީ ކޮމެޑީ ފިލްމުތައް ބަލަން ބޭނުންވާ މީހުންނެވެ.\nވަރުންގެ "ކޫލީ ނަންބަރު 1" ދައްކަން ހަމަޖެހިފައިވަނީ އެމެޒޯން ޕްރައިމް އިންނެވެ. "ލަކްޝްމީ ބޮމް" ރިލީޒްކުރާނީ ހޮޓްސްޓާ އިންނެވެ. މިއީ ވަރުން އާއި ސާރާގެ ފިލްމުތަކުގެ ތެރެއިން ސީދާ ޑިޖިޓަލް ރިލީޒްއަކަށްދާ ފުރަތަމަ ފިލްމެވެ. އަދި އަކްޝޭގެ ފިލްމުތަކުގެ ތެރެއިން ވެސް އެންމެ ފުރަތަމަ ޑިޖިޓަލްކޮށް ރިލީޒްކުރާ ފުރަތަމަ ފިލްމެވެ.\n"ލަކްޝްމީ ބޮމް" ރިލީޒްކުރާނެ ދުވަސް ކަނޑައެޅި ނަމަވެސް އަދި ފިލްމުގެ ޝޫޓިންގްގެ ބައެއް އޮތީ ނުނިމި އެވެ. އެ ބައި ފުރިހަމަކުރަން ހަމަޖެހިފައިވަނީ އަކްޝޭ މިހާރު ޝޫޓްކުރަމުންދާ "ބެލް ބޮޓަމް"ގެ މަސައްކަތް ނިންމާފަ އެވެ.


އެތުލެޓިކޯ އިން އަރަގޯނޭސްގެ ސްޓެޗޫއެއް ބަހައްޓަނީ\nAugust 12, 2019 14:20:28\nއެތުލެޓިކޯ އަށް ލުއިސް އަރަގޯނޭސް (ކ) އިރުޝާދު ދެނީ. --ފޮޓޯ: ގެޓީ އިމޭޖަސް\nއެތުލެޓިކޯ މެޑްރިޑާއެކު ކުޅުންތެރިއެއްގެ އިތުރުން ކޯޗެއްގެ ގޮތުގައި ގިނަ ކާމިޔާބީތައް ހޯދައިދީފައިވާ ސްޕެއިނުގެ ގައުމީ ޓީމުގެ ކުރީގެ ކޯޗު ލުއިސް އަރަގޯނޭސްގެ ހަނދާނުގައި އެ ކްލަބުގެ ވަންޑާ މެޓްރޮޕޮލިޓާނޯ ސްޓޭޑިއަމްގެ ބޭރުގައި ސްޓެޗޫއެއް ބެހެއްޓުމަށް ނިންމައިފިއެވެ.\nމި ސްޓެޗޫ ބިނާކުރުމަށް ފައިސާ އެއްކޮށްފައިވަނީ އެ ކްލަބުގެ އެންމެ ކުރީ ސަފުގައި ހަރަކާތްތެރިވާ ސަޕޯޓަރުންނާއި، އެހެނިހެން ސަޕޯޓާސް ކްލަބުގެ މެންބަރުންގެ އިތުރުން ސްޕެއިނުގައި ދިރިއުޅެމުންދާ އެތައް ހާސް ސަޕޯޓަރުން ގުޅިގެންނެވެ.\nއެގޮތުން، ގާތްގަނޑަކަށް7ހާހެއްހާ މީހުން އިސްނަގައިގެން އެއްކުރި 130،000 ޔޫރޯ އިން އެ ސްޓޭޗޫ ބެހެއްޓުމަށްފަހު ބާކީ ހުންނަ ފައިސާ ހޭދަކުރުމަށް ހަމަޖެހިފައިވަނީ ކެންސަރާ ދެކޮޅަށް ހަނގުރާމަ ކުރަމުން އަންނަ އެސޯސިއޭޝަނަކަށެވެ.\nމީގެ ފަސް އަހަރު ކުރީން، އުމުރުން 75 އަހަރުގައި މަރުވި އަރަގޯނޭސް އެންމެ ބޮޑަށް ފާހަގަވެގެންދިޔައީ، 44 އަހަރުގެ މެދު ކެނޑުމަކަށްފަހު ސްޕެއިނަށް ބޮޑު މުބާރާތެއްގެ ޗެމްޕިއަންކަން 2008 ވަނަ އަހަރު ހޯދައިދިނުމުންނެވެ. އެ ޓީމުން އެ އަހަރުގެ ޔޫރަޕިއަން ޗެމްޕިއަންޝިޕް އޭނާގެ އިރުޝާދުގެ ދަށުން ހޯދިއިރު، ޖެހިގެން އައި ބޮޑު ދެ މުބާރާތް ކާމިޔާބުކުރުމުގެ މައިގަނޑު ސަބަބަކަށްވީ އޭރު ގައުމީ ޓީމާއެކު އަރަގޯނޭސް އެޅި ބިންގާއެވެ.\nއަރަގޯނޭސްގެ ކޯޗިން ކެރިއަރުގައި ސްޕެއިނުގެ ގައުމީ ޓީމުގެ އިތުރުން ބާސެލޯނާ އާއި އެތުލެޓިކޯ އަށް އިރުޝާދުދީފައިވާއިރު، އޭނާގެ އެންމެ ކާމިޔާބު ދުވަސްވަރު ހޭދަކުރީ އެތުލެޓިކޯގައެވެ. އެގޮތުން އޭނާ ވަނީ އެ ކްލަބަށް ތަފާތު ހަތް މުބާރާތެއްގެ ތަށި ހޯދައިދީފައެވެ. މީގެއިތުރުން، އެތުލެޓިކޯގައި ކުޅުންތެރިއެއްގެ ގޮތުން ހަ މުބާރާތް ކާމިޔާބުކޮށްފައިވާއިރު، އެ ކްލަބުގެ ތާރީޚުގައި މިހާތަނަށް އެންމެ ގިނަ ލަނޑުޖަހައިދީފައިވަނީ ވެސް 172 ގޯލާއެކު އަރަގޯނޭސް އެވެ.\nސްޕެއިން އެތުލެޓިކޯ މެޑްރިޑް ލުއިސް އަރަގޯނޭސް


އެމެރިކާ މީހުންގެ އާމްދަނީއަށް ހެޔޮ ބަދަލުތަކެއް އެމެރިކާ މީހުންގެ އާމްދަނީއަށް ހެޔޮ ބަދަލުތަކެއް\nއެމެރިކާ މީހުންގެ އާމްދަނީއަށް ހެޔޮ ބަދަލުތަކެއް\nއެމެރިކާގެ އިޤްތިޞާދު ރަނގަޅުވަމުން އަންނަ މިދަނޑިވަޅުގައި އެމެރިކާގެ ޢާންމުންނަށް ލިބެމުން އަންނަ އާމްދަނީވެސް ރަނގަޅުވަމުން އަންނަކަމަށް ހިސާބުތަކުން ދައްކައިފިއެވެ.\nމާރިޗް މަހު އާންމުންގެ އާމްދަނީއަށް ވަނީ 21.1 އިންސައްތައިގެ ކުރިއެރުމެއް ލިބިފައެވެ. މިއީ މަހުން މަހަށް ލިބޭ މުސާރައަށް ބަލާއިރު އެންމެ ގިނައިން އާމްދަނީ އިތުރުވި މަސްކަމުގައިވެސް ހިސާބުތަކުން ދައްކައެވެ. އިޤްތިޞާދީ މާހިރުން ލަފާކުރިގޮތާއި ޚިލާފަށް ޓެކްސްއަށް ލިބުނު މުސާރަވެސް ވަނީ 23.6 އިންސައްތައިގެ ކުރިއެރުމެއް ހޯދައި ރެކޯޑް ހަދާފައެވެ.\nޢާމްދަނީ އިތުރުވުމުގެ މައިގަނޑު އެއް ސަބަބަކީ ސަރުކާރުން ދިން ސްޓިމިއުލަސް ޗެކްސް ފަދަ އިނާޔާތްތަކެވެ. އެޤައުމުގައި ވަޒީފާ ނުލިބިފައި ތިބި މީހުންގެ ޢަދަދު މިލިއަނުން ގުނާލެވޭއިރު 8 މިލިއަނަށްވުރެ ގިނަ ވަޒީފާ އަދިވެސް ބޭނުންވެއެވެ. ނަމަވެސް މާރިޗްމަހު އަލަށް އުފެއްދި 916000 ވަޒީފާއާއެކު ވަޒީފާގެ ބާޒާރުވެސް ދަނީ ރަގަޅުވަމުންނެވެ.\nއެމެރިކާގެ ރައީސް ޖޯ ބައިޑަންގެ 1.9 ޓްރިލިއަން ޑޮލަރުގެ ސްޓިމިއުލަސް ޕެކޭޖްގެ ދަށުން މާރިޗްމަހު މެދެތެރޭގައި ވަނީ ކެޓަގަރީތަކަށް ފެތޭ މީހުންނަށް މި ޕެކޭޖް ދީފައެވެ. މިއާއެކު މާރިޗްމަހުގެ ޚަރަދުކުރުން ވަނީ 4.2 އިންސައްތައިގެ ކުރިއެރުމެއް ހޯދާފައެވެ.\nޤައުމުގެ މިހާރުގެ އިޤްޠިޞާދާމެދު ޢާންމުން ދެކޭގޮތްވެސް އަންނަނީ ރަގަޅުވަމުންނެވެ. ނަމަވެސް އިޤްޠިޞާދު ރަގަޅުވަމުންދާ ވަރަކަށް ތަކެތީގެ އަގުތައްވެސް ދަނީ މައްޗަށެވެ.


Bali fathuraa janavaaraai madhiri madhukurumuge program gai5idhaaraa akun baiverivejje | Mihaaru\nމަދިރިއާ ބަލިފަތުރާ ޖަނަވާރު މަދުކުރުމުގެ ޕްރޮގްރާމު ކުރިއަށްގެންދިއުމުގެ އެއްބަސްވުމުގައި ސޮއިކުރަން ބޭއްވި ރަސްމިއްޔާތުގައި ހެލްތު މިނިސްޓަރު އަމީން (ކ-2) އަދި އެޑިއުކޭޝަން މިނިސްޓަރު ޑރ. އައިޝަތު އަލީ ބައިވެރިވެވަޑައިގަންނަވަނީ .-- ފޮޓޯ: ހުސެއިން ވަހީދު/ މިހާރު\nބަލިފަތުރާ ޖަނަވާރާއި މަދިރި މަދުކުރުމުގެ ޕްރޮގްރާމުގައި ފަސް އިދާރާއަކުން ބައިވެރިވެއްޖެ\n31 ޑިސެމްބަރ 2018 - 16:50 11 comments\nޗަމްޕާ ސެންޓްރަލް ހޮޓެލްގައި ބޭއްވި ރަސްމިއްޔާތުގައި، ސަރުކާރުގެ ފުރަތަމަ 100 ދުވަހުގެ ޕްލޭނުގައި ހިމެނޭ ވައުދު ފުއްދުމުގައި ފިޝަރީޒް އެންޑް އެގްރިކަލްޗާ މިނިސްޓްރީ އާއި އެންވަޔަރްމަންޓް މިނިސްޓްރީ އާއި އެޑިއުކޭޝަން މިނިސްޓްރީ އަދި ލޯކަލް ގަވަމެންޓް އޮތޯރިޓީ (އެލްޖީއޭ) އިން ވަނީ ސޮއިކޮށްފަ އެވެ. އޭގެ އިތުރުން މޯލްޑިވްސް ކޮންސްޓްރަކްޝަން އެސޯސިއޭޝަން (މަސީ) އިން ވެސް ވަނީ އެ މަސައްކަތުގައި ބައިވެރިވެފަ އެވެ.\nއެއްބަސްވުމުގައި ސޮއިކުރެއްވުމަށްފަހު ހެލްތު މިނިސްޓަރު އަބްދުﷲ އަމީން ވިދާޅުވީ ޑެންގީ ޖެހިގެން އެއްވެސް ފުރާނައަކަށް ނުރައްކާ ނުވުމާއި ޑެންގީ މަދިރި ރާއްޖެއިން މަދުކުރުމަށް އެންމެ ޒަމާނީ ހޯދުންތައް ތައާރަފުކޮށް ބަލި ފަތުރާ ސޫފާސޫފި ދެނެގަނެ އެ ތަކެތި މަދުކުރުމަށް ފަހުގެ ދިރާސާތަކާއެކު މަސައްކަތް ކުރުން މި ޕްރޮގްރާމްގައި ހިމެނޭ ކަމަށެވެ. އަދި އެ މަސައްކަތުގައި ހުރިހާ އެންމެންގެ އެއްބާރުލުން ބޭނުންވާ ކަމަށް ވިދާޅުވި އެވެ.\nމިނިސްޓަރު ވިދާޅުވި ގޮތުގައި، ތަރައްގީވެފައިވާ ގައުމުތަކުގައި ވަސީލަތްތައް ހުރި ކަމުގައި ވިއަސް އެ ގައުމުތަކުގައި ޑެންގީ ފަތުރާ މަދިރި ކޮންޓްރޯލް ކުރަން ކުރިމަތިވެފައިވާ އެންމެ ބޮޑު ގޮންޖެހުމަކީ ރާއްޖޭގައި އޮންނަ ފަދަ ގައުމީ ރޫހާއި އެއްބައިވަންތަކަން ނެތުމެވެ. އެހެންވެ އެ މަސައްކަތުގައި ކާމިޔާބު ހޯދުމަށް ރާއްޖެއިން ކުރިއެރުންތަކެއް ހޯދާފައިވާކަން ފާހަގަކުރެއްވި އެވެ.\nއެ ބަލިތަކަކީ އިންސާނުންގެ ފުރާނައާ ގުޅިފައިވާ ކަމަކަށް ވާތީ އެ ކަންކަމަށް ސަރުކާރުން ހާއްސަ ސަމާލުކަމެއް ދެމުން އަންނަކަމަށް ވެސް ވިދާޅުވި އެވެ.\n"މަދިރި އާލާވާ ތަންތަން ނައްތާލައި މަދިރި އުފެދޭ ގޮތަށް ތަންތަން ނުބެހެއްޓުމަށް އާއްމު ރައްޔިތުން ހޭލުންތެރިކުރުމާއި އާއްމު ރައްޔިތުންގެ ދައުރު ވަރަށް މުހިއްމު ކަމުގައި ދެކެން. އަޅުގަނޑުމެން މިއަދު މަސައްކަތް ފަށައިގެން މި ދަނީ ވަރަށް ބޮޑު އަމާޒަކަށް،" އަމީން ވިދާޅުވި އެވެ.\nއިތުރު ލިޔުންތައް ސިއްހަތު ޑެންގީ ހެލްތު މިނިސްޓްރީ އަބްދުﷲ އަމީން، ހެލްތު މިނިސްޓަރު މަދިރި ސަރުކާރުގެ ފުރަތަމަ 100 ދުވަސް ސަރުކާރު\nއަމާޒަކީ ބަލިފަތުރާ ސޫފި ދެނެގަނެވޭ ލެބެއް ގާއިމްކުރުން


Ras Online - ރޯދަ މަހަކީ އެންމެ މާތް މައްސަރެވެ.\n14 އޭޕްރީލު 2021\n-ޙުސައިން ރަޝީދު އަޙްމަދު-\nލޮބުވެތި އަޚުންނާއި އުޚުތުންނޭވެ! އަޅުގަނޑުމެންނާ ކުރިމަތި ލާފައި މިވަނީ ރޯދަ މަހާއެވެ. ރޯދަމަހަކީ ބަރަކާތުން ފުރިގެންވާ މައްސަރެކެވެ. ރަޙްމަތުގެ މައްސަރެކެވެ. އެއާއެކު އަންނަނީ ޢަދަދު ނުކުރެވޭހައި ގިނަގުނަ ހެވަކާއި ސަވާބެކެވެ. ﷲގެ ޙަޟުރަތުގައި އެކަންކަމުގެ ޝުކުރު އަދާކުރުމަށް އަޅާއަށް އޮންނަނީ ނުކުޅެދިފައެވެ. އަޅާ ރޯދަމަހު ރޯދަ ހިފާއިރު ތިމާއަށް ލިބެނިވި ސަވާބަށް އެދިހުރެ އެކަން ޤަބޫލުކޮށްގެން ރޯދަ ހިފާހިނދު އޭނާއަށް ދެއްވާ ސަވާބު އެތަކެއް ގުނައަކަށް އިތުރު ކުރަށްވާ ހުއްޓެވެ. އަދި އޭނާއަށް ކުރެވިފައިވާ ފާފަތައް ފުއްސަވާހުއްޓެވެ.\nޝައްކެއްނެތެވެ. ރޯދަ މަސް ފެށިގެން އަންނަނީ ރަޙްމަތުންނެވެ. އޭގެ މެދުތެރޭގައި ވަނީ ފާފަ ފުއްސެވުމުގެ މޫސުމެކެވެ. އޭގެ ނިމުން އަންނާނީ އަޅާ ނަރަކައިން މިންޖު ކުރެއްވުމުގެ ސަނަދު ލިބިއްޖެކަން އިޢުލާން ކުރާ ހާލުގައެވެ.\nއިމާމު ތިރްމިޛީ ނެރުއްވި ޙަދީޘެއްގައި رَسُولُ اللَّهِ صَلَّى اللَّهُ عَلَيْهِ وَسَلَّمَ ޙަދީޘު ކުރަށްވާފައި ވެއެވެ. " ރޯދަމަހުގެ ފުރަތަމަ ވިލޭރެއާ ގުޅިގެން އެންމެހައި ޖިއްނި ޝައިޠާނޫންނާއި ފުރޭތައިން ކަސްތޮޅު އެޅުއްވޭނެއެވެ. ނަރަކައިގެ އެންމެހައި ދޮރުތަކެއް ބަންދު ކުރެވޭނެއެވެ. އެއިން އެންމެ ދޮރެއްހައިމިނުވެސް ހުޅުވިފައި ނުހުންނާނެއެވެ. އަދި ސުވަރުގޭގެ އެންމެހައި ދޮރުކޮޅުތައް ހުޅުވައިލެވޭނެއެވެ. އެއިން އެންމެ ދޮރުކޮޅެއްހައިމިނުވެސް ލައްޕާލެވިފައި ނުހުންނާނެއެވެ. މުޅި ރޭގަނޑުގައި ޚާއްޞަ މަލާއިކަތަކު އިޢުލާން ކުރަށްވަ ކުރަށްވާ ހުންނަވާނެއެވެ. އޭ ހެއުކަމަށް އެދިއެދި ހުންނަ މީހާއެވެ. އަޅުކަން ކުރުމުގައި ހިއްވަރު ކުރާށެވެ. އަދި އޭ އުރެދުމަށް އަރައިގަންނަން ބޭނުންވެ ހުންނަ މީހާއެވެ. އަޅެ ފާފައާ ދުރަށް ޖެހިބަލާށެވެ. ﷲގެ ޙަޟުރަތަށް ކުއްތަންވެ ބަލާށެވެ. މިގޮތަށް ރޯދަވެރިޔާއާމެދު މުޢާމަލާތު ކުރެވޭނެއެވެ. އަދި ދަންނާށެވެ. ތިޔައިގެ ތެރޭން ގިނަމީހުން ނަރަކައިން މުއްތިކުރެއްވުމަކީ ﷲ ލޮބުވެތިވެ ވޮޑިގަންނަވާ ގޮތެވެ. މިގޮތަށް ނިދާ އިއްވެވުމުގައި މަލާއިކަތާ ރޯދަ މަހުގެ މުޅި ރޭތައް ވެއަތު ކުރަށްވާނެއެވެ."\nކީރިތި ރަސޫލާ ޙަދީޘު ބަސްފުޅުން ފަދައިން ސުވަރުގޭގެ އެންމެހައި ދޮރުކޮޅުތައް ހުޅުވާލެވިފައި ހުންނަކަމަށް ވާރިދުވެފައި ވިއަސް އަޅުގަނޑުމެން އެންމެ އުފާކުރަން ޖެހޭކަމަކީ، ރޯދަ ވެރިޔާއަށް ޚާއްޞަ ދޮރުކޮޅެއް ސުވަރުގޭގައި ހުޅުވާލެވައި ހުންނަ ކަމެވެ. އެދޮރުކޮޅުގެ ފާރަވެރިން އަބަދުމެ ރޯދަވެރިޔާއަށް މަރުޙަބާ ވިދާޅުވެ ވިދާޅުވެ ތިއްބަވާނެއެވެ. އެއީ ރައްޔާން ކިއުނު ދޮރުކޮޅެވެ.\nރޯދަމަހާ ކުރިމަތި ލައިގެން އުޅޭހިނދު، އަޅުގަނޑުމެންނަށް އޮތްކަމަކީ އަޅުގަނޑުމެންގެ އަދަބާއި ސުލޫކު ބަދަލު ކުރުމެވެ. ޢަމަލުތައް ރިވެތި އަޚްލާޤަކުން ޒީނަތްތެރިކޮށް ބައްޓަން ކުރުމެވެ. ގޯސް ޢަމަލުތަކުން އެއްކިބާވުމެވެ. ކުރާކޮންމެ ކަމެއްގައި އެކަމެއްގައި އޮންނަ އެންމެ ރިވެތި ގޮތް އިޚްތިޔާރު ކުރުމެވެ. އަޅުގަނޑުމެން ދަންނަން ޖެހޭނެ ކަމަކީ މާތް ﷲ ސުބުޙާނަހޫ ވަަތަޢާލާ ވަނީ އަހަރުގެ މައްސަރުތަކުގެ ތެރެއިން ރަމަޟާން މަސް ޚާއްޞަ މައްސަރެއްގެ ގޮތުގައި ލައްވާފައި ކަމާއި އޭގައި ހެވާއި ބަރަކާތް ލައްވާފައިވާ ކަމާއި މިއީ މަތިވެރިވެގެންވާ މާތް މޫސުމެއްކަން ކަށަވަރު ކުރުމެވެ. އެއަށް މަރްޙަބާ ކިއުމާއެކު އުފަލާއެކު ފުރިހަމަ ގޮތުގައި ރޯދަމަހުގެ ދުވާލާއި ރޭގަނޑުގެ މިބަރަކާތާއި ސަވާބުން ފުރިގެންވާ މޫސުމަށް ލައްބައިކަ ކިއުމެވެ. އިޚްލާޞްތެރިކަމާއެކު މިމަތިވެރި މޫސުން ބަލައިގަތުމެވެ.\nމާތް ﷲގެ ޙަޟުރަތުގައި އެދިދަންނަވަނީ، މިމޫސުމުގެ އެންމެ ފުރިހަމަ ފައިދާ ލިބިގަތުމުގެ ތައުފީޤު އަޅުގަނޑުމެންނާއި ލޮބުވެތި އެންމެހައި މުސްލިމު އަޚުންނާއި އުޚުތުންނަށް ދެއްވުމެވެ. އަޅުގަނޑުމެންނަކީ ރަމަޟާން މޫސުމުގެ ގާތް އެކުވެރިން ކަމުގައި ލެއްވުމެވެ. އާމީން!


Faisaa Ge Ehee Ah Fahu Akshay Aai Twinkle Oxygen Foaru Kohdheny - Vaguthu\nފައިސާގެ އެހީއަށްފަހު އަކްޝޭއާއި ޓުވިންކަލް އޮކްސިޖަން ފޯރުކޮށްދެނީ\nއިންޑިޔާގައި ކޮވިޑުގެ ހާލަތު ގޯސްވެ އޮކްސިޖަންއާއި އެހެނިހެން ވެސް މުހިންމު ސިއްހީ އާލާތްތަކަށް ގައުމު ބޭނުންވެފައިވާ މި ހިތްދަތި ވަގުތުގައި އޮކްސިޖަން ފޯރުކޮށްދިނުމަށް 100 ކޮންސެންޓްރޭޓާ، އެކްޓަރ އަކްޝޭ ކުމާރާއި އޭނާގެ އަންހެނުން ޓްވިންކަލް ކަންނާ ހަދިޔާ ކޮށްފިއެވެ.\nއިންސްޓަގުރާމުގައި ޓުވިންކަލް ކަންނާ ކޮށްފައިވާ ޕޯސްޓެއްގައި ބުނެފައިވަނީ ޑެއިވިކް ފައުންޑޭޝަން މެދުވެރިކޮށް ލަންޑަން އެލައިޓް ހެލްތުގެ ޑޮކްޓަރ ޑްރެޝްނިކާ ޕަޓޭލްއާއި ޑޮކްޓަރ ގޯވިންދު ބަންކާނީ 120 ކޮންސެންޓްރޭޓާ ހަދިޔާ ކޮށްފައިވާ ކަމަށާއި އަދި އަކްޝޭ ކުމާރާއި ޓުވިންކަލް 100 ކޮންސެންޓްރޭޓަ ހަދިޔާ ކޮށްފައިވާ ކަމަށެވެ. ޖުމުލަ 220 ކޮންސެންޓްރޭޓާސް ހަދިޔާ ކުރެވުނު ކަމަށާއި އިސްވެ މިކަން ކުރީތީ ޑޮކްޓަރުންނަށް ޝުކުރު އަދާކޮށް އަދި އެހެން މީހުން ވެސް އެމީހުންނަށް ވީ ވަރަކުން އެހީތެރިވުމަށް އޭނާ ގޮވާލައިފައިވެއެވެ.\nމީގެއިތުރަށް ޓުވިންކަލް ކަންނާ ބުނެފައިވަނީ ފާއިތުވި ދެތިން ހަފުތާގެ ތެރޭގައި އާއިލާގެ މެމްބަރުން ބަލިވެ އުޅޭތީ ހާސްވެފައިވާ ކަމަށާއި ނަމަވެސް މިފަދަ ވަގުތެއްގައި ވެސް ވެވުނު މިންވަރަކުން އެހީވުމަށް އޭނާ ބޭނުންވެފައިވާ ކަމަށެވެ.\nޓުވިންކަލް ކަންނާގެ މި ޕޯސްޓުގެ ސަބަބުން އެތައް ބަޔަކު އަކްޝޭއާއި ޓުވިންކަލްއަށް ޝުކުރުގެ މެސެޖުތައް ފޮނުވާފައިވެއެވެ. އަނެއްކާ ވެސް އިންސާނިޔަތު ކަމުގެ ނަމޫނާ ދައްކުވައިދީފައިވާ ކަމަށް ބުނެ އެތައް ބަޔަކު ދަނީ އަކްޝޭ ކުމާރަށް ތަޢުރީފުކޮށް ޝުކުރު އަދާކުރަމުންނެވެ.\nމީގެ ދެދުވަސް ކުރިން އަކްޝޭ ކުމާރު ވަނީ ކޮވިޑު ޖެހިފައިވާ ފަރާތްތަކަށް އެހީވުމަށް، ސިޔާސީ ބޭފުޅެއް ކަމުގައިވާ ގޯތަމް ގަމްބީރު އުފައްދާފައިވާ ފައުންޑޭޝަނަށް އެއް ކުރޯރް ރުޕީސް ހަދިޔާ ކޮށްފައެވެ.\nއިންޑިއާގައި ކޮވިޑްގެ ހާލަތު ގޯސްވުމުން ބައެއް ހޮސްޕިޓަލްތަކުން އޮކްސިޖަން ވަނީ ހުސްވެފައެވެ.


ހެލްތުގެ އޮޑިޓު ރިޕޯޓާ ގުޅިގެން ފިޔަވަޅު އަޅާކަށް ފަހެއް ނުޖެހޭނެކަމަށް ސަރުކާރުން ބުނެފި | Sandhaanu\nހެލްތުގެ އޮޑިޓު ރިޕޯޓާ ގުޅިގެން ފިޔަވަޅު އަޅާކަށް ފަހެއް ނުޖެހޭނެކަމަށް ސަރުކާރުން ބުނެފި\nހެލްތުގެ އޮޑިޓު ރިޕޯޓާ ގުޅިގެން ފިޔަވަޅު އަޅާކަށް ފަހެއް ނުޖެހޭނެކަމަށް ސަރުކާރުން ބުނެފިއެވެ.\nކޮވިޑް-19 އާ ގުޅިގެން ކުރެވުނު ހަރަދުތަކުގައި ކޮރަޕްޝަނަށް މަގުފަހިވާ ގޮތަށް ކޮށްފައިވާ ޚަރަދާއި ވީނުވީ އެއް ނޭނގޭ ހަރަދުތަކެއް ކޮށްފައިވާކަމަށް އޮޑިޓް ރިޕޯޓްއިން ހާމަވެފައިވާތީ ސަރުކާރުން ވަނީ އެކަންކަން ބަލައި ފިޔަވަޅު އަޅާނެކަމަށެވެ.\nރައީސް އިބްރާހިމް މުހައްމަދު ސޯލިހުގެ ތަރުޖަމާން އިބްރާހިމް ހޫދު ވިދާޅުވީ “އެއީ ކޮންމެ ބޭފުޅަކަސް އަޅުގަނޑުމެން ފަހެއް ނުޖެހޭނަން ފިޔަވަޅު އަޅާކަށް. އެ ޔަގީންކަން އަޅުގަނޑުމެން ދެން،” ކަމަށެވެ. އަދި އޮޑިޓު ރިޕޯޓު ރައީސް އޮފީހަށް ރަސްމީކޮށް ލިބުމާއި އެކު އަޅަންޖެހޭ ފިޔަވަޅުތައް އަޅަން ފަށާނެ ކަމަށް ހޫދު އިތުރަށް ވިދާޅުވި އެވެ.\nއޮޑިޓް ރިޕޯޓްގައި ހާމަވެފައިވާ ގޮތުގައި ރިޕޯޓުގައި ބުނީ މީގެއިތުރުން ވެސް ސިއްހީ ގިނަ ސާމާނުތަކެއް ގަތުމަށް ހަވާލުކޮށްފައިވާ އިރު މިނިސްޓްރީ އަށް އެ ތަކެތިި ނުލިބޭ ކަމަށެވެ. މިރިޕޯޓްގައި އޮޑިޓަ ޖެނެރަލް ލަފާ ދެއްވާފައިވަނީ ސިއްހީ ސާމާނު ގަތުމަށް ދައުލަތުގެ ބަޖެޓުން ހޭދަކުރި ފައިސާގެ ހިސާބުތައް ދައުލަތުގެ މާލިއްޔަތު ގަވާއިދާ އެއްގޮތަށް ބެލެހެއްޓުމަށެވެ.


ޤިޔާމަތްވުމުގެ ޢަލާމާތްތައް (أَشْرَاطُ السَّاعَةِ) – 42 “ޖަމަލު ހަނގުރާމަ.” – DhiSalafiyyah\nޤިޔާމަތްވުމުގެ ޢަލާމާތްތައް (أَشْرَاطُ السَّاعَةِ) – 42 “ޖަމަލު ހަނގުރާމަ.”\n19/01/2015 ޢަޤީދާއާއި ފިރުޤާތައް, ދީންއައްޝައިޚް އަޙްމަދު ނާޒިލް މުޙައްމަދު\nނ. ޖަމަލު ހަނގުރާމަ:\nޢުޘްމާނު رضي الله عنه ޝަހީދު ކޮށްލެއްވުމަށްފަހު ހިނގި ފިތުނަތަކުގެ ތެރޭގައި، ޢަލީގެފާނާއި ޢާއިޝަތުގެފާނާއި ޠޮލްޙާގެފާނާއި އަދި ޒުބައިރުގެފާނު -رضي الله عنهم- ގެ މެދުގައި ހިނގި މަޝްހޫރު ޖަމަލު ހަނގުރާމަ ހިމެނެއެވެ. ފަހެ ޢުޘްމާނުގެފާނު ޝަހީދު ކޮށްލެވުމާއެކު މީސްތަކުން ޢަލީގެފާނުގެ އަރިހަށް ވަޑައިގެންނެވިއެވެ. އޭރު އެކަލޭގެފާނު ހުންނެވީ މަދީނާގައެވެ. އެބޭކަލުން އެކަލޭގެފާނަށް ދެންނެވިއެވެ. ތިމަންމެންބޭކަލުން ކަލޭގެފާނަށް ބައިޢަތު ހިއްޕެވުމަށް އަތްޕުޅު ދައްކަވާށެވެ. އެކަލޭގެފާނު ވިދާޅުވިއެވެ. މީސްތަކުންނާ މަޝްވަރާ ކުރެއްވުމަށްފަހުއެވެ. އޭގެތެރެއިން ބޭކަލުންތަކެއް ވިދާޅުވިއެވެ: ޢުޘްމާނުގެފާނު ޝަހީދުކޮށްލެވުމުން މީސްތަކުން އެބައިމީހުންގެ ރަށްތަކަށް އެނބުރި ހިނގައްޖެނަމަ މިކަމަށްޓަކައި ތެދުވާނެ ބަޔަކު ނުވާނެއެވެ. އަދި އުއްމަތް ފަސާދަވުމާއި އިޚްތިލާފުތަކުން އަރައި ނުގަނެވޭހުއްޓެވެ. ދެންފަހެ ބައިޢަތު ޤަބޫލު ކުރެއްވުންއެދި އެބައިމީހުން އެކަލޭގެފާނުގެ އަރިހުގައި އާދޭސް ދެންނެވިއެވެ. އަދި އެބޭކަލުން އެކަލޭގެފާނަށް ބައިޢަތު ހިއްޕެވިއެވެ. އަދި އެކަލޭގެފާނަށް ބައިޢަތުހިއްޕެވި ބޭކަލުންގެ ތެރޭގައި ޠޮލްޙާގެފާނާއި ޒުބައިރުގެފާނު -رضي الله عنهما- ހިމެނިވަޑައިގަންނަވައެވެ.\nއެއަށްފަހު އެދެބޭކަލުން ޢުމްރާގެ އަޅުކަން އަދާކުރެއްވުމަށް މައްކާއަށް ވަޑައިގަންނަވައިފިއެވެ. އަދި އެބޭކަލުންނާ ޢާއިޝަތު رضي الله عنها ބައްދަލުވެވަޑައިގެންނެވިއެވެ. ޢުޘްމާނުގެފާނު ޝަހީދުކޮށްލެވުމާ ގުޅޭގޮތުން އެބޭކަލުންގެ މެދުގައި ހިނގި ސައްލާއަށްފަހު އެބޭކަލުން ބަޞަރާއަށް މިސްރާބުޖެއްސެވިއެވެ. އަދި ޢުޘްމާންގެފާނު ޝަހީދުކޮށްލި ޤާތިލުންތައް އެބޭކަލުންނާ ޙަވާލުކޮށްދެއްވުމަށް ޢަލީގެފާނުގެ އަރިހުން އެދިވަޑައިގެންނެވިއެވެ. ފަހެ އެކަލޭގެފާނު އެކަމަށް އިޖާބައެއް ނުދެއްވިއެވެ. އެހެނީ އެކަލޭގެފާނު އެއިންތިޒާރު ކުރައްވަނީ ޢުޘްމާނުގެފާނުގެ ވަލީވެރިން އެކަމުގައި ޢަމަލު ކުރައްވާނެ ގޮތަކަށެވެ. ފަހެ ޢުޘްމާނުގެފާނު ޝަހީދުކޮށްލިކަން ކަނޑައެޅިއެޅިގެން ވަކި މީހެއްގެ މައްޗަށް ޘާބިތުވެއްޖެ ހިނދެއްގައި އެމީހަކަށް ޤިޞާޞް ހިއްޕަވާނެއެވެ. އެކަމުގައި ބައިވަރު ސަބަބުތައް އެކުލެވިގެންވެއެވެ. އަދި އެބައިމީހުންނީ ޢުޘްމާނުގެފާނާ ދެކޮޅަށް ނުކުތް މީހުންކަމަށްވެފައި، އެކަލޭގެފާނުގެ ޤާތިލުން ކަމުގައި ނިސްބަތް ކުރެވޭ ބަޔަކީ ހަމަ އެބައިމީހުން ކަމަށްވުމުން، ޤިޞާޞް ހިފުމަށް ދެފަރާތުން އެއްބަސްވެދާނެ ކަމަށްޓަކައި އެމީހުން ބިރުގަތެވެ. ފަހެ އެހެންކަމުން ދެފަރާތުގެ މެދުގައި ހަނގުރާމައިގެ ހުޅުކޮޅު ރޯކުރުވިއެވެ.\nހަމަކަށަވަރުން ނަބިއްޔާ صلى الله عليه وسلم ވަނީ، ޢާއިޝަތުގެފާނާއި ޢަލީގެފާނާ ދެމެދު ކަންތައްގަނޑެއް ހިނގާނެކަމުގެ ޚަބަރު ޢަލީގެފާނަށް ދެއްވާފައެވެ. އަބޫ ރާފިޢުގެ އަރިހުން ރިވާވެފައިވާ ޙަދީޘެއްގައި ވެއެވެ. ރަސޫލުﷲ صلى الله عليه وسلم ޢަލީގެފާނަށް ޙަދީޘްކުރެއްވިއެވެ. ((إِنَّهُ سَيَكُونُ بَيْنَكَ وَبَيْنَ عَائِشَةَ أَمْرٌ)) قَالَ: أَنَا يَا رَسُولَ اللهِ؟ قَالَ: ((نَعَمْ )) قَالَ: فَأَنَا أَشْقَاهُمْ يَا رَسُولَ اللهِ. قَالَ: ((لَا؛ وَلَكِنْ إِذَا كَانَ ذَلِكَ؛ فَارْدُدْهَا إِلَى مَأْمَنِهَا)) މާނައީ: “ހަމަކަށަވަރުން ކަލޭގެފާނާއި ޢާއިޝަތުގެފާނާ ދެމެދު ކަމެއް މެދުވެރިވާނެއެވެ.” ވިދާޅުވިއެވެ: އޭ ﷲގެ ރަސޫލާއެވެ. އަޅުގަނޑުތޯއެވެ؟ ޙަދީޘް ކުރެއްވިއެވެ. “އާނއެކެވެ.” ވިދާޅުވިއެވެ. ތިމަންކަލޭގެފާނަކީ އެބައިމީހުންގެ ތެރެއިން އެންމެ އަބާއްޖަވެރި މީހާ ތޯއެވެ؟ ޙަދީޘްކުރެއްވިއެވެ. “ނޫނެކެވެ. އެހެނެއްކަމަކު އެކަމެއް ހިނގައިފި ނަމަ އެކަމަނާއަށް އަމާންތަނަކަށް އެކަމަނާ ގެންދަވާށެވެ.”\nދެންފަހެ ޢާއިޝަތުގެފާނާއި ޠޮލްހާގެފާނާއި ޒުބައިރުގެފާނު ނުކުމެ ވަޑައިގެންނެވީ ހަނގުރާމައަށްޓަކައި ނޫންކަމާއި، ހަމައެކަނި މުސްލިމުންގެ މެދުގައި ޞުލްޙަ ޤާއިމް ކުރެއްވުމަށްކަމުގައި ދަލާލަތުކޮށްދޭ އަނެއް ކަމަކީ، ޤައިސް ބިން ޙާޒިމްގެ އަރިހުން ޙާކިމް ރިވާކުރައްވާފައިވާ މިރިވާޔަތެވެ. ވިދާޅުވިއެވެ. [އެބަސްފުޅުގެ މާނައީ:] ޢާމިރު ވަންހައިގެ ބައެއް ގޯތިތަކާ ހަމައަށް ޢާޢިޝަތުގެފާނު ފޯރައިފުމުން އެކަމަނާއާދިމާއަށް ކުއްތާތައް ވައްވައް ޖަހަންފަށައިފިއެވެ. އެކަމަނާ ވިދާޅުވިއެވެ. މިއީ ކޮން ފެންގަޑެއް ހެއްޔެވެ؟ އެބޭކަލުން ދެންނެވިއެވެ: ޙައުއަބު އެވެ. އެކަމަނާ ވިދާޅުވިއެވެ. ތިމަންކަމަނާއަށް ފެނިވަޑައިގަންނަވަނީ އެނބުރި ދާށެވެ. ޒުބައިރުގެފާނު އެކަމަނާއަށް ވިދާޅުވިއެވެ. އަދި ނުވެއެވެ. ކުރިއަށް ވަޑައިގަންނަވާށެވެ. ދެން ކަމަނާއަށް މީސްތަކުން ފެނިވަޑައިގަންނަވާފާނެއެވެ. ފަހެ ﷲ ތަޢާލާ އެބައިމީހުންގެ މެދުގައި ޞުލްޙަ ލައްވަފާނެތެވެ. ވިދާޅުވިއެވެ. ތިމަންކަމަނާއަށް ފެނިވަޑައިގަންނަވަނީ އެނބުރި ދާށެވެ. ރަސޫލުﷲ صلى الله عليه وسلم ޙަދީޘްކުރައްވާތީ ތިމަންކަމަނާ އަޑުއެއްސެވީމެވެ. ((كَيْفَ بِإِحْدَاكُنَّ إِذَا نَبَحَتْهَا كِلاَبُ الحَوْأَب)) “ތިޔައިގެ ތެރެއިން ބޭކަނބަލަކާ ދިމާއަށް ޙައުއަބުގެ ކުއްތާތައް ވައްވައް ޖަހަޖަހައި އޮއްވައިވެސް ހެއްޔެވެ؟”\nއަދި އެހެން ރިވާޔަތެއްގައި އިބްނު ޢައްބާސްގެ އަރިހުން ބައްޒާރު ރިވާ ކުރައްވާފައިވެއެވެ. ނަބިއްޔާ صلى الله عليه وسلم އެކަލޭގެފާނުގެ އަނބިއަނބި ކަނބަލުންނަށް ޙަދީޘްކުރެއްވިއެވެ. ((أَيَّتُكُنَّ صَاحِبَةُ الْجَمَلِ الأَدْبَبِ، تَخْرُجُ حَتَّى تَنْبَحُهَا كِلَابُ الْحَوْأَبِ، يُقْتَلُ عَنْ يَمِينِهَا وَعَنْ شِمَالِهَا قَتْلَى كَثِيرَة، وَتَنْجُو مِن بَعْدَ مَا كَادَت)) މާނައީ: “މޫނުގެ ކެހެރިބޯ ޖަމަލުގެ ވެރިޔަކީ ތިޔައިގެ ތެރެއިން ކޮންބޭކަނބަލެއްތޯއެވެ؟ ޙައުއަބުގެ ކުއްތާތައް ވައްވައް ޖަހަޖަހާ އޮއްވައި އެކަނބުލޭގެ ނުކުމެވަޑައިގެން ދާނެއެވެ. އެކަނބުލޭގެ ކަނާތްފަރާތުންނާއި ވާތްފަރާތުން އެތައް ބަޔަކު ޤަތުލުވެގެން ދާނެއެވެ. އަދި އެކަނބުލޭގެ މަރުނުވެ ސަލާމަތްވާނީ ހަމަ ކިރިޔަކިރިޔާއެވެ.”\nއިބްނުތައިމިއްޔާ ވިދާޅުވެފައި ވެއެވެ. [އެބަސްފުޅުގެ މާނައީ:] “ހަމަކަށަވަރުން ޢާއިޝަތުގެފާނު ނުކުމެވަޑައިގެންނެވީ ހަނގުރާމަ ކުރެއްވުމަކަށް ނޫނެވެ. އެކަމަނާ ނުކުމެވަޑައިގެންނެވި ހަމައެކަނި މަޤްޞަދަކީ މުސްލިމުންގެ މެދުގައި ޞުލްޙަމަސަލަސްކަން ޤާއިމު ކުރެއްވުމެވެ. އަދި އެކަމަނާ ނުކުމެވަޑައިގެންނެވުމުގައި މުސްލިމުންނަށް މަޞްލަޙަތު ވާކަމުގައި ހީފުޅުކުރެއްވިއެވެ. އެއަށްފަހު އެކަންދޫކޮށްލުމީ އެންމެ ރަނގަޅުގޮތް ކަމުގައި އެކަމަނާއަށް އެނގިވަޑައިގެންނެވިއެވެ. ފަހެ އެމަނާ ނުކުމެވަޑައިގަތް ނުކުމެވަޑައިގަތުން ހަނދުމަފުޅުވާ ކޮންމެ ހިނދެއްގައި އެކަމާނާގެ ލިބާސްކޮޅު ފޯވެއްޖައުމަށްދާންދެން ކީރިތި ކުރައްވާ ކަމުގައި ވެއެވެ. އަދި ހަމައެފަދައިން، ހަނގުރާމައެއްވާ ކަމެއްގެ ތެރެއަށް ވަދެވުނުކަމަށްޓަކައި ކުރިއަރައިގެން ދިޔަ ބޭކަލުންކުރެ ގިނަ ބޭކަލުން ހިތާމަފުޅު ކުރެއްވިއެވެ. ތަލްޙަތުގެފާނާއި ޒުބަަައިރުގެފާނާ އަދި ޢަލީގެފާނުވެސް ހިތާމަފުޅުކުރެއްވިއެވެ. -رضي الله عنهم أجمعين-\nޖަމަލުގެ ދުވަހުގައި ހަނގުރާމައެއްގެ އެއްވެސް ޤަޞްދެއް މިބޭކަލުންގެ ކިބައިގައި ނުމެވޭމެއެވެ. އެހެނެއްކަމަކު އެބޭކަލުންގެ އިޚްތިޔާރަކާނުލައި ހަނގުރާމަ ހިނގުމަށް މެދުވެރިވީއެވެ. ފަހެ ޢަލީގެފާނާއި ޠޮލްޙަތުގެފާނާއި ޒުބައިރުގެފާނުގެ މެދުގައި މަޝްވަރާ ބަދަލުކުރެވުނީ މަޞްލަޙަތަށް އެއްބަސްވުމަށް ޤަޞްދުކުރެވިގެންނެވެ. އަދި އެބޭކަލުންނަށް ހަމަޖެހިލެއްވުމާއެކު އެދެމުން ދިޔައީ ޢުޘްމާނުގެފާނުގެ ޤާތިލުންނަށެވެ. ފިތުނައިގެ އަހުލުވެރިންނަށެވެ.\nއަދި ޢުޘްމާނުގެފާނު ޝަހީދުކޮށްލުމަށް ޢަލީގެފާނު ރުހިވަޑައިގެން ނުވެއެވެ. އަދި އެކަމަށްޓަކައި ބަޔަކު ޢައްޔަނެއްވެސް ނުކުރެއެވެ. އެކަލޭގެފާނު ހުވާކުރައްވާ [ވިދާޅުވާ] ފަދައިންނެވެ. ވިދާޅުވެއެވެ: ﷲ ގަންދީ ވިދާޅުވަމެވެ. ތިމަންކަލޭގެފާނު، ޢުޘްމާނުގެފާނު ޝަހީދެއް ނުކޮށްލައްވަމެވެ. އަދި އެކަލޭގެފާނު ޝަހީދުކޮށްލުމަށް ތާއީދެއްވެސް ނުކުރައްވަމެވެ. ފަހެ އެކަލޭގެފާނަކީ ހުވައިކުރެއްވުމުގައި ތެދުވެރި ކިޔަމަންތެރި ކަލޭގެފާނެކެވެ. ދެންފަހެ ޤާތިލުން އަތުލައިގަތުމަށް އެބޭކަލުންނާ ޢަލީގެފާނު އިއްތިފާޤު ވެވަޑައިގެންފާނެ ކަމަށް ޤާތިލުންނަށް ބިރުހީވެއްޖެއެވެ. ފަހެ އެބައިމީހުން ޠޮލްޙާގެފާނާއި ޒުބައިރުގެފާނާ ދެކޮޅަށް ހަތިޔާރު އެޅިއެވެ. ޠޮލްޙާގެފާނަށާއި ޒުބައިރުގެފާނަށް ހީފުޅުވެވަޑައިގެންނެވީ އެބައިމީހުން ހަތިޔާރު އެޅުވި ބޭކަލަކީ ޢަލީގެފާނު ކަމުގައެވެ. އަދި އެބޭކަލުންގެ އަމިއްލަ ނަފްސު ދިފާޢު ކުރެއްވުމަށްޓަކައި ހަތިޔާރު އެޅުއްވިއެވެ. ޢަލީގެފާނަށް ހީފުޅުވެވަޑައިގެންނެވީ އެބޭކަލުން އެކަލޭގެފާނާ ދެކޮޅަށް ހަތިޔާރު އެޅުއްވީކަމަށެވެ. ދެންފަހެ އެކަލޭގެފާނުވެސް އެކަލޭގެފާނުގެ ނަފްސުގެ ދިފާޢުގައި ހަތިޔާރު އެޅުއްވިއެވެ. އެބޭކަލުންގެ އެއްވެސް އިޚްތިޔާރަކާ ނުލައި ފިތުނަ ހިނގައިގެން ދިޔައެވެ. އަދި ޢާޢިޝަތުގެފާނު [ޖަމަލުކޮޅަށް] ސަވާރުވެވަޑައިގެން އިންނެވިއެވެ. އެކަމަނާ ހަނގުރާމައެއް ނުކުރައްވައެވެ. އަދި ހަނގުރާމަ ކުރެއްވުމަށް އަމުރުފުޅެއް ނުމެކުރައްވައެވެ. ޚަބަރުތައް ދެނެވަޑައިގެން ތިއްބެވި ގިނަ ބޭކަލުންތަކެއް މިވާހަކަ ޛިކުރު ކުރައްވާފައިވަނީ މިފަދައިންނެވެ.”\n އަބޫބަކުރު ބިން އަލްޢަރަބީ އެކަލޭގެފާނުގެ ފޮތް ((العواصم من القواصم)) ގައި ދެކެވަޑައިގެންފައިވާ ގޮތުގައި، އެބޭކަލުން ބަޞަރާއަށް ނުކުމެވަޑައިގެންނެވީ މުސްލިމުންގެ މެދުގައި ޞުލްޙަ ޤާއިމް ކުރެއްވުމަށެވެ. އަދި ވިދާޅުވިއެވެ. “ޞައްޙަ ގޮތަކީ ވެސް މިއީއެވެ. މިއާ އެއްފަދަ އެހެން އެއްޗެއް ނުވެއެވެ. އަދި ޞައްޙަ ޚަބަރުތައް ވާރިދުވެފައި ވަނީވެސް މިގޮތަށެވެ.”\nބައްލަވާ: ((العواصم)) (ص 151).\n ((مسند الإمام أحمد)) (6 / 393 – بهامشة منتخب كنز العمال).\nوالحديث حسن. انظر: ((فتح الباري)) (13 / 55).\n الحَوْأب: އެއީ ބަޞަރާއާ ކައިރީގައިވާ ތަނެކެވެ. އަދި އެއީ ޖާހިލިއްޔަ ޒަމާނުގައި ޢަރަބިންގެ ފެންގަޑުތަކުގެ ތަރެއިން ފެންގަޑެކެވެ. އެތަންވަނީ މައްކާއިން ބަޞަރާއަށްދާ މަގުގައެވެ. އެތަނަށް ޙައުއަބުއެވެ ކިޔެނީ أَبُوْبَكْرُ بن كِلاَب الحَوْأَب އަށް ނިޞްބަތްކޮށެވެ. ނުވަތަ حَوْأَب بِنْت كَلْب بن وبرة القَضاعِيّة އަށް ނިޞްބަތްކޮށެވެ.\nބައްލަވާ: ((معجم البلدان)) (2 / 314)، وحاشية محب الدين الخطيب علي ((العواصم من القواصم)) (ص 148).\n ((مستدرك الحاكم))3/ 120).\nقال ابن حجر: ((سنده على شرط الصحيح)). انظر: ((فتح الباري)) (13 / 55).\nوقال الهيثمي: ((رواه أحمد وأبو يعلى والبزار، ورجال أحمد رجال الصحيح)). ((مجمع الزوائد)) (7 / 234).\nوالحديث في ((مسند الإمام أحمد)) (6 / 52 – بهامشة منتخب كنز العمال).\n ((فتح الباري)) 13 / 55). الحديث صحيح؛ صححه الهيشمي وابن حجر الألباني وصححه الألباني في ((سلسلة الأحاديث الصحيحة))، انظر: ((السلسلة)) (م1 / جـ – ج5/ 223 – 233) (حديث رقم 475).\n [ބައްލަވާ:] ((منهاج السنة)) (2 / 185).


MDP Activisteh Ge Suvaaleh "Keehve Mifaharu M7?" - Vaguthu\nއެމްޑީޕީ އެކްޓިވިސްޓެއްގެ ސުވާލެއް "ކީއްވެ މިފަހަރު އެމް-7؟"\nރިޔާސީ އިންތިޚާބުގެ ވޯޓް ގުނުން ކުރިއަށް ދަނީ\nވޯޓް ކަރުދާސް މީގެ ކުރިން ހުރިހާ ފަހަރަކު ނޮވެލްޓީ އިން ޕްރިންޓް ކުރި ނަމަވެސް ހަމައެކަނި މިފަހަރު އެކަން އެގޮތައް ނުވީ ކީއްވެތޯ އެމްޑީޕީގައި ކުރިން ވަރަށް ހަރަކާތްތެރި ބޭފުޅެއް ކަމަށްވާ ޖެނިފާ ލަތީފް ސުވާލު ކުރައްވައިފިއެވެ.\nޖެނިފާ ލަތީފަކީ، އެމްޑީޕީ ރަޖިސްޓަރ ކުރުމަށް ހުށަހެޅުނު ފޯމާއި އެކު، އެ ޕާޓީ ރަޖިސްޓަރ ކުރުމަށް 2001 ވަނަ އަހަރުގެ މާރޗް މަހުގެ 19 ދުވަހު ހުށަހެޅި 42 މީހުންގެ ސޮއިގެ ތެރޭގައި، 15 ވަނައަށް ސޮއި ކުރެއްވި ބޭކަނބަލެކެވެ.\nއެމްޑީޕީ އުފެދިގެން އައިއިރު ވަރަށް ވަރުގަދަ ސިޔާސީ ބޭކަނބަލެއްގެ ގޮތުގައި ފާހަގަ ކުރެވުނު، ނަމަވެސް މިހާރު އަމަލީ ގޮތުން ސިޔާސީ މައިދާނުން މާބޮޑަށް ފާހަގަ ނުކުރެވޭ ޖެނިފާ ކުރި ޓްވީޓެއްގައި ބުނީ ނޮވެލްޓީ އަށް ވޯޓް ކަރުދާސް ތައްޔާރު ކުރަން މިފަހަރު ނުލިބި ގާސިމްގެ ހިއްސާ އޮންނަ ކުންފުންޏަކަށް އެމަސައްކަތް މިފަހަރު ވަކި ލިބުނީ ކީއްވެ ހެއްޔެވެ؟\nBallot paper had been printed by Novelty Printers all this time... Why not this time? Whyacompany connected to Qasim this time? A thought!\n— Jenny Latheef (@LitmusTimes) October 14, 2018\nއެހެން ހުރިހާ ފަހަރަކު ނޮވެލްޓީ އިން ވޯޓް ކަރުދާސް ޕްރިންޓް ކޮށްފައި މިފަހަރު އެފުރުސަތު އެމް-7 އަށް ނުލިބުނީ ކީއްވެތޯ ބައެއް މީހުން ސުވާލު ކުރަމުން ދާއިރު ވޯޓް ކަރުދާސް ޕްރިންޓް ކުރަން އެމް-7 އަށް ދީފައި ވަނީ ވެސް އާދަޔާއި ހިލާފު ބޮޑު އަގެއްގައެވެ.\nރާއްޖޭގެ އެންމެ ގިނަ ދުވަސްވީ އަދި އެންމެ ބޮޑު ޗާޕުޚާނާ ނޮވެލްޓީ އިން ހުށަހެޅީ 25 ވޯޓު ކަރުދާސް ހިމެނޭ ފޮތެއް ޗާޕުކުރަން 63.80ރ. އަށް ޗާޕް ކޮށްދިނުމަށެވެ. އެކަމަކު 25 ކަރުދާސް ހިމެނޭ ފޮތެއް ޗާޕްކުރެވޭނެ އަގަކަށް އެމް ސެވަން އިން ހުށަހެޅީ 345.85ރ. އެވެ.\nއިލެކްޝަންސް ކޮމިޝަނުން ކުރިން ވިދާޅުވެފައި އޮތީ އެމް ސެވަން އާއި ހަވާލު ކޮށްގެން ވޯޓް ކަރުދާސް ޗާކް ކުރީ ސަލާމަތީ ފިޔަވަޅުތަކުގެ ގޮތުގައި ފަސް ކަމެއް ހުށަހަޅާފައި އޮތުމުންނެވެ. ނަމަވެސް މިހާރު އެނގިފައިވާ ގޮތުގައި އެއީ ބިޑްގައި ޝަރުތެއްގެ ގޮތުގައި ނުވެސް ނެތް ކަމެކެވެ. އަދި ނޮވެލްޓީ އިން ވެސް ވަނީ ސަލާމަތީ ހަތަރު ފިޔަވަޅެއް ވޯޓް ކަރުދާހުގައި ހިމަނަން ހުށަހަޅާފައެވެ. ނަމަވެސް މިހާރު އެނގިފައިވާ ގޮތުގައި ނޮވެލްޓީގެ ވޯޓް ކަރުދާހުގެ ސަލާމަތީ ކަންކަން އިލެކްޝަނުން ރަނގަޅަށް ބަލާފައެއް ވެސް ނުވެއެވެ.\nރިޔާސީ އިންތިޚާބު ބާތިލް ކުރަން ރައީސް ޔާމީން ހުށަހަޅާފައިވާ މައްސަލައިގައި ވެސް އެމް-7 އިން އަމަލު ކޮށްފައިވާ ގޮތް ވަރަށް ބޮޑަށް ފާހަގަ ކޮށްފައި ވެއެވެ.\nއޮކްޓޯބަރ 16, 2018 10:03\nސިއްރު ހެކި ބަސް ބަލައިނުގަވޭނެ ކަމަށް ރާއްޖޭގައި ނެތޭ އެއްވެސް ގާނޫނެއް ގައި ބަޔާން ކޮށްފައި މީހެއްގެ ފުރާނައަކީ އެއީ ވަރަށް މުހިއްމު އެއްޗެކޭ ކަން މިހެން ހުރުމުން މީހެއްގެ ފުރާނަ އަށް ނުރައްކާ ވާފަދަ އެއްވެސް ކަމެއް ކޮށްގެން ނުވާނެއޭ އެގޮތުން ބަލާއިރު މީހެއްގެ ފުރާނަ އަށް ނުރައްކާ ވާފަދަ ކަމެއް ހިނގައިފާނެތީވެ ހެކި ބަސް ސިއްރު ކުރުމަކީ ރާއްޖޭގެ ހިއުމެންރައިޓްސްގެ ގާނޫނު ތަންދޭ މިންގަނޑެކޭ އެކަން އިނގޭނެއޭ އެންމެންނަށް ވެސް ރީއްޗަށް...\nއޮކްޓޯބަރ 16, 2018 10:51\nނޮވެޅްޓީގައިހުންނަނީ މަތިންބާވައިޅެއްވި މެޝިނަރީޠަ\nއޮކްޓޯބަރ 16, 2018 14:58\nނޫނޭ.. އެތައް ގުނައެއް އަގުހެޔޮ. ރައްޔިތުންގެ ފައިސާއިން އަގުބޮޑު ބަޔަކަށް އާންމު އުސޫލާ ޚިލާފަށް ދިނީ ކީއްވެ؟ މި ދައްކަނީ ދެގުނަ ބޮޑު ވާހަކައެއް ނޫން. 5.4 ގުނަ ބޮޑު ވާހަކަ.\nއޮކްޓޯބަރ 16, 2018 15:38\nހަޖަމުކުރަން ދަސްކުރެޭ ރީދޫ ގެރިތައް\nއިސްލާމްދީނުގައި ސިއްރު ހެކިބަސް ދިނުމެއް ނޯވެޔޭ ވިދާޅުވާ 30 އަހަރުގެ ބާނީ (ދީނީ ޢިލްމުވެރި ރައީސް) ގެ ދުވަސްވަރުގައި އެކަން ފުރަތަމަ ކުރީ. އެއިރު އިސްލާމް ދީނުގައި އެކަން ހުއްދަވެފައި. ބާޠިލުވުމެއް ނެތި ޤިޔާމަތާ ހަމައަށްދާންދެންވެސް އޮންނޭނެ ބާޠިލު ވުމެއްނެތް ކީރިތި ޤުރުއާނުން އެކަން މަންސޫޚް ކުރެވުނީ ރައީސް މައުމޫނު ވެރިކަމުން ވަކިވީމަތޯއެވެ؟ އެއީ ރައީސް މައުމޫނަށް ޚާއްސަ ޙުކުމަކަށް ވަނީތޯއެވެ؟ މީދެން ވަރަށް ހެއްވާ ވާހަކައެއް. ދީނަކީ އެމީހަކު އެދޭ ކަމެއް ކުރަންވީމާ ވަކި ތަންކޮޅެއް ނަގާފައި ހިތް ނުރުހޭ ނަމަ އެތަންކޮޮޅުގެމާނަ ބަދަލު ކުރަން ޖެހެނީ ކީއްވެގެން ހެއްޔޭ؟ މީހުނަށް ނުހައްޤުން އެންމެ ގިނައިން އަނިޔާ ދިނީ ރައީސް މައުމޫނެވެ.\nއޮކްޓޯބަރ 16, 2018 12:01\nވޓފ.3މިލިޔަން ރުފިޔާ އަގުބޮޑުކޮށް ވޯޓު ކަރުދާސް ޕްރިންޓްކުރީ. ޝަރީފް އަތުން ތިފައިސާ ހޯދުމަށް ކޯޓަށް ދިއުމަށް އޭ،ސީ،ސީ އަށް ގޮވާލަން.\nއޮކްޓޯބަރ 16, 2018 16:20\n3 މިލިއަން ތީ ކޯންޗެއް! ކިތަންމެ3މިލިއަނެއް ދީފާނެ!\nއޮކްޓޯބަރ 16, 2018 18:39\nވެރިކަން ކުރެއްވި ބޭފުޅުން ހިންގަވާފަ އޮތް ޖަރީމާ އެއް. ކުރިން ވެސް އެބޭފުޅުންނަށް އެކަން އެނގޭނެ.\nއޮކްޓޯބަރ 16, 2018 17:15\nކޮންމެވެސް ކަމެއްވީމަތާ ކަލޭމެން އެއްމިލިއަނޭ ކިޔާ ބައެއްގެ އަބުރާ ބެހުނީ ސިއްރު ހެއްކޭ ކިޔާ


ސިފައިންގެ އިތުރު 43 މީހަކު ބޮޑީގާޑުންގެ ގޮތުގައި ތަމްރީންކޮށްފި ސިފައިންގެ އިތުރު 43 މީހަކު ބޮޑީގާޑުންގެ ގޮތުގައި ތަމްރީންކޮށްފި\nބޮޑީގާޑުން ތަމްރީންކުރުމުގެ ކޯހުގެ ދަސްވެނިވުމުގެ ޙަފްލާގެ ތެރެއިން / ފޮޓޯ: އެމްއެންޑީއެފް\nތޭރަވަނަ ބޮޑީ ގާޑުން ތަމްރީންކުރުމުގެ ކޯހުގައި 43 ސިފައިން ދަސްވެނިވެއްޖެއެވެ. 13 ވަނަ ބެޗުގެ "އޮނަރ ގްރެޖުއޭޓް އެވޯޑު" ޙާސިލްކޮށްފައިވަނީ ޕްރައިވެޓް ހަސަން އަޒުވަރެވެ.\nތޭރަވަނަ ބޮޑީ ގާޑުން ތަމްރީންކުރުމުގެ ކޯސް ކުރިއަށް ގެންގޮސްފައިވަނީ އެމްއެންޑީއެފްގެ ސަދަން އޭރިއާ ކޮމާންޑްގައެވެ. މިކޯހުގެ ބައިވެރިން ދަސްވެނިވުމުގެ ރަސްމިއްޔާތު ޝަރަފުވެރިކޮށްދެއްވާފައިވަނީ މިނިސްޓަރ އޮފް ޑިފެންސް މާރިޔާ އަޙްމަދު ދީދީއެވެ. އެމްއެންޑީއެފްއިން ވިދާޅުވީ ކޯހުގައި ބައިވެރިވި 45 ސިފައިންގެ ތެރެއިން 43 ސިފައިންވަނީ ކޯސް ފުރިހަމަކޮށް ސެޓްފިކެޓް ޙާސިލުކޮށްފައިވާކަމަށެވެ. މިކޯހުގައި ޕްރެޒިޑެންޝިއަލް ގާޑްސް، ސްޕެޝަލް ޕްރޮޓެކްޝަން ގްރޫޕާއި އެމްޑީޔޫ3އާއި މިލިޓަރީ ޕޮލިހާއި ކޮލެޖް އޮފް ޑިފެންސް އެންޑް ސެކިއުރިޓީ ސްޓަޑީޒްއާއި ފަޔަރ އެންޑް ރެސްކިޔު ސަރވިސްއާއި އާޓްސް އެންޑް ސެރެމޯނިޔަލް ސަރވިސްއަށް ނިސްބަތްވާ ސިފައިންވަނީ ބައިވެރިވެފައެވެ.\nތިން މަހުގެ މުއްދަތަކަށް ކުރިއަށްގެންދިޔަ މިކޯހުގައި ހަތިޔާރުގެންގުޅުމާއި ބޮޑީ ގާޑުންގެ ގޮތުގައި ޙަރަކާތްތެރިވާއިރު ބޭނުންކުރާނެ އުކުޅުތަކާއި ހަށިހެޔޮކޮށް ހުރުމުގެ ތަމްރީނާއި ކޮންޓެކްޓް ޓެކްނީކްސްއާއި ވޯޓަރމެންޝިޕްއާއި ކުއްލިޙާލަތުގައި ސިއްޙީ ފަރުވާ ދިނުމުގެ ދާއިރާއިންވަނީ ތަމްރީން ދީފައެވެ. ކޯހުގައި "އޮނަރ ގްރެޖުއޭޓް އެވޯޑާއި" "ބެސްޓް ޝޫޓަ އެވޯޑު"ވެސް ޙާސިލްކޮށްފައިވަނީ ޕްރައިވެޓް ހަސަން އަޒުވަރެވެ.އަދި "ފިޓެސްޓް އެވޯޑް: ޙާސިލްކޮށްފައިވަނީ ޕްރައިވެޓް މުޙައްމަދު މުނީފެވެ.\nމިރަސްމިއްޔާތު ޝަރަފްވެރިކޮށްދެއްވާ ވާހަކަފުޅުދައްކަވަމުން މިނިސްޓަރ އޮފް ޑިފެންސް މާރިޔާ އަޙްމަދު ދީދީ ވަނީ ބޮޑީ ގާޑުންގެ ގޮތުގައި ޙަރަކާތްތެރިވާ ސިފައިންނަކީ ސިޔާސީގޮތުން އެއްވެސް ކޮޅަކަށް ނުޖެހި ވަރަށް ޕްރޮފެޝަނަލްކޮށް މަސައްކަތްކުރާ ބަޔަކަށްވުމަށް އިލްތިމާސްކުރައްވާފައެވެ. މިނިސްޓަރ މާރިޔާގެ ވާހަކަފުޅުގައިވަނީ މިދިޔަ އަހަރު ރައްޔިތުންގެ މަޖިލީހުގެ ރައީސް ރައީސް މުޙައްމަދު ނަޝީދަށް އަމާޒުކޮށް ދިން ޙަމަލާގައި އެމަނިކުފާނުގެ ހަށިފާރަވެރިން ގޮތުގައި މަސައްކަތްކުރެއްވި ސިފައިންގެ ބޭކަލުންގެ ހިތްވަރާއި ހުޝިއާރުކަމާއި އެބޭކަލުންގެ ޕްރޮފެޝަނަލިޒަމްގެ ފުރިހަމަ ނަމޫނާއިން މިސާލު ނެންގެވުމަށް ކޯހުގެ ބައިވެރިނަށް ނަސޭޙަތްތެރިވެވަޑައިގަންނަވާފައެވެ.\nމިރަސްމިއްޔާތުގައި ޗީފް އޮފް ޑިފެންސް ފޯރސް މޭޖަރ ޖެނެރަލް ޢަބްދު ﷲ ޝަމާލާއި ސިފައިންގެ ޖެނެރަލް އޮފިސަރުންގެ އިތުރުން، އެމްއެންޑީއެފް ސަދަރން އޭރިޔާގައި ޙަރަކާތްތެރިވާ އެކި ރޭންކުގެ ސިފައިންވަނީ ބައިވެރިވެފައެވެ.\nމިރަސްމިއްޔާތަށްފަހު، މިނިސްޓަރ އޮފް ޑިފެންސާއި ޗީފް އޮފް ޑިފެންސް ފޯރސްވަނީ 13ވަނަ ބޮޑީގާޑު ޓްރެއިނިންގ ކޯހުގެ ދަސްވެނިންގެ ޑިމޮންސްޓްރޭޝަން ބައްލަވާލައްވާފައެވެ. ބޮޑީގާޑުން ތަމްރީންކުރުމުގެ ކޯސް 2015 ވަނަ އަހަރު މެދުކަނޑާލާފައި އޮތުމަށްފަހު 2020 ވަނަ އަހަރު އަލުންވަނީ ތަމްރީންތައް ފަށާފައެވެ.


މެޖިސްޓްރޭޓް ކޯޓު ވެބްސައިޓް menu\nތ.ދިޔަމިގިލީ މެޖިސްޓްރޭޓް ކޯޓު\nތ.ދިޔަމިގިލީ މެޖިސްޓްރޭޓް ކޯޓު ފުރަތަމަ ސަފުހާ\n09-08-2018 ފ އަދި ދ ޖުޑީޝަލް ދާއިރާތަކުގެ ޖިނާއީ އިޖުރާއަތުގެ ޤާނޫނާގުޅޭ ވޯކްޝޮޕް ބާއްވައިފި\nޤާނޫނު ނަންބަރު 2016/12 (ޖިނާއީ އިޖުރާއަތުގެ ޤާނޫނު) އާ ގުޅޭގޮތުން ޖުޑީޝަލް ދާއިރާގެ މެޖިސްޓްރޭޓުންގެ މެދުގައި މަޝްވަރާކޮށް ޚިޔާލު ބަދަލުކޮށްލުމުގެގޮތުން، ފ. ޖުޑީޝަލް ދާއިރާއާއި ދ. ޖުޑީޝަލް ދާއިރާގައި މަސައްކަތްކުރައްވާ މެޖިސްޓްރޭޓުންނަށް އަމާޒުކޮށްގެން ވޯކްޝޮޕެއް ބާއްވައިފިއެވެ.\nފ އަދި ދ ޖުޑީޝަލް ދާއިރާތަކުގެ ޖިނާއީ އިޖުރާއަތުގެ ޤާނޫނާގުޅޭ ވޯކްޝޮޕް ބާއްވައިފި\n2017 އޮގަސްޓް 24 އިން 26 އަށް ކުރިއަށް ގެންދެވުނު މި ވޯކްޝޮޕް ބާއްވާފައިވަނީ ފ. ނިލަންދޫގައެވެ.\nފ އަދި ދ ޖުޑީޝަލް ދާއިރާތަކުގައި މަސައްކަތްކުރައްވާ ހުރިހާ މެޖިސްޓްރޭޓުންނާއި ލީގަލް އޮފިސަރުން ބައިވެރިވެލެއްވި މި ވޯކްޝޮޕް ފެސިލިޓޭޓް ކޮށްދެއްވީ، ޑްރަގް ކޯޓް ހިންގެވުމާ ޙަވާލުވެހުންނެވި ޤާޟީ އަލްއުސްތާޛު ޢަބްދުއްސައްތާރު ޢަބްދުލްޙަމީދެވެ.\n09-08-2018 ޝަރުޢީ ދާއިރާއަށް 37 އަހަރު ޚިދުމަތްކުރެއްވުމަށް ފަހު މުސްކުޅިކުރައްވައިފި\nޝަރުޢީ ދާއިރާގައި މެދުކެނޑުމެއް ނެތި 37 އަހަރަށް ވުރެ ގިނަދުވަހު ޚިދުމަތްކުރައްވާފައިވާ ބ.ކުޑަރިކިލު މިރާޒް، އަލްފާޟިލް މުހައްމަދު ރާޟީ ވަޒީފާއިން މުސްކުޅިކުރައްވައިފިއެވެ. މުސްކުޅިކުރެއްވި އިރު އޭނާ ހުންނެވީ ބ.ކުޑަރިކިލު މެޖިސްޓްރޭޓް ކޯޓުގެ އެޑްމިނިސްޓްރޭޓިވް އޮފިސަރުގެ މަޤާމުގައެވެ.\nޝަރުޢީ ދާއިރާއަށް 37 އަހަރު ޚިދުމަތްކުރެއްވުމަށް ފަހު މުސްކުޅިކުރައްވައިފި\nއަލްފާޟިލް މުޙައްމަދު ރާޟީ ޝަރުޢީ ދާއިރާއާ ގުޅިވަޑައިގެންނެވީ، 1979 ވަނަ އަހަރުގެ ސެޕްޓެމްބަރު މަހުގެ 23 ވަނަ ދުވަހު، ބ. ކުޑަރިކިލު ކޯޓުގެ މަސައްކަތު މީހެއްގެ މަޤާމަށެވެ. އެއަށް ފަހު، އެ ކޯޓުގެ ކްލާރކް އެއްގެ މަޤާމާއި، އެސިސްޓެންޓް ސެކްރެޓަރީ އަދި ސެކްރެޓަރީގެ މަޤާމު އަދާކުރައްވާފައިވެއެވެ.\nޝަރުޢީ ދާއިރާގައި ހޭދަކުރެއްވި ދިގު މުއްދަތުގައި، އަލްފާޟިލް މުޙައްމަދު ރާޟީ ވަނީ ޝަރުޢީ ދާއިރާއަށް އަގުހުރި ޚިދުމަތްތަކެއް ކޮށްދެއްވާފައިވެއެވެ.\nއަލްފާޟިލް މުޙައްމަދު ރާޟީ ފާހަގަކުރެވިފައި ވަނީ ތެދުވެރިކަމާއި ވަފާތެރިކަމާއެކު ޝަރުޢީ ދާއިރާއަށް ޚިދުމަތްކުރެއްވި ނަމޫނާ މުވައްޒަފެއްގެ ގޮތުގައެވެ.\nއަލްފާޟިލް މުޙައްމަދު ރާޟީ ޝަރުޢީ ދާއިރާގެ ޚިދުމަތުން ވަކިވެވަޑައިގަތުމަކީ ޝަރުޢީ ދާއިރާއަށް، ވަކިން ޚާއްޞަކޮށް ބ.ކުޑަރިކިލު މެޖިސްޓްރޭޓް ކޯޓަށް ލިބުނު ވަރަށްބޮޑު ހުސްކަމެކެވެ.\nޝަރުޢީ ދާއިރާގެ ޚިދުމަތުގައި ހޭދަވި ދިގު މުއްދަތުގައި، އަލްފާޟިލް މުޙައްމަދު ރާޟީ ޝަރުޢީ ދާޢިރާއަށް ކޮށްދެއްވި މަސައްކަތުގެ އަގު ވަޒަންކުރައްވައި، އަލްފާޟިލް މުޙައްމަދު ރާޟީ، ދިވެހިރާއްޖޭގެ އުއްތަމަފަނޑިޔާރު އޮނަރަބަލް އަލްއުސްތާޛު ޢަބްދުﷲ ސަޢީދު ޝުކުރު އަދާކުރައްވައެވެ.\n09-08-2018 "ހައްދުންމަތި ރައްކާތެރި އަމާން މުޖުތަމަޢަކަށް، މުއައްސަސާތައް ގުޅިގެން" ގެ ނަމުގައި ބާއްވާ ސެމިނަރ ފެށިއްޖެ\nލ. އަތޮޅަކީ ރައްޔިތުންނަށް ރައްކާތެރި އަމާން ތަނަކަށް ހެދުމުގެ މަޤުޞަދުގައި، "ހައްދުންމަތި ރައްކާތެރި އަމާން މުޖުތަމަޢަކަށް، މުއައްސަސާތައް ގުޅިގެން" މި ނަމުގައި ލ. ފޮނަދޫ މެޖިސްޓްރޭޓް ކޯޓާއި ލ. އަތޮޅު ކައުންސިލް އިދާރާއިން އިސްނަންގަވައިގެން، ލ.އަތޮޅުގައި ހުރި އެހެނިހެން މުއައްސަސާތައް ގުޅިގެން ކުރިއަށް ގެންދާ އެއް ދުވަހުގެ ސެމިނަރ ލ. ފޮނަދޫ ރީޖަނަލް ހޮސްޕިޓަލްގެ "ގުރަހަ" މާލަމުގައި ފެށިގެން ކުރިއަށް އެބަދެއެވެ.\n"ހައްދުންމަތި ރައްކާތެރި އަމާން މުޖުތަމަޢަކަށް، މުއައްސަސާތައް ގުޅިގެން" ގެ ނަމުގައި ބާއްވާ ސެމިނަރ ފެށިއްޖެ\nމި ސެމިނަރ ކުރިއަށް ގެންދިއުމަށް ރާވާފައިވަނީ، މުއައްސަސާތަކުން ޕްރެޒެންޓޭޝަންތައް ހުށަހެޅުމާއެކު، އެ ޕްރެޒެންޓޭޝަންތަކުގައި ހިމެނޭ ކަންކަމާމެދު ބައިވެރިންގެ މެދުގައި މަޝްވަރާކުރުމަށް ހުޅުވައިލެވޭ ސެޝަންތަކެއްގެ ގޮތުގައެވެ. މުޅި ހައްދުންމައްޗަކީ ރައްޔިތުންނަށް އަމާން ވެއްޓަކަށް ހެދުމަށްޓަކައި ހައްދުންމަތީގައި ހުރި ހުރިހާ މުއައްސަސާތަކެއް ގުޅިގެން ކުރެވިދާނެ ކަންތައްތައް ދެނެގަތުމަށްޓަކައި ބައިވެރިންގެ ޚިޔާލާއި މަޝްވަރާ ބަދަލުކުރުންވެސް މި ސެމިނަރގެ ތެރޭގައި ކުރިއަށް ގެންދެވޭނެއެވެ.\nލ.އަތޮޅު ކައުންސިލްގެ އެކްޝަން ޕްލޭންގައި ހިމަނައިގެން، ކުރިއަށް އޮތް އަހަރުތަކުގައި މުޅި އަތޮޅުގައި ހިންގުމަށް ރާވާފައިވާ މި ޕްރޮގްރާމްގެ ފެށުމެއްގެ ގޮތުން މިއަދު ބާއްވާ ފުރަތަމަ ސެމިނަރގައި، ލ. ފޮނަދޫ ކައުންސިލްގެ އިދާރާއާއި، ލ. އަތޮޅު ތަޢުލީމީ މަރުކަޒާއި، ޕަބްލިކް ވޯރކްސް ސަރވިސް ފޮނަދޫ ސައިޓް އާއި، ލ. ފޮނަދޫ ޞިއްޙީ މަރުކަޒާއި، މ. ފެމިލީ އެންޑް ޗިލްޑްރަންސް ސަރވިސް ސެންޓަރ އާއި، ފެނަކަ ކޯޕަރޭޝަން ލިމިޓެޑް ލ. ފޮނަދޫ ބްރާންޗް އާއި، ފެނަކަ ކޯޕަރޭޝަން ލިމިޓެޑް ލ. ރީޖަނަލް ބްރާންޗް އާއި، ކައްދޫ އެއަރޕޯޓް ކޮމްޕެނީ ލިމިޓެޑް އާއި، ކައްދޫ ސެންޓްރަލް އޭރިޔާ އާއި، މާންދޫ ފިޝަރީޒް ކޮމްޕްލެކްސް އާއި، ލ.ގަން-ފޮނަދޫ ޕޮލިސް ސްޓޭޝަން އާއި، ލ. ގަމު ކައުންސިލްގެ އިދާރާ އާއި، ލ. ގަމު ރީޖަނަލް ހޮސްޕިޓަލް އާއި، އިހައްދޫ ސްކޫލް އާއި، ޕްރޮސިކިއުޓަރ ޖެނެރަލްގެ އޮފީސް ލ.ގޮފި އާއި، ސްޓޭޓް ޓްރޭޑިންގ އޯގަނައިޒޭޝަން (އެސް.ޓީ.އޯ) ލ.ފޮނަދޫ ބްރާންޗް އާއި، ލ. ފޮނަދޫ ޔޫތު ސެންޓަރ އާއި، ލ. ގަމު ކަސްޓަމްސް ޕޯސްޓް އާއި، ކްރިމިނަލް ކޯޓާއި، ޖުވެނައިލް ކޯޓުގެ އިތުރުން ޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަންގެ އިސް ބައެއް ވެރިން ބައިވެރިވެލައްވައެވެ.\nޤާނޫނު ނަންބަރު: 2010/22 (ދިވެހިރާއްޖޭގެ ކޯޓުތަކުގެ ޤާނޫނު) ގެ ދަށުން އުފައްދާފައިވާ ހަތަރު ސުޕީރިއަރ ކޯޓު ޤާއިމުވެފައިވާ މާލެއާއި، އެ ހަތަރު ސުޕީރިއަރ ކޯޓުގެ ހަތަރު ޑިވިޜަން ޤާއިމުވެ ހަމަވެފައިވާ ރަށްރަށް ފިޔަވައި، ދިވެހިރާއްޖޭގައި މީހުން ދިރިއުޅޭ ކޮންމެ ރަށެއްގައި ޤާނޫނު ނަންބަރު: 2010/22 (ދިވެހިރާއްޖޭގެ ކޯޓުތަކުގެ ޤާނޫނު) ގެ 62 ވަނަ މާއްދާގެ ދަށުން ޤާއިމުކޮށްފައިވާ މެޖިސްޓްރޭޓް ކޯޓުތަކަކީ، ދަށު ކޯޓުތަކުގެ ތެރެއިން ތިރީ ގިންތީގެ ކޯޓުތަކެވެ. މެޖިސްޓްރޭޓް ކޯޓުތަކުގެ އިޚްތިޞާޞް ބަޔާންކޮށްފައިވަނީ އެ ގާނޫނުގެ ޖަދުވަލު5ގައެވެ.\nޑިޕާޓްމެންޓް އޮފް ޖުޑިޝަލް އެޑްމިނިސްޓްރޭޝަން\n© 2018 ޑިޕާޓްމެންޓް އޮފް ޖުޑިޝަލް އެޑްމިނިސްޓްރޭޝަން


SunOnline: Resort muvazzafun rashah dhaan register vaan ithuru furusatheh\nރިސޯޓު މުވައްޒަފުން ރަށަށް ދާން ރަޖިސްޓާވާން އިތުރު ފުރުސަތެއް\nޝަފްނާ ހުސައިން 29 May 2020, 22:59\nމިނިސްޓަރު އަލީ ވަހީދު -- ފޮޓޯ: ޓޫރިޒަމް މިނިސްޓްރީ\nކުރިން ރެޖިސްޓްރީ ނުވެ، މާލޭ ފުރަބަންދުގައި ތިބި ރިޒޯޓު މުވައްޒަފުންނަށް ރަށަށް ދާން އަލުން ރަޖިސްޓްރީވާން އިތުރު ފުރުސަތެއް ޓުއަރިޒަމް މިނިސްޓްރީން ހުޅުވާލައިފިއެވެ.\nމީގެކުރިން މިނިސްޓަރު އަލީ ވަހީދު ވިދާޅުވީ ލޮކްޑައުން އާ ގުޅިގެން މާލޭގައި ތާށިވެގެން ރިސޯޓުތަކުގެ 153 މުވައްޒަފަކު ޓުއަރިޒަމް މިނިސްޓްރީއަށް ރިޕޯޓުކޮށްފައިވާ ކަމަށެވެ.\nއޭގެ ތެރެއިން 97 މީހަކު ކަރަންޓީނު ފެސިލިޓީތަކަށް ގެންގޮސްފައި ވާއިރު، 14 ދުވަހުގެ ކަރަންޓީނު މުއްދަތު ނިންމައިި، ކޮވިޑް19 އަށް ޓެސްޓުކުރުމަށްފަހު އެމީހުންނަށް އާއިލާތައް ކައިރިއަށް ދެވޭނެ ކަމަށެވެ.\nއަދި ބާކީ ތިބި 56 މީހުން، ލޮކްޑައުނާ ގުޅިގެން ސަރުކާރުން ކުރިއަށްގެންދާ "މެނޭޖްޑް ކަރަންޓީން"ގެ ލިސްޓުގައި ހިމަނާނެ ކަމަށް މިނިސްޓަރު ވިދާޅުވިއެވެ.\nޓުއަރިޒަމް މިނިސްޓްރީން މިރޭ ނެރުނު ނޫސްބަޔާނެއްގައި ބުނެފައި ވަނީ ކޮވިޑް19 އާ ގުޅިގެން ރިޒޯޓުތަކުގައި ވަޒީފާ އަދަކުރާ މުވައްޒަފުން އަމިއްލަ ރަށަށް ދިއުމަށްޓަކައި މާލެ އައިސް، މާލޭ ފުރަބަންދުގައި އެބަތިބި ކަމަށާއި، އޭގެ ތެރެއިން ބައެއް މުވައްޒަފުން ކުރިން ރެޖިސްޓާ ވާން ހުޅުވާލި ފުރުސަތުގައި ރަޖިސްޓަވެފައިނުވާ ކަމަށެވެ.\nއެހެންކަމުން ކުރިން ރެޖިސްޓާ ނުވެ މާލޭ ފުރަބަންދުގައި ތިބި ރިސޯޓު މުވައްޒަފުންނަށް މިނިސްޓްރީގައި ރަޖިސްޓްރީވުމަށް އިތުރު ފުރުސަތެއް މިހާރު ހުޅުވާލާފައިވާ ކަމަށެވެ.\nމިނިސްޓްރީން ބުނީ ޖޫން އެއްވަނަ ދުވަހުގެ 14:00 ގެ ކުރިން މިނިސްޓްރީގެ ހޮޓްލައިން (7223131) އަށް އެސްއެމްއެސް މެދުވެރިކޮށް ނުވަތަ އީމެއިލް މެދުވެރިކޮށް ނަން ނޯޓު ކުރުމުގެ ފުރުސަތު ހުޅުވާލާފައިވާ ކަމަށެވެ.\nމިނިސްޓަރު އަލީ މީގެކުރިން ވިދާޅުވެފައި ވަނީ ރިސޯޓު މުވައްޒަފުންގެ އިތުރުން ވެސް ލޮކްޑައުން އާ ގުޅިގެން މާލޭގައި ތާށިވެފައި ތިބި މީހުންގެ ކަންކަން އިތުރަށް ހަރުދަނާ ކުރުމަށް ފެސިލިޓީތައް އިތުރުކުރުމުގެ މަސައްކަތް ކުރަމުން އަންނަ ކަމަށެވެ.


COVID-19: Italy ge avashakun 40 percent case asymptomatic | ThePress\nކޮވިޑް-19: އިޓަލީގެ އަވަށަކުން 40 ޕަސެންޓް ކޭސް އެސިމްޓޮމެޓިކް\nކޮވިޑް-19 ފެތުރުން ކޮންޓްރޯލް ކުރުމަށް މުޅި ގައުމު ލޮކްޑައުން ހާލަތަށް ގެނެސްފައިވާ އިޓަލީވިލާތުގައި ދޮށީ އުމުރުގެ ފިރިހެނަކު ބެލްކަނީގައި ހުއްޓިލައިގެން/ފޮޓޯ: ދަ ނޭޝަނަލް\nހަލުވިކަމާއެކު ފެތުރެމުންދާ ކޮރޯނާވައިރަސް ޑިޒީޒް (ކޮވިޑް-19)ގެ ބަލިމަޑުކަން ވިލާތު ބައްރުން އެންމެ ނުރައްކާ ވެގެންދިޔަ އެއް ގައުމު ކަމަށްވާ އިޓަލީވިލާތުގެ އަވަށަކުން މި ބަލިޖެހުނު މީހުންގެ ތެރެއިން 40 ޕަސެންޓަށްވުރެ ގިނަ މީހުންނަކީ އެސިމްޓޮމެޓިކް ނުވަތަ ހަށިގަނޑުގެ ބޭރުފުށުން ބަލީގެ އެއްވެސް އަލާމާތެއް ނުފެންނަ މީހުން ކަމަށް ދިރާސާއަކުން ދައްކައިފިއެވެ.\nދަ ނޭޗާ ޖާނަލްގައި އާންމު ކޮށްފައިވާ ދިރާސާ އެކުލަވާލި ޓީމުން ބުނާ ގޮތުގައި ކޮވިޑް-19ގެ އަލާމާތްތައް ހަށިގަނޑުގެ ބޭރު ފުށަށް ފެންނަ މީހުންނާ، ބޭރުފުށަށް އެއްވެސް އަލާމާތެއް ނުފެންނަ މީހުންގެ ހަށިގަނޑުގައި ވައިރަހުގެ އަސަރު ހުންނަނީ އެއް މިންވަރަކަށެވެ.\nމި ދިރާސާ ކުރިއަށް ގެންގޮސްފައި ވަނީ އިޓަލީވިލާތުގެ ވޯއޭ ކިއުނު ސަރަހައްދުގައި މި އަހަރުގެ ފެބުރުވަރީ މަހު2ހަފުތާގެ ލޮކްޑައުން އަމުރު އިއުލާން ކުރި ހިސާބުންނެވެ.\nޔުނިވާސިޓީ އޮފް ޕެޑޯވާގެ އެންރީކޯ ލާވޭޒޯއާއި އެލިސާ ފްރާންޗިން އަދި ވިލާތުގެ އެކި ސަރަހައްދުތަކުގެ ތަޖުރިބާކާރުން ގުޅިގެން ކުރިއަށް ގެންދިޔަ މި ދިރާސާގެ ހޯދުންތަކަށް ބަލާއިރު ވޯއިން ކޮވިޑް-19އަށް ޕޮޒިޓިވްވި މީހުންގެ ތެރެއިން 42.5 ޕަސެންޓް މީހުންނަކީ އެސިމްޓޮމެޓިކް މީހުން ކަމުގައި ވަނީ ފާހަގަކޮށްފައެވެ.\nލަވޭޒޯއާއި ފްރާންޗިންގެ ޓީމުން ބުނި ގޮތުގައި މިއީ ކޮވިޑް-19ގެ އެސިމްޓޮމެޓިކް ކޭސްތަކާ ގުޅިގެން މިހާތަނަށް ހަދާފައިވާ އެންމެ ތަފްސީލީ ދިރާސާއެވެ. މިއީ ކޮވިޑް-19ގެ ބަލިމަޑުކަމަށް ގައުމުތަކުން އިޖާބަ ދިނުމަށް މުހިންމު ނިންމުންތައް ނިންމުމަށް މުހިންމު މައުލޫމާތުތަކެއް ފޯރުކޮށްދޭނެ ދިރާސާއެއް ކަމަށްވެސް ދިރާސާ ޓީމުން ވަކާލާތު ކުރެއެވެ.


ފުޓުބޯޅަ އަލުން ފަށާއިރު ދަނޑުމައްޗަށް ކުޅުޖަހާނަމަ، ރީނދޫކާޑު ދައްކަފާނެ – Dhen.mv\nފުޓުބޯޅަ އަލުން ފަށާއިރު ދަނޑުމައްޗަށް ކުޅުޖަހާނަމަ، ރީނދޫކާޑު ދައްކަފާނެ\nApril 28, 2020 - 2:59 pm\nލޮކްޑައުންތައް އުވާލާ ދުނިޔެ ހަރަކާތްތެރިވާން ފެށުމުން ފުޓުބޯޅަ މުބާރާތްތައް ބޭއްވުމުގައި، ސިއްޙީ ރައްކާތެރިކަމަށްޓަކައި ދަނޑުމަތީގައި ޢަމަލު ކުރަންޖެހޭ ގަވާއިދަށް ބޮޑު ބަދަލެއް، ގެންނާނެ ކަމުގެ އިޝާރާތެއް ފުޓްބޯޅައިގެ މައި އިދާރާ ، ފީފާ އިން ދީފިއެވެ.\nކޮރޯނާވައިރަސް ފެތުރުން ހުއްޓުވުމަށް ގެންނަ މި ބަދަލަކީ ދަނޑުމަތީގައި ކުޅުޖެހުން މަނާކުރުމެވެ. މިގޮތަށް ކުޅުޖެހުން މަނާކުރަނީ، ކޮވިޑް-19 ގެ ޢަލާމަތް ނުފެންނަ މީހެއްގެ ފަރާތުންވެސް އެބަލި އެހެން މީހަކަށް ޖެހުމުގެ ފުރުސަތު އޮތުމާއި، ދަނޑުމައްޗަށް ކުޅުޖެހުމުން އޭގެ ޒަރީޢާއިން އެހެން މީހުންނަށް ބަލި ޖެހިދާނެ ކަމުގެ އިންޒާރު ސައިންޓިސްޓުން ދީފައިވާތީއެވެ.\nދަނޑުމަތީގައި ކުޅުޖެހުމަކީ ކިތަންމެ އާންމުކަމެއް ނަމަވެސް، މިއީ ސިއްޙީގޮތުން ރައްކާތެރިކަމަކަށް ނުވާތީ، ދެން ފުޓުބޯޅަ ދަނޑުގައި ކުޅުޖަހާ ކުޅުންތެރިންނަށް ރީނދޫކާޑު ދެއްކުމުގެ ފުރުސަތު އޮތްކަމަށް، ފީފާގެ މެޑިކަލް ކޮމިޓީގެ ޗެއަރމަން "ދަ ޓެލެގްރާފް" އާ ވާހަކަ ދައްކަމުން ވަނީ ހާމަ ކޮށްފައެވެ. އަދި ޔުނިވަރސިޓީ އޮފް ކެމްރިޖްގެ ޑޮކްޓަރެއްކަމަށްވާ ޑރ. އިއާން ބްރީލީ ހާމަ ކުރި ގޮތުގައި، ކޮރޯނާވައިރަސް ޖެހިފައިވާ މީހެއްގެ ފަރާތުން އަލާމާތް ފެނުނަސް ނުފެނުނަސް އެމީހެއްގެ ކަރުގައި ވައިރަސް ހުންނާނެކަމަށެވެ. އެހެން ކަމުން ކުޅުޖަހާނަމަ، އެ ކުޅާއި އެކުގައި ވައިރަސް ބޭރުވާނެކަމީ ޔަގީން ކަމެއް ކަމަށް އޭނާ ބުނެފައިވެއެވެ.\nކޮވިޑް19 އިން ރައްކާތެރިވުމަށް ޓަކައި ފުޓްބޯޅައިގެ މައި އިދާރާއިން މިފަދަ ވިސްނުމެއް އިސްކުރިއިރު ކްރިކެޓްކުޅުމުގައި ވެސް ބެޓްގައި ކުޅުލުން ފަދަ ކަންކަން ހުއްޓުވާނެ ކަމަށް ބެލެވެއެވެ.


Vmedia ge "Dhauvath" beluntherin gaboolukoffi | Mihaaru\nފިލްމު "ދައުވަތު" ގެ ޕޯސްޓަރެއް.\n"ދައުވަތު" ގެ ޕޯސްޓަރެއް.\nވީމީޑިއާގެ "ދައުވަތު" ބެލުންތެރިން ގަބޫލުކޮށްފި\n15 ޖޫން 2019 - 22:355comments\nވީމީޑިއާ އިން ފިލްމު ހަދަން ނިންމައި ގެނެސް ދިން ފުރަތަމަ ފީޗާ ފިލްމު "ދައުވަތު" އަށް ލިބެމުން އަންނަނީ ކުރިން އުންމީދު ވެސް ނުކުރާ ވަރުގެ ތަރުހީބެއް ކަމަށާއި މިއީ ބޮޑު ހިތްވަރެއް ކަމަށް އެތަނުން ބުނެފި އެވެ.\nޔޫސުފް (ޔޫއްޕެ) ޝަފީއު ލިޔެ، ޑައިރެކްޓްކޮށް ގެނެސް ދިން ބިރުވެރި ފިލްމު މިދިޔަ ބުދަ ދުވަހުގެ ރެއިން ފެށިގެން އޮލިމްޕަހުގައި ކާމިޔާބު ޝޯތަކެއް ދައްކަމުން އަންނަ އިރު މިއީ ބެލުންތެރިން ހަމަ ރަނގަޅަށް ވެސް ބިރު ގަންނުވާލި ފިލްމެކެވެ. "ދައުވަތު" ގައި ކިޔައިދެނީ ކައިވެންޏަށް ފަހު ރާއްޖޭގެ ރަށަކަށް ހަނީމޫނަށް ދާ ޒުވާން ދެމަފިރިއަކަށް ސިހުރުހާރޫގައިގެ ސަބަބުން ދިމާވާ ހާދިސާތަކެކެވެ. މީގެ ޓީމުން ބުނާ ގޮތުގައި ފިލްމުގެ ޕްލޮޓް ބިނާކޮށްފައި ވަނީ ހަގީގީ ހާދިސާއަކަށެވެ.\n"ދައުވަތު" ގެ މުހިއްމު ރޯލްތައް ކުޅެފައި ވަނީ މަރިޔަމް އައްޒަ އާއި އަލީ (ދޮންއައްޔަ) އާޒިމްގެ އިތުރުން އަހުމަދު (އާނަންދު) އީސަ އެވެ.\n"ދައުވަތު" ގެ ޓްރެއިލާ.\nފިލްމާ ބެހޭ ގޮތުން ވީމީޑިއާގެ ޕްރޮޑަކްޝަން ޕޫލްގެ ހެޑް އަދި މަޝްހޫރު ޕްރޮޑިއުސަރު އިސްމާއީލް ޝަފީގް ބުނީ ބިރުވެރި ފިލްމަކާ ބަލާފައި ފިލްމަށް ބެލުންތެރިންދޭ ތަރުހީބު ވަރަށް ވެސް ބޮޑު ކަމަށެވެ.\n"މި ފިލްމަކީ ބަލަން އިންނަ އިރު ނޭވާ ހިފަހައްޓާލައިގެން އިންނަން ޖެހޭ އެތައް ދަނޑިވަޅެއް އަންނަ އަދި ނޭނގި ހުއްޓާ ބެލުންތެރިން ބިރުން ގޮސް ސިއްސުވާލާ ކަހަލަ އަވަސް ހާދިސާތަކެއް ފެންނަ ފިލްމެއް. މިހާތަނަށް ބެލުންތެރިން ދިން ކޮމެންޓްތަކަށް ބަލާ އިރު ވަރަށް ގިނަ މީހުން ބުނެފައި އެބަހުރި މިއީ މިހާ ތަނަށް ދިވެހި ސިނަމާ އިން ފެނުނު އެންމެ ބިރުވެރި ފިލްމު ކަމަށް،" އޭނާ ބުންޏެވެ. "ހަގީގަތުގައި ބެލުންތެރިން ބިރުގަންނުވާލަން ޔޫއްޕެ ކޮށްފައި ހުރި މަސައްކަތް ވަރަށް ކާމިޔާބު. އަދި މި ފިލްމަކީ އޭނަގެ ވަރަށް ވެސް ފުރިހަމަ މަސައްކަތެއް ފެނިގެންދާ ފިލްމެއް."\nޝަފީގު ބުނި ގޮތުގައި އޮލިމްޕަސް ސިނަމާގައި އެޅުވުމުގެ ކުރިން ފަސް ޝޯ ހައުސްފުލްކޮށްގެން ދައްކަން ފެށި ފިލްމަށް ބެލުންތެރިންގެ އެހާ ބޮޑު ތަރުހީބެއް ލިބެނީ "ދައުވަތު" ގެ ވާހަކަ ދިވެހިންނާ ވަރަށް ގުޅޭތީ އެވެ.\n"އެއީކަންނޭނގޭ އެންމެ ބޮޑު ސިއްރަކީ. މީގެ މައިގަނޑު ޕްލޮޓަކީ ދިވެހިންނާ ވަރަށް ރިލޭޓްވާ ކަހަލަ ކަމެއް. އަހަރެމެން ވަރަށް އުފާކުރަން ވީމީޑިއާގެ ފުރަތަމަ ފިލްމުގެ ގޮތުގައި ބިރުވެރި ފިލްމެއް ގެނެސް ދެވި، އެއަށް ކުރިން އުންމީދު ވެސް ނުކުރާ ވަރުގެ ތަރުހީބެއް ލިބެމުން އަންނާތީ،" އޮލިމްޕަހުގައި 15 ޝޯ ދައްކަން ނިންމާފައިވާ ފިލްމާ ބެހޭ ގޮތުން އޭނާ ބުންޏެވެ.\n"އަހަރެމެން ވަރަށް އުފާކުރަން ވީމީޑިއާގެ ފުރަތަމަ ފިލްމުގެ ގޮތުގައި ބިރުވެރި ފިލްމެއް ގެނެސް ދެވި، އެއަށް ކުރިން އުންމީދު ވެސް ނުކުރާ ވަރުގެ ތަރުހީބެއް ލިބެމުން އަންނާތީ،" ޝަފީގް\nޝަފީގް ބުނި ގޮތުގައި ފަހަރުގައި "ދައުވަތު" ގެ ދެވަނަ ބައެއް ވެސް ބެލުންތެރިންނާ ހަމައަށް އައުން އެކަށީގެންވެ އެވެ.\n"ފިލްމުގެ މަސައްކަތް ފެށި އިރު އެކަހަލަ ވިސްނުމެއް ނެތް. އެކަމަކު އެކަށީގެންވޭ ދެވަނަ ބައެއް އައުން ވެސް،" ބ. ދަރަވަންދޫގައި ޝޫޓް ކުރި ފިލްމާ ބެހޭ ގޮތުން އޭނާ ބުންޏެވެ. "އަނެއްކާ ދައުވަތަކީ ވަރަށް މުހިއްމު މެސެޖްތަކެއް ވެސް ބެލުންތެރިންނަށް ލިބޭ ކަހަލަ ގޮތަކަށް ހަދާފައި އޮތް ފިލްމެއް. އެ ވެސް ފިލްމަށް ބެލުންތެރިން ލޯބި ޖެހުނު ސަބަބަކަށް ވާނެ."\nމިހާރު ރަށްރަށުގައި ވެސް އަންނަނީ "ދައުވަތު" އަޅުވަމުންނެވެ. އެގޮތުން އެންމެ ފުރަތަމަ ފިލްމު އެޅުވި ރަށަކީ ދ. ކުޑަހަވުދު އެވެ. މިހާރު ވެސް 25 ވަރަކަށް ރަށުގައި އަޅުވަން ރޭވިފައި ހުރި އިރު، ދެން އެންމެ އަވަހަށް ފިލްމު އަޅުވާ ރަށްރަށުގެ ތެރޭގައި މި މަހުގެ 18 ގައި ދ. މީދޫ، 27 ގައި ހދ. ކުޅުދުއްފުއްޓާއި ޅ. ނައިފަރު، 28 ގައި ށ. މިލަންދޫ އަދި ޖުލައި5ގައި ރ. އުނގޫފާރު ހިމެނެ އެވެ.\n"ދައުވަތު" ގެ ފުރަަތަމަ ޝޯ ބެލި ބައެއް މީހުންގެ ކޮމެންޓްތައް.\n"ވީހާ ވެސް ގިނަ ރަށްރަށުގައި ފިލްމު ދެއްކުން ވީމީޑިއާގެ އަމާޒަކީ އަދި ރަށްރަށުން ރިކްސްއެސްޓް އަންނަ ވަރަކުން ފިލްމު އަޅުވަމުން ދާނެ،" ޝަފީގު ބުންޏެވެ.\n"ދައުވަތު" އާ އެކު ވީމީޑިއާ ފިލްމު މަސައްކަތަށް ނުކުމެ، އަމާޒު ހުރީ ބެލުންތެރިން މުނިފޫހި ފިލުވައި ދޭން ކުރިއަށް އޮތް ތަނުގައި ވެސް ފިލްމު ހަދާށެވެ. އަދި ވީމީޑިއާ ގުޅިގެން ފިލްމު ހަދަން ބޭނުންވާ މީހުންނަށް ވެސް އެ ފުރުސަތު އޮންނާނެ އެވެ.\n"ހަގީގަތުގައި ވީމީޑިއާ މި މަސައްކަތަށް ނުކުތީ ވިޔަފާރި އުސޫލުން ފިލްމު ހަދައިގެން މާލީ މަންފާ ހޯދުމަށް ވުރެ ބޮޑަށް ފިލްމު އިންޑަސްޓްރީގައި އެކި ކަހަލަ މަސައްކަތް، އެކި ފެންވަރުގައި ކުރާ މީހުންނަށް ފުރުސަތުތައް ފަހިކޮށް ދިނުމުގެ ގޮތުން،" ޝަފީގް ބުންޏެވެ. "އެގޮތުން ވީމީޑިއާއާ ގުޅިގެން ފިލްމު ހަދަން ބޭނުންވާ މީހުންނަށް އަބަދު ވެސް އޮންނާނެ ޕްރޮޕޯސަލް ހިފައިގެން އައުމުގެ ފުރުސަތު. ދެން ދެ ފަރާތަށް ވެސް ފީޒިބަލް ޕްރޮޖެކްޓްތަކެއް ކަމަށް ވަންޏާ އަހަރެމެން އެ ޕްރޮޖެކްޓަކާ ހިއްސާވާނަން."\n"ދައުވަތު" ޕްރިމިއާ ކުރީ މި މަހުގެ 12 ގައި.\nޝަފީގު ބުނި ގޮތުގައި ކޮންމެ އަހަރަކު ގިނަ ފިލްމުތަކެއް ގެނެސް ދިނުމުގެ ބަދަލުގައި ބޭނުން ވަނީ ފެންވަރު ރަނގަޅު، ފުރިހަމަ އަދި ބެލުންތެރިން ގަޔާވާ ކަހަލަ ފިލްމުތައް ގެނެސް ދިނުމެވެ.\n"މާލޭގައި ހަގީގަތުގައި ދިވެހި ފިލްމުތައް ދައްކަން މި ހުންނަނީ އެންމެ ސިނަމާއެއް [އޮލިމްޕަސް އެކަނި]. އެހެންވީމާ އެތަނުން ޑޭޓް ހޯދުމުގައި ވެސް އެބަހުރި ދަތިތަކެއް. އެއީ އެއް ސަބަބު އެހާ އަވަސް އަވަހަށް ފިލްމުތައް ބެލުންތެރިންނާ ހަމައަށް ގެނެސް ނުދެވޭނެ،" އޭނާ ބުންޏެވެ.\nއެކަމަކު ވީމީޑިއާ އިން ބެލުންތެރިންނަށް ދޭން އޮތީ އުފާވެރި ހަބަރެކެވެ. އެއީ އަނެއްކާ ވެސް އަންނަ ނޮވެމްބަރު ހިސާބުގައި އެތަނުގެ އިތުރު އުފެއްދުމެއް ގެނައުމުގެ ތައްޔާރީތައް ވަމުން އަންނާތީ އެވެ.\nއިތުރު ލިޔުންތައް ދިވެހި ފިލްމް އިންޑަސްޓްރީ ޔޫސުފު ޝަފީއު (ޔޫއްޕެ) އޮލިމްޕަސް ސިނަމާ\n"ދައުވަތު"ގެ ޓިކެޓް އޮލިމްޕަހުން ވިއްކަން ފަށައިފި


fin,di gahdhaarun gennan ulhunu baghaavaathuge funmin egihjje- raees yaameen\nޓްރީޓޮޕް ކާޑް މެދުވެރިކޮށް ކިއުގައި މަޑުނުކޮށް ...\nއިދިކޮޅު ފަރާތްތަކުން ގެންނަން އުޅުނު “ބަޣާވާތު”ގެ ފުންމިން މިހާރު ދެނެގަނެވިފައިވާކަމަށް ރައީސް އަބްދުﷲ ޔާމީން ވިދާޅުވެއްޖެއެވެ.\nވެސްޓްޕާކް ސަރަހައްދުގައި ރޭ ޕީޕީއެމްއިން ބޭއްވި ހަރަކާތެއްގައި ވާހަކަ ދައްކަވަމުން ރައީސް ޔާމީން ވިދާޅުވީ\nޤައުމު ނުރައްކާތެރި ހާލަތަކަށް ވައްޓާލި “ބަޣާވާތު” އަޑީގައި ތިބީ ފިނޑި ޤައްދާރުން ތަކެއް ކަމުގައެވެ. އަދި ފިނޑިން ކުރަން އުޅުނު ނުރައްކާތެރި “ބަޣާވާތަށް” އެހީތެރިކަން ފޯރުކޮށްދެނީ ޤައުމުން ބޭރުގައި ފިލާތިބި ފިނޑިންކަމަށްވެސް ރައީސް ޔާމީން ވިދާޅުވިއެވެ.\nފިލާތިބެ “ބަޣާވާތައް” ހިތްވަރުދޭ މީހުންގެ ހުރި ހަމައެކަނި ހިތްވަރަކީ އެމީހުންގެ އަތުގައިހުރި ފައިސާކަމަށާއި އިތުރު އެހެން އެއްވެސް ހިތްވަރެއްވެސް އަދި ފަންވަރެއްވެސް ނެތް ކަމަށް، ޕީޕީއެމްގެ ފަރާތުން ދިވެހި އަސްކަރިއްޔާއަށް ތާއީދު ކުރާކަން ހާމަ ކޮށްދިނުމަށް “ސަލާމަތީ ބާރުތަކާއެކު ރައްޔިތުން” ނަމުގައި ރޭ ބޭއްވި ރަސްމިއްޔާތުގައި ރައީސް ޔާމީން ވިދާޅުވިއެވެ.\nދައުލަތުގެ އިސްވެރިންނާއި ވަޒީރުންގެ އިތުރުން ޕީޕީއެމްގެ ގިނަ ސަޕޯޓަރުން ތަކެއް ބައިވެރިވި މި ޖަލްސާގައި، ބަޣާވާތުގެ ސަބަބުން ޤައުމު ވެއްޓިގެން ދިޔަ ޙާލަތާއި އެކު، ޤާނޫނު އަސާސީގައި ކަން އޮތް ގޮތް ބަލަން ޤައުމުގެ ކަންކަން ބަލާ ސުލްޙަ ޤާއިމު ކުރަން ތިބި، ސަލާމަތީ ބާރުތަކަށް ނުތިބެވޭނެ ކަމަށާއި އޭގެ ބަދަލުގައި ސަލާމަތީ ބާރުތަކުން ޢަމަލުކުރަން ޖެހޭނީ އެ ވަގުތަކު ސަލާމަތީ ބާރުތަކުގެ އެންމެ އިސްވެރިއަކަށް ނުވަތަ ދައުލަތުގެ ވެރިއަކަށް ހުންނަ ބޭފުޅެއްގެ އަމުރަށްކަމަށް ވެސް ރައީސް ވިދާޅުވިއެވެ\nމިއަދު ޤައުމު މިއޮތް ޙާލަތު ކަނޑުގައި ދުއްވަމުން ދާ އޮޑިއެއްގެ ސިފައިގައި ސިފަކޮށްދެއްވަމުން ރައީސް ވިދާޅުވީ އެއޮޑި ކޮޅިގަނޑެއްގައިޖެހި ހަލާކުވާން ދާއިރު ފަޅުވެރިންގެ ކިބައިން ވޯޓެއް ނަގަން ނުޖެހޭ ކަމަށާއި ކަންކުރަން ޖެހޭގޮތް ނިންމާނީ ދޯނީގެ ކައްޕިކަމަށެވެ.\nމީގެ އިތުރުން އެމެރިކާއިން ޕްލެޓޫންއެއް ހަނގުރާމައަކަށް ކޮމާންޑަރަކާއި ހަވާލުކޮށްފައި ފޮނުވާއިރު އެމީހުން އަމަލުކުރާނީވެސް ކޮމާންޑަރު އަންގާ ގޮތަކަށް ކަމަށާއި، ކޮމާންޑަރު އަމުރު ކުރުމުން ދެން ޤާނޫނު އަސާސީގައި އޮންނަނީ ކިހިނެއްތޯ ނުވަތަ ސްޕްރީމް ކޯޓުން އަމުރެއް ނެރެފައި އޮތްތޯ ބަލަން ނުޖެހޭކަމަށްވެސް ރައީސް ޔާމީން ވިދާޅުވިއެވެ.\nރޭގެ ޖަލްސާގައި ރައީސްގެ އަރިހުގައި އެމަނިކުފާނުގެ އަނބިކަނބަލުން ފަރސްޓް ލޭޑީ ފާތުމަތު އިބްރާހިމް ވެސް ބައިވެރި ވަޑައިގެންނެވިއެވެ. އަދި ޕީޕިއެމް އަށް ނިސްބަތްވާ ޕާލިމަންޓް މެމްބަރުންވެސް މި ޖަލްސާގައި ބައިވެރި ވެ ވަޑައިގަތެވެ.\nހުޅުދޫއާއި މީދޫގެ ބަހާއުއްދީން ހެދުމުގެ މަސައްކަތް އެމްޓީސީސީއާއި ހަވާލްކޮށްފިއެވެ. މިމަސައްކަތްތައް ހަވާލްކުރުމަށް މިނިސްޓްރީއޮފް ނޭޝަނަލް ޕްލޭނިންގ އެންޑް އިންފްރާސްޓްރަކްޗަރ ...


Docterunai naruhunah huhdha dhey usoolu harudhana kuraanan: Minister | Mihaaru\nހެލްތު މިނިސްޓަރު އައިޖީއެމްއެޗްގެ ކަންކަން ބައްލަވާ ލަށްވަނީ-- ފޮޓޯ: މިހާރު\nޑޮކްޓަރުންނާއި ނަރުހުންނަށް ހުއްދަ ދޭ އުސޫލު ހަރުދަނާ ކުރާނަން: މިނިސްޓަރު\n05 ޑިސެމްބަރ 2018 - 14:54 20 comments\nމިސަރުކާރުގެ ފުރަތަމަ 100 ދުވަހުގެ ތެރޭގައި ސިއްހީ ދާއިރާ އިން ކުރަން ނިންމާފައިވާ ކަންކަމުގެ މައުލޫމާތު ނޫސްވެރިންނަށް ދެއްވަމުން މިނިސްޓަރު ވިދާޅުވީ މަގާމާ ހަވާލުވެވަޑައިގަތުމަށް ފަހު ބެއްލެވި ކަންތައްތަކުން ސިއްހީ ހިދުމަތް ދިނުމަށް ހުއްދަ ދޭ އުސޫލުގައި މައްސަލަތަކެއް ހުރިކަން ފާހަގަ ކުރެވިފައިވާ ކަމަށެވެ.\nރާއްޖެއިން މިހާރު ހުއްދަ ދޭ ބިދޭސީ ނަރުހުންނާއި ޑޮކްޓަރުން ރެކްރޫޓް ކުރަނީ އަމިއްލަ އެޖެންސީތައް މެދުވެރިކޮށެވެ. އޭގެ ސަބަބުން ފެންވަރު ނެތް މީހުންނަށް ހުއްދަ ދިނުމުގެ މައްސަލަތައް ވަރަށް ގިނައިން ފެންމަތިވެ އެވެ.\n"އަޅުގަނޑުމެން ސިޔާސަތުތަކެއް އެކުލަވާލައި ތަންފީޒު ކުރާނަން. ޑޮކްޓަރުން ވެސް ނަރުހުން ވެސް ރެކުރޫޓް ކުރަން ގެންގުޅޭ މިންގަނޑަށް ބަދަލު ގެންނާނަން. މިހާރު ބިދޭސީން ރެކުރޫޓް ކުރަނީ ޕްރައިވެޓް އެޖެންސީތައް މެދުވެރިކޮށް ކަމަށްވާއިރު އޭގެ ސަބަބުން ނަރުހުންގެ ފެންވަރު ބެލުމުގައި އެބަހުރި މައްސަލަތަކެއް. އަދި ރެކްރޫޓު ކުރުމުގެ ތެރޭގައި އެހެނިހެން މައްސަލަތައް ހުންނަކަން ވެސް ފާހަގަ ކުރެވޭ،" އަމީން ވިދާޅުވި އެވެ. "ނަރުހުންނާއި ޑޮކްޓަރުންވެސް ރެކްރޫޓް ކުރުމަށް ގެންގުޅޭ މިންގަނޑުތަކަކީ ފެންވަރު ރަނގަޅު މީހުން ލިބޭނެ ނިޒާމަކަށް ބަދަލު ކުރުމަށް އެކަން ބައްޓަން ކުރާނަން."\nއެކަން ކުރާނެ ގޮތުގެ ތަފްސީލެއް މިނިސްޓަރު ހާމައެއް ނުކުރައްވަ އެވެ.\nއައިޖީއެމްއެޗް އައިސީޔޫގައި ބަލި މީހަކަށް ފަރުވާ ދެނީ--\nދިވެހި ނަރުހުން ހޯދަން އިއުލާން ކުރަން ނިންމާފައިވާ ކަމަށާއި ދިވެހި ނަރުހުން ހިދުމަތާ ގުޅުމަށް އިލްތިމާސް ކުރާކަމަށް މިނިސްޓަރު ވިދާޅުވި އެވެ. ނަރުހުންގެ އިނާޔަތްތައް ރަނގަޅު ކުރުމަށް މަސައްކަތް ކުރައްވާނެ ކަމަށް ވެސް މިނިސްޓަރު ވިދާޅުވި އެވެ. މިހާރުން މިހާރަށް ވެސް 500 އަށް ވުރެ ގިނަ ނަރުހުން ބޭނުންވާ ކަމަށް ވެސް މިނިސްޓަރު ވިދާޅުވި އެވެ.\nމިނިސްޓަރު ވިދާޅުވީ ސަރުކާރުގެ އަމާޒަކީ ސިއްހީ ދާއިރާއަކީ ރައްޔިތުން އިތުބާރު ކުރާ އަދި ހަރަދު ކުޑަ ހިދުމަތެއް ފޯރުކޮށްދޭ ދާއިރާއަކަށް ހެދުން ކަމަށެވެ. އެކަން ކުރުމަށް ޑޮކްޓަރުންނާއި ނަރުހުންގެ ތަމްރީނަށް ބޮޑު އިސްކަމެއް ދެއްވާނެ ކަމަށް ވިދާޅުވި އެވެ. މިނިސްޓަރު ވަނީ މިސަރުކާރުގެ ފުރަތަމަ 100 ދުވަހުގެ ތެރޭގައި ކުރައްވާނެ ހާއްސަ ކަންކަން އިއުލާން ކުރައްވާފަ އެވެ.\n100 ދުވަހުގެ ތެރޭ ކުރައްވާނެ ކަމަށް ވިދާޅުވި މުހިންމު ކަންކަން:\n- ރާއްޖޭގެ ހުރިހާ ރަށަކަށް އެމްބިއުލާންސްގެ ހިދުމަތް ދިނުން.\n- އެމަޖެންސީ ކެއާގެ ވަރުގަދަ ނިޒާމެއް ގާއިމް ކުރުން.\n- ނަފްސާނީ ބަލިތަކަށް ހާއްސަ އިންސްޓިޓިއުޓެއް، އާސަންދައިން އެ ފަރުވާ ދިނުން.\n- އަތޮޅުތެރޭގެ ސިއްހީ މައްސަލަ ހައްލު ކުރަން ފެށުން.\n- ބޭހުގެ ފެންވަރު ރަނގަޅު ކުރުން.\n- ދިވެހި ބޭސްވެރިކަމާ ގުޅޭ މަހާސިންތާއެއް ބޭއްވުން.\nއެކަންކަމުގެ އިތުރުން ފަތުރުވެރިކަން ކުރިއަރާފައިވާ ރަށްރަށުގައި މެޑިކަލް ޓޫރިޒަމަށް އަމާޒުކޮށްގެން، އެ ރަށްރަށުގައި ސިއްހީ ހިދުމަތް ދޭ ތަންތަނުގެ ފެންވަރު ރަނގަޅު ކުރައްވާނެ ކަމަށް ވެސް މިނިސްޓަރު ވިދާޅުވި އެވެ.\nރާއްޖޭގެ މައި ހޮސްޕިޓަލް އައިޖީއެމްއެޗާ ގުޅޭގޮތުން އާއްމުން ކުރަމުން ދާ ޝަކުވާތަކަށް ހައްލު ހޯދުމަށް މަސައްކަތް ކުރަމުން އަންނަ ކަމަށްވެސް ވިދާޅުވި އެވެ. އަދި އައިޖީއެމްއެޗާ ގުޅޭ ތަފްސީލީ މައުލޫމާތު ވަރަށް އަވަހަށް ހާމަ ކުރައްވާނެ ކަމަށް މިނިސްޓަރު ވިދާޅުވި އެވެ.\nއިތުރު ލިޔުންތައް ސިއްހަތު އައިޖީއެމްއެޗު ޑޮކްޓަރުން ސިއްހީ ޚިދުމަތް ނަރުހުން އަބްދުﷲ އަމީން، ހެލްތު މިނިސްޓަރު


Rani Elizabeth kehereege farumaathakaa dhurah | Mihaaru\nލައިފްސްޓައިލް / ޝާހީ އާއިލާ\nރާނީ އެލިޒަބަތު ކެހެރީގެ ފަރުމާތައް ބޭނުން ކުރުން ހުއްޓާލައްވައިފި\nރާނީ ކެހެރީގެ ފަރުމާއެއްގައި.\n07 ނޮވެމްބަރ 2019 - 07:32\nޖަނަވާރުންނާއި ތިމާވެށީގެ ހިމާޔަތަށް ކުރާ މަސައްކަތްތަކަށް ހިތްވަރު ދެއްވުމުގެ ގޮތުން އިނގިރޭސީ ރާނީ މި އަހަރުން ފެށިގެން ޖަނަވާރު ކެހެރިން ތައްޔާރުކޮށްފައިވާ އުފެއްދުންތައް ތުރުނުކުރައްވާނެ ކަމަށް އެ ކަމަނާގެ ހެދުންތައް ފަރުމާކުރާ އެންޖެލާ ކެލީ ބުނެފި އެވެ.\nދެހާސް ދެވަނަ އަހަރުން ފެށިގެން ރާނީގެ ޕާސަނަލް އެސިސްޓަންޓް އަދި ސީނިއާ ޑްރެސާގެ މަގާމު އަދާކުރަމުން އަންނަ ކެލީ ދާދި ފަހުން ނެރުނު ފޮތް "ދި އަދާ ސައިޑް އޮފް ދަ ކޮއިން: ދި ކްއީން، ދަ ޑްރެސާ އެންޑް ދަ ވޯޑްރޯބް" ގައި ބުނީ އަސްލު ކެހެރިން ތައްޔާރުކޮށްފައިވާ އުފެއްދުތައް މި އަހަރުން ފެށިގެން ރަސްމީކޮށް ރާނީ ބޭނުން ކުރެއްވުން ހުއްޓާލައްވާފައިވާ ކަމަށެވެ.\nއަދި އޭގެ ބަދަލުގައި ރާނީ ފިނި މޫސުމުގައި ވެސް ބޭނުންކުރައްވާނީ އާޓިފިޝަލް ކެހެރިން ތައްޔާކުރާ އެއްޗެހި ކަމަށް ކެލީ ބުންޏެވެ.\nމިކަން ޝާހީ ގަނޑުވަރު ބަކިހަމް ޕެލެސް އިން ވެސް ވަނީ ކަށަވަރުކޮށް ދީފަ އެވެ. ޓެލެގްރާފަށް ޝާހީ ގަނޑުވަރުން ބުނީ ޖަނަވާރު ކެހެރިން ތައްޔާރުކުރާ އެއްވެސް އުފެއްދުމެއް ކުރިއަށް އޮތް ތަނުގައި ރާނީ ބޭނުން ނުކުރައްވާނެ ކަމަށެވެ.\nRT if you agree that soldiers in the Queen's Guard should also STOP parading around with the FUR of bears gunned down in Canada on their caps. pic.twitter.com/z9RKw5JMnh\nއުމުރުފުޅުން 93 އަހަރުގެ ރާނީގެ މި ނިންމެވުމާ ގުޅިގެން ޖަނަވާރުންގެ ހިމާޔަތަށް މަސައްކަތްކުރާ ބައެއް ޖަމާއަތްތަކުން އެކަމަށް މަރުހަބާ ވެސް ކިޔާފައިވެ އެވެ. އޭގެ ތެރޭގައި ޕީޕަލް ފޮ ދި އެތިކަލް ޓްރީޓްމަންޓް އޮފް އެނިމަލްސް (ޕެޓާ) އާއި ހިއުމޭން ސޮސައިޓީ ހިމެނެ އެވެ.\nހިއުމޭން ސޮސައިޓީން ނެރުނު ބަޔާނެއްގައި ބުނީ ރާނީ ނަމޫނާއަކަށް ބަލައިގެން، އެކަމަނާގެ ފިޔަވަޅު މަތިން އިނގިރޭސި ސަރުކާރުން ވެސް އެ ގައުމަކީ ކެހެރީގެ ވިޔަފާރި އެއްކޮށް ހުއްޓައިލާ ގައުމަކަށް ހަދަން މަސައްކަތްކުރަން ޖެހޭ ކަމަށެވެ.\nޕެޓާ އިން ކުރި ޓްވީޓްތަކެއްގައި ވެސް ރާނީގެ ނިންމުމަށް ތައުރީފުކުރައްވައި ބުނީ މީގެ ތެރެއިން ދެން ކުރަންވީ ކަމަކީ ރާނީގެ ޝާހީ ގާޑުން ބޭނުންކުރާ ކެހެރީގެ އުފެއްދުންތައް ވެސް ބޭނުންކުރުން ހުއްޓައިލުން ކަމަށެވެ.\nދުނިޔޭގެ ވަރަށް މަޝްހޫރު ގިނަ ފެޝަން ކުންފުނިތަކުން ވެސް ވަނީ ޖަނަވާރުންގެ ކެހެރި އާއި ހަން އުފެއްދުންތަކުގައި ބޭނުން ކުރުން ހުއްޓާލައިފަ އެވެ. އޭގެ ތެރޭގައި ރާލްފް ލޯރެން، ގުޗީ، ކާލްވިން ކްލެއިން، އަރްމާނީ، ވަސާޗޭ، ޝެނެލް ވަސާޗޭ، ބާބެރީ އަދި ވިވިއެން ވެސްޓްވުޑް ފާހަގަކޮށްވެ އެވެ.\nތިމާވެށި އިނގިރޭސިވިލާތް ފެޝަން ކްއީން އެލިޒަބަތު ޖަނަވާރު ޝާހީ އާއިލާ\nބަލަ ރާނީވެސް އުމުރު ހުސްވެ ހުރިހާކަމެއް ނިމޭހެން ހީވީމަ ދޯ ކެހެރި ދޫކޮށްލީ? އޭނަވެސް މީހުން ލޮލުގަ އަނދުން އަޅުވާ މާ ކެހެރި ބޭނުން ނުކުރާ މީހަކަށްވާން ސްޓަންޓް ހަދަނީ\nދެން ރަނގަޅު.. 90 އަހަރަށް އެޅި ފަހުން ޖަނަވާރު ހިމާޔަތް ކުރަން އުޅެން އަހަރުން އެންމެން ވެސް މަސައްކަތް ކުރަންވީ..


Ronaldo ge fahathun landu list ge dhevanaigai Chhetri - vNews.mv\nޗެތްރީ މިހާނަށް ވަނީ އިންޑިއާގެ ގައުމީ ފުޓުބޯޅަ ޓީމަށް 74 ލަނޑު ކާމިޔާބު ކޮށްދީފަ- ފޮޓޯ:- ގެޓީ އިމޭޖަސް\nރޮނާލްޑޯގެ ފަހަތުން ލަނޑު ލިސްޓުގެ ދެވަނައިގައި ޗެތްރީ\nއައްފާން މުހައްމަދު 07 June 2021, 23:56\nދުނިޔޭގައި މިހާރުވެސް ފުޓުބޯޅަ ކުޅެމުންދާ ކުޅުންތެރިން ނުވަތަ އެކްޓިވް ޕްލެޔާސްގެ ތެރެއިން ބައިނަލްއަގްވާމީ މެޗުތަކުގައި ގައުމީ ޓީމަށް އެންމެ ގިނަ ލަނޑު ޖަހާފައިވާ ކުޅުންތެރިންގެ ލަނޑު ލިސްޓުގެ ދެވަނަ، އިންޑިއާގެ ގައުމީ ފުޓުބޯޅަ ޓީމުގެ ކެޕްޓަން ސުނިލް ޗެތްރީ ހޯދައިފިއެވެ.\nޗެތްރީ މި ޝަރަފު ހޯދާފައިވަނީ ވޯލްޑް ކަޕާއި އޭއެފްސީ އޭޝިއަން ކަޕުގެ ޖޮއިންޓް ކޮލިފިކޭޝަނުގައި ބަންގްލަދޭޝް އާއި ދެކޮޅަށްކުޅެ އިންޑިއާ މޮޅުވި މެޗުގައި ދެ ލަނޑު ކާމިޔާބުކޮށްގެނެވެ. މި މެޗަށް ނުކުތްއިރު ޗެތްރީ އިންޑިއާގެ ގައުމީ ޓީމަށް ޖަހާދީފައިވަނީ 72 ލަނޑެވެ.\n2-0 ގެ ނަތީޖާއިން އިންޑިއާ ބަންގްލަދޭޝް އަތުން ކުރިހޯދި މެޗުގައި ކާމިޔާބުކުރި ދެ ލަނޑާއެކު ޗެތްރީ މިހާރު ވަނީ މި ލިސްޓުގެ ދެވަނައިގައި އޮތީ ޖުމްލަ 74 ލަނޑާއެކުއެވެ. ކުރިން މި ޝަރަފު ލިބެނީ އެކުވެރި އަރަބި އިމާރާތުގެ ޔޫސުފް މަބްޚޫތް އަށެވެ. އޭނާ ވަނީ މިހާތަނަށް 73 ލަނޑު ކާމިޔާބުކޮށްފައެވެ.\nމިހާރުވެސް ފުޓުބޯޅަ ކުޅޭ ކުޅުންތެރިންގެ ތެރެއިން އެންމެ ގިނަ ލަނޑު ކާމިޔާބުކޮށްފައިވާ ކުޅުންތެރިއަކީ އިޓަލީގެ ޔުވެންޓަސް އަށް ކުޅެމުން އަންނަ ޕޯޗުގަލްގެ ތަރި ކްރިސްޓިއާނޯ ރޮނާލްޑޯ އެވެ. އޭނާ ވަނީ މިހާތަނަށް ޖުމްލަ 103 ލަނޑު ކާމިޔާބުކޮށްފައެވެ. ޗެތްރީ އަށް މި ލިސްޓުގެ ދެވަނަ ލިބޭއިރު ތިންވަނަ ލިބެނީ މަބްޙޫތް އަށެވެ. ހަތަރުވަނައިގައި އޮތީ ދުނިޔޭގެ އެންމެ މޮޅު އެއް ފުޓުބޯޅަ ކުޅުންތެރިޔާ ކަމަށްވާ ބާސެލޯނާ އާއި އާޖެންޓީނާގެ ކެޕްޓަން ލިއޮނެލް މެސީ އެވެ. މިހާތަނަށް މެސީ އާޖެންޓީނާގެ ޖާޒީގައި ޖަހާފައިވާ ލަނޑުގެ އަދަދަކީ 72 އެވެ.\nފުޓުބޯޅައިގެ ތާރީހުގައި އެންމެ ގިނަ ލަނޑު ޖަހާފައިވާ ކުޅުންތެރިޔަކީ 2006 ވަނަ އަހަރު ކުޅުން ހުށްޓާލި އިރާންގެ އަލީ ދާއި އެވެ. އޭނާ ވަނީ އީރާންގެ ގައުމީ ޓީމަށް 109 ލަނޑު ކާމިޔާބުކޮށްދީފައެވެ. މި ލިސްޓުގެ ދެވަނަ ރޮނާލްޑޯ އަށް ލިބޭއިރު ޗެތްރީ އަށް މި ލިސްޓުގައި ލިބެނީ 11 ވަނައެވެ. މެސީ އަށް ލިސްޓުގައި 13 ވަނަ ލިބޭއިރު ދަގަނޑޭ އަށް ލިބެނީ 48 ވަނައެވެ.\nހޯމަ ދުވަހު ހަވީރު ކުޅުނު މެޗުން ބަންގްލަދޭޝްގެ މައްޗަށް އިންޑިއާ އިން ކުރިހޯދިއިރު ގްރޫޕް އީގެ ތިންވަނަ ޔަގީން ކުރުމަށްޓަކައި އިންޑިއާ އިން މި މަހުގެ 15 ވަނަ ދުވަހު އަފްގާނިސްތާނާއި ދެކޮޅަށް ކުޅޭ މެޗުން މޮޅުވާން ޖެހޭނެއެވެ. މި މެޗުން އިންޑިއާ މޮޅުވެއްޖެ ނަމަ މި ގުރޫޕުގެ ތިންވަނައިގެ ގޮތުގައި އިންޑިއާ އިން އޭއެފްސީ އޭޝިއަން ކަޕަށް ކޮލިފައި ވާނެއެވެ.


އަދީބަށް ކުރި ތުހުމަތުތަކާއި ރިލްވާން ގެއްލުމާ ގުޅޭގޮތުން ނެރުނު ރިޕޯޓުގައިވާ ބައެއް ވާހަކަ ދިމާވޭ: ޝަހިންދާ | Help Find Ahmed Rilwan (@moyameehaa)\nޓޫރިޒަމް މިނިސްޓަރު އަހުމަދު އަދީބުގެ މައްޗަށް ތުހުމަތުކޮށްފައިވާ ކޮރަޕްޝަން މައްސަލަތަކާއި މިނިވަން ނިއުސްގެ ނޫސްވެރިޔާ އަހުމަދު ރިލްވާން ގެއްލުމާ ގުޅޭގޮތުން ނެރުނު ރިޕޯޓުގައި ހުރި ބައެއް ވާހަކަތައް ދިމާވާތީ އެ ރިޕޯޓުގައިވާ ކަންކަން ތަހުގީގުކުރުން މުހިއްމު ކަމަށް މޯލްޑިވިއަން ޑިމޮކްރަސީ ނެޓްވޯކް (އެމްއެންޑީއެން)ގެ އެގްޒެކެޓިވް ޑިރެކްޓަރު ޝަހިންދާ އިސްމާއިލް މިއަދު ވިދާޅުވެއްޖެ އެވެ.\nރިލްވާން ގެއްލުމާ ގުޅޭގޮތުން ބޭރުގެ އިންވެސްޓިގޭޓަރަކު ލައްވައި ތަހުގީގެއް ހިންގުމަށް ފަހު އެމްޑީއެން އިން ރިޕޯޓެއް ނެރުނީ މިދިޔަ ސެޕްޓެމްބަރު މަހުގެ ތެރޭގަ އެވެ.\nޕޮލިސް އިންޓެގްރިޓީ ކޮމިޝަންގެ ކުރީގެ ރައީސް ޝަހިންދާ ވިދާޅުވީ އަދީބުގެ މައްޗަށް ކޮރަޕްޝަންގެ ތުހުމަތުތަކެއްކޮށް، އެ ވާހަކަ ނޫހުގައި ލިއުމަށް ރައްޔިތުންގެ މަޖިލީހުގެ ކުރީގެ ނައިބު ރައީސް އަހުމަދު ނާޒިމް އެދިވަޑައިގެންނެވި ކަމަށް ހުކުރު ދުވަހުގެ ރޭ ބޭއްވި ޕްރެސް ކޮންފަރެންސްގައި އަދީބު ވިދާޅުވެފައިވާ ކަމަށެވެ. އެކަމަކު އޭގެ ކުރިން އެ ވާހަކަ ރިލްވާން ގެއްލުމާ ގުޅޭގޮތުން ނެރުނު ރިޕޯޓުގައި އިންވެސްޓިގޭޓަރު ފާހަގަކޮށްފައިވާ ކަމަށާއި އެހެންކަމުން އެއީ ރިލްވާން ހޯދުމަށް ކުރާ ތަހުގީގު ތެރޭގައި ހިމަނައިގެން ފުލުހުން ބަލަން ޖެހޭ މައްސަލައެއް ކަމަށް ދެކެވަޑައިގަންނަވާ ކަމަށް ވިދާޅުވި އެވެ.\n“އޮޑިޓަ ޖެނެރަލް ނެރުއްވި ރިޕޯޓާއި އިހަށް ރޭ އަދީބު ބޭއްވި ޕްރެސް ކޮންފަރެންސްގައި ވިދާޅުވި ވާހަކަތަކަށް ބަލާއިރު އަޅުގަނޑުމެންގެ އިންވެސްޓިގޭޓަރުގެ ބައެއް ހޯދުންތަކާ އެ ވާހަކަތަކާ އެބަ ގުޅޭ،” ޝަހިންދާ ވިދާޅުވި އެވެ.\nރިލްވާން ގެއްލުނީ، ރިސޯޓެއް ހަދަން ދ. މާގައު ބަޔަކަށް ދިނުމުގައި އަދީބު ހިންގެވި ކަމަށް ތުހުމަތުކުރެވޭ ކޮރަޕްޝަނާ ގުޅުންހުރި ޑޮކިއުމެންޓްތައް ރިލްވާނަށް ލިބިފައިވަނިކޮށް ކަމަށް ދެކެވޭ ވާހަކަތައް އަދީބު ވަނީ ދޮގުކުރައްވައިފަ އެވެ. ރިލްވާން ގެއްލުމާ އޭނާއާ އެއްވެސް ގުޅުމެއް ނެތް ކަމަށް ވެސް އަދީބު ވަނީ ވިދާޅުވެފަ އެވެ.\nޓޫރިޒަމް މިނިސްޓަރު އަހުމަދު އަދީބު (ކ) އަދި ރައްޔިތުންގެ މަޖިލީހުގެ ކުރީގެ ނައިބު ރައީސް ނާޒިމް: އޮޑިޓް ރިޕޯޓަކީ ނާޒިމް އަޑީގައި ހުންނަވައި ނެރުއްވި ދޮގު ތުހުމަތުތަކެއް ކަމަށް އަދީބު ވިދާޅުވި. –ހަވީރު ފައިލް ފޮޓޯ\nޓޫރިޒަމް މިނިސްޓަރު އަހުމަދު އަދީބު (ކ) އަދި ރައްޔިތުންގެ މަޖިލީހުގެ ކުރީގެ ނައިބު ރައީސް ނާޒިމް. –ހަވީރު ފައިލް ފޮޓޯ\nއެ ޕްރެސް ކޮންފަރެންސްފައި އޭނާ ވިދާޅުވެފައި ވަނީ “ރިލްވާން ގެއްލުވާލީ އަދީބު ކަމަށް ނޫހުގައި ލިޔުމަށް” ނޫސްވެރިއަކަށް ފޯނުކުރައްވައި ވިދާޅުވީ ރައްޔިތުންގެ މަޖިލީހުގެ ކުރީގެ ނައިބު ރައީސް އަހުމަދު ނާޒިމް” ކަމަށެވެ. އަދި އެ ތުހުމަތުތައް އޭނާގެ މައްޗަށް ކުރީ ރިލްވާން ގެއްލުނު ފަހުން، ސިޔާސީ ގޮތުން ޖައްސާލައިގެން ކަމަށް ވެސް އަދީބު ވިދާޅުވެފައިވެ އެވެ.\nއަދީބު މިހެން ވިދާޅުވުމުގެ ކުރިން، އެމްޑީއެން އިން ނެރުނު ރިޕޯޓުގައި ބުނެފައި ވަނީ އޭނާ އަށް ފާޅުގައި ފާޑުކިޔަމުންދާ ނޫސްވެރިއަކަށް ކޮން ބައެއް ކަން ނޭނގޭ ބަޔަކު ވަނީ އެކި ފަހަރު މަތިން ފުރާނަ އަށް ނުރައްކާވާނެ ފަދަ އިންޒާރުތައް ދީފައި ކަމަށެވެ. ރިލްވާން ގެއްލުމާ ގުޅިގެން ނާޒިމް އެ ނޫސްވެރިއާ އަށް ގުޅުއްވައި ރިލްވާން ގެއްލުނުއިރު އަދީބުގެ ކޮރަޕްޝަނާ ގުޅޭ އާޓިކަލެއް ތައްޔާރުކުރަމުން ދިޔަ ކަމަށް ނާޒިމް ވިދާޅުވި ކަމަށް ބުނެފައިވެ އެވެ.\nއަދި ރިލްވާން ގެއްލުމާ މިނިސްޓަރު އަދީބާ ގުޅުވާނަމަ، އެކަމަށް ބާރު ދިނުމުގެ ގޮތުން އަދީބުގެ މައްޗަށް ތުހުމަތުކުރެވޭ ކޮރަޕްޝަން އަމަލުތަކުގެ ހެކި އެ ނޫސްވެރިޔާ އަށް ދެއްވާނެ ކަމަށް ވެސް ނާޒިމް ވިދާޅުވި ކަމަށް ރިޕޯޓުގައިވެ އެވެ.\nޝަހިންދާ ވިދާޅުވީ އެ ރިޕޯޓުގައިވާ އެއްވެސް ކަމެއް ފުލުހުން ތަހުގީގުކުރަމުންދާ ކަމެއް ޔަގީންނުވާ ކަމަށާއި އޭގެ ބަދަލުގައި ފުލުހުންނާއި ހޯމް މިނިސްޓަރު ވެސް ވިދާޅުވަމުން ގެންދަވަނީ އެ ރިޕޯޓަކީ ސިޔާސީ ރިޕޯޓެއް ކަމަށެވެ.\nއޭނާ ވިދާޅުވި ގޮތުގައި މިނިސްޓަރު އަދީބުގެ މައްޗަށް ތުހުމަތުކުރެވޭ ކޮރަޕްޝަން މައްސަލަތަކެއްގެ ވާހަކަތަކެއް ނޫސްވެރިއަކަށް އެނގިފައި އޮތް ކަން ފުރަތަމަ ހާމަކޮށްފައި ވަނީ އިންވެސްޓިގޭޓަރުގެ ތަހުގީގަށް ފަހު ނެރުނު ރިޕޯޓުގަ އެވެ. އަދި އަދީބުގެ އަމިއްލަ ލެޕްޓޮޕެއް ގެއްލުނުއިރު، އެ ލެޕްޓޮޕްގައި “އަދީބާ ގުޅުން ހުރި ގިނަ މައުލޫމާތުތަކެއް” ހުންނާނެ ކަމަށް ރިޕޯޓުގައި ލިއެފައިވާ ކަމަށް ވެސް ޝަހިންދާ ވިދާޅުވި އެވެ.\nޝަހިންދާ ނިއުސް ކޮންފަރެންސެއްގައި: ޕޮލިސް އިންޓެގްރިޓީ ކޮމިޝަނުގެ ބައެއް ނިންމުންތަކާ މެދު ވަރަށް ބޮޑަށް ހިޔާލު ތަފާތު. –ހަވީރު ފައިލް ފޮޓޯ\nޝަހިންދާ ނިއުސް ކޮންފަރެންސެއްގައި: އަދީބު ދެއްކެވި ވާހަކަތަކަށް ބަލާއިރު އިންވެސްޓިގޭޓަރުގެ ބައެއް ހޯދުންތަކާ އެ ވާހަކަތަކާ ގުޅޭ ކަމަށް ޝަހިންދާ ވިދާޅުވި، –ހަވީރު ފައިލް ފޮޓޯ\n“މި ހުރިހާ ކަމެއް މިހެން އޮއްވައި އޮޑިޓަ ޖެނެރަލް ރިޕޯޓުން ތުހުމަތުކުރައްވާ ކޮރަޕްޝަންގެ ބޮޑެތި އަމަލުތަކެއް ހިންގަވާފައިވާ ކަމަށް،” ޝަހިންދާ ވިދާޅުވި އެވެ.


Drugaa dhekolhu masakathah kiyavaigen thibi meehunge eheetherikan nulibey: Minister\nޑްރަގާ ދެކޮޅު މަސައްކަތަށް ކިޔަވައިގެން ތިބި މީހުންގެ އެހީތެރިކަން ނުލިބޭ: މިނިސްޓަރު\nހެލްތު މިނިސްޓަރު ނަސީމް: ކިޔަވައިގެން ތިބި މީހުންގެ އެހީތެރިކަން ޑްރަގާ ދެކޮޅަށް ނުލިބޭކަމަށް ވިދާޅުވި--\nމަސްތުވާތަކެެއްޗާ ދެކޮޅަށް ސަރުކާރުން ކުރާ މަސައްކަތުގައި މިކަމާ ގުޅޭ ދާއިރާތަކުން ކިޔަވައިގެން ތިބޭ މީހުންގެ އެހީތެރިކަން ނުލިބޭ ކަމަށް ހެލްތު މިނިސްޓަރު އަހުމަދު ނަސީމް ވިދާޅުވެއްޖެ އެވެ.\nނަސީމް މިހެން ވިދާޅުވީ ޑްރަގް ރިހިބިލިޓޭޝަން ޕްރޮގްރާމް މާފުށި ޖަލުގައި ތައާރަފްކުރުމަށް މިއަދު މެންދުރު ބޭއްވި ރަސްމިއްޔާތުގައި ވާހަކަ ދައްކަވަމުން ނެވެ.\nމިނިސްޓަރު ވިދާޅުވީ މަސްތުވާތަކެެއްޗާ ދެކޮޅަށް މަސައްކަތް ކުރާއިރު މިކަމާ ގުޅޭ ދާއިރާތަކުން ތައުލީމް ހާސިލްކޮށްފައިވާ ދިވެހީންގެ އަދަދު ވަރަށް ގިނަ ކަމަށެވެ. އެގޮތުން ކައުންސިލިން އާއި ސޯޝަލް ސާވިސަސްގެ ދާއިރާ ފާހަގަކުރެއްވި އެވެ.\nނަމަވެސް މި ދާއިރާތަކުން ކިޔަވައިގެން ތިބި އެފަދަ ފަރާތްތަކުން ސަރުކާާރާއެކު މަސައްކަތް ނުކުރައްވާ ކަމަށް ނަސީމް ވިދާޅުވި އެވެ. އަދި އޭގެ ސަބަބެއް އެނގިވަޑައިނުގަންނަވާ ކަމަށެވެ.\n"މިއީ ގައުމީ މަސައްކަތެއް. އަޅުގަނޑުމެންގެ މުޖުތަމައުއަށް ރަނގަޅުވަނީ އަޅުގަނޑުމެން މިކަމުގައި އެންމެން ބައިވެރިވެގެން މަސައްކަތް ކޮށްގެން. އަޅުގަނޑު އާދޭހާ އެއްްކޮށް މި ދަންވަނީ މިކަމުގެ މައުލޫމާތު ލިބިވަޑައިގެން ނޫނީ ޑިގްރީ ހައްދަވައިގެން ތިބި ބޭފުޅުންނާ ހުރިހާ ބޭފުޅުންނަށް އަޅުގަނޑު އިލްތިމާސްކުރަން އަޅުގަނޑުމެންނާ ޖޮއިން [ގުޅޭށޭ] ކުރައްވާށޭ،" ނަސީމް ވިދާޅުވި އެވެ.\nގައިދީންނަށް ޑްރަގް ރީހެބްގެ ފަރުވާ ދޭން މިއަދު ފެށި ނަމަވެސް މިނިސްޓަރު ވިދާޅުވީ ރީހެބް ފަރުވާގެ އިތުރުން މުޖުތަމައު ހޭލުންތެރިކުރަން ވެސް ޖެހޭ ކަމަށެވެ. އެގޮތުން މި މައްސަލައަށް ބެލެނިވެރިން ހޭލުންތެރިކަން އިތުރުކުރުމުގެ ގޮތުން އަންނަ އޭޕްރީލް ނުވަތަ މޭ ހިސާބުގައި ޕްރޮގްރާމެއް ފަށާނެކަމަށް ވެސް ނަސީމް ވިދާޅުވި އެވެ.\nމަސްތުވާތަކެތި މާފުށީ ޖަލު އަހުމަދު ނަސީމް + އެންޑީއޭ\nޖަމިއްޔާ ތަކަކުން ނަސީމުގެ އިސްތިއުފާ އަށް ގޮވައިފި\n"ޑުރަގް ކެފޭ"ތަކަށްދާ 1118 ދިވެހިން


ޖޮބްސެންޓަރ ޕޯޓަލް ބޭނުންކުރުމުގެ ޢާއްމު މާއްދާތަކާއި ޝަރުތުތަށް\n1.1.ޖޮބް ސެންޓަރ އަށް މަރުހަބާ!ޖޮބް ސެންޓަރއަކީ ދިވެހިންނަށް ފަސޭހަކަމާއިއެކު ވަޒީފާ ހޯދުމަށް މަގުފަހިކޮށްދިނުމުގެ ގޮތުން ރާއްޖޭގެ އެކި ކަންކޮޅުތަކުން ވަޒީފާދޭ ފަރާތްތަކާއި ވަޒީފާހޯދާ ފަރާތްތަކާއި ގުޅުވައިދޭ އޮންލައިން ޕްލެޓްފޯމެކެވެ.\n1.2.މި މާއްދާތަކާއި ޝަރުތުތަކަކީޖޮބްސެންޓަރ ވެބްސައިޓް ބޭނުންކުރުމަށް ހެދިފައިވާ ޝަރުތުތަކެކެވެ.\n1.3.މި ވެބްސައިޓް ބޭނުންކުރަންވާނީމި މާއްދާތަކާއި ޝަރުތުތަކަށް އެއްބަސްވާނަމައެވެ. މި ލިޔުމުގައިބަޔާންކުރެވިފައިވާ ޝަރުތުތަކާއި މެދު ނުވަތަ އެއިން އެއްވެސް ބަޔަކާއިމެދުދެބަސްވެވޭނަމަ، ޖޮބްސެންޓަރ ގެ ވެބްސައިޓް ބޭނުންކޮށްގެން ނުވާނެއެވެ.\n1.4.މި މާއްދާތަކާއި ޝަރުތުތައްރަނގަޅަށް ކިޔައި ފަހުމުވާންވާނެއެވެ. އެހެނީ ޖޮބްސެންޓަރ ގެ ވެބްސައިޓަށްވަނުމާއި ބޭނުން ކުރުމުގައި މި މާއްދާތަކާއި ޝަރުތުތަކަށް އެއްބަސްވުންޤާނޫނީގޮތުން ލާޒިމްވާނެއެވެ.\n1.5.މި ލިޔުމުގައި"މާއްދާ" "މާއްދާތައް" ނުވަތަ "ޝަރުތު""ޝަރުތުތައް" މިހެން އިޝާރާތް ކުރެވިފައި ވާނީ ޖޮބްސެންޓަރ ގެ ވެބްސައިޓަށްވަނުމާއި ބޭނުންކުރުމުގެ މާއްދާތަކާއި ޝަރުތުތަކަށެވެ. އަދި މި ކަންނަމަކީތިޔަފަރާތާއި (ބޭނުންކުރާ ފަރާތާއި) މިނިސްޓްރީ އޮފް އިކޮނޮމިކް ޑިވަލޮޕްމެންޓާއިދެމެދު ޢަމަލުކުރުން ޤާނޫނީ ގޮތުން ލާޒިމްވާ އެއްބަސްވުމެކެވެ. މީގެ ތެރޭގައި މިމާއްދާތަކާއި ޝަރުތުތަކަށް ޖޮބްސެންޓަރގެ ފަރާތުން އިތުރު ކުރެވޭ ކަންކަންހިމެނިގެންދާނެއެވެ.\n1.6.އަމިއްލަ މަޢުލޫމާތާއި ބެހޭސިޔާސަތު ނުވަތަ " ޕްރައިވަސީ ޕޮލިސީ" ކަމުގައި ބުނެވިފައި އެވަނީ،ޖޮބްސެންޓަރ ގެ ވެބްސައިޓް ބޭނުންކުރައްވާ ފަރާތްތަކުގެ މަޢުލޫމާތު އެއްކޮށް،ޖޮބްސެންޓަރގެ ފަރާތުން ބޭނުން ކުރެވޭނީ ކޮންގޮތަކުންކަން ބަޔާންކުރުމަށެވެ.\n1.7.މި މާއްދާތަކާއި ޝަރުތުތަކާއި،ކަނޑައެޅިފައިވާ އެހެން ޝަރުތުތަކެއް ނުވަތަ ތިޔަފަރާތާއި މިނިސްޓްރީ އޮފްއިކޮނޮމިކް ޑިވަލޮޕްމެންޓާއި ވެފައިވާ އެއްބަސްވުމަކާ ތަޢާރުޒުވާނަމަ އިސްކަންދޭނީއެ ޝަރުތަކަށް ނުވަތަ އެއްބަސްވުމަކަށެވެ.\n2.1.ޖޮބްސެންޓަރ ގެ ވެބްސައިޓްބޭނުންކުރައްވާނަމަ ތިޔަފަރާތަކީ މި މާއްދާތަކާއި ޝަރުތުތަކަށް ޢަމަލު ކުރުމަށްޤާނޫނު ލާޒިމްކުރާ އުމުރު ހަމަވެފައިވާ ފަރާތެއްކަމަށް ބެލެވޭނެއެވެ.\n2.2.ތިޔަފަރާތަކީ، އަމިއްލަ ވިޔަފާރިއެއް ނުވަތަ ޕާޓްނަރޝިޕެއްނުވަތަ ޖަމިއްޔާއެއް ނުވަތަ އެހެނިހެން މުއައްސަސާއެއްގެ ބަދަލުގައި ނުވަތައެތަނެއްގެ ފަރާތުން ޖޮބްސެންޓަރ ގެ ވެބްސައިޓަށް ވަދެ ބޭނުންކުރައްވާފަރާތެއްނަމަ، އެ މުއައްސަސާއަކުންމި މާއްދާތަކާއި ޝަރުތުތަކަށް އެއްބަސްވީ ކަމުގައި ބެލެވޭނެއެވެ. އަދިތިޔަފަރާތަކީ މިކަމަށް ޤާނޫނީގޮތުން ހުއްދައޮތް ފަރާތެއް ކަމަށް ތިޔަފަރާތުންއިޢުތިރާޒުވާ ކަމުގައި ބެލެވޭނެއެވެ.\n2.3.މި ލިޔުމުގައި"ތިޔަފަރާތް" މިހެން ބޭނުންކުރެވިފައި ވާނީ ޖޮބްސެންޓަރ ގެ ވެބްސައިޓްބޭނުންކުރައްވާ ވަކިވަކި ފަރުދުން އަދި މުއައްސަސާތަށް ނުވަތަ އެހެނިހެން ޤާނޫނޫޝަޚްސަކަށެވެ.\n3.1.މި މާއްދާތަކާއި ޝަރުތުތަކަށްއެއްބަސްވާނަމަ ތިޔަފަރާތުން ޖޮބްސެންޓަރގެ ޕޯޓަލްއަށް ވަނުމަށް ލިބިގެންދާއެކްސެސްއަކީ ހަމައެކަނި ތިފަރާތުގެ ބޭނުމަށް ލިބިގެންދާ އެކްސެސްއެކެވެ. އަދި މިއެކްސެސްއަކީ އެހެންފަރާތަކާ ބަދަލު ކުރެވޭނެ އެކްސެސްއެއްނޫނެވެ. ނަމަވެސްބޭނުންވެއްޖެ ހާލަތެއްގައި އެކްސެސް ބާތިލްކުރެވިދާނެއެވެ. މި އެކްސެސްއާއިއެކުޖޮބްސެންޓަރގެ ވެބްސައިޓަށް ވަދެ ބޭނުންކުރުމާއި އޭގައި ޑައުންލޯޑް ކުރެވޭގޮތަށްހުންނަ ތަކެތި ޑައުންލޯޑްކޮށް އަމިއްލަ ބޭނުމަށް ބޭނުން ކުރެވިދާނެއެވެ. އެހެނަސްވިޔަފާރީގެ އުސޫލުން ބޭނުންކުރެވިގެން ނުވާނެއެވެ.\n3.2.ޖޮބްސެންޓަރ ގެ ވެބްސައިޓް އަދިއޭގައި ޝާއިޢު ކުރެވިފައިވާ އެންމެހާ މަޢުލޫމާތާއި ތަކެތި އަދި ޑައުންލޯޑްކުރެވެން ހުންނަ އެންމެހާ ތަކެއްޗަކީ ހަމައެކަނި މިނިސްޓްރީ އޮފް އިކޮނޮމިކްޑިވަލޮޕްމެންޓްގެ ހައްޤެކެވެ. މިގޮތުން ޖޮބްސެންޓަރގެ ޕޯޓަލް ބޭނުންކުރާނަމަ، މިމާއްދާތަކާއި ޝަރުތުތަކުން ހުއްދަނުކުރާ އެއްވެސް ގޮތަކަށް ޖޮބްސެންޓަރގެ ޕޯޓަލްއަދި އޭގައިވާ މައުލޫމާތު ބޭނުންނުކުރާނެ ކަމަށް އެއްބަސްވާންވާނެއެވެ.\n3.3.ޖޮބްސެންޓަރގެ ޕޯޓަލް ބޭނުންކުރެވިފައިވާ އެންމެހާ ޓްރޭޑްމާކް އަދި ބްރޭންޑް ލޯގޯތަކަކީ ހަމައެކަނި މިނިސްޓްރީއޮފް އިކޮނޮމިކް ޑިވެލޮޕްމެންޓްގެ ހައްޤެކެވެ.\n4.ވެބްސައިޓް ބޭނުންކުރާ ފަރާތްތަކުންހުށަހަޅާފައިވާ ލިޔެކިޔުން.\n4.1.މި ވެބްސައިޓްގެ ތެރެއިންވަނަވަރާއި އޭގެ އިތުރުންވެސް، އިތުރު ތައުލީމީ އަދި ކެރިއަރއާއި ގުޅުންހުރިމައުލޫމާތާއި ލިޔެކިޔުން އަޕްލޯޑް ކުރެވެން އޮތް ނަމަވެސް، ތިމާ ނުވަތަ އިތުރުފަރާތަކުން މި މައުލޫމާތުތައް، އަލުން އުފެއްދުން، އެހެނިހެން ފަރާތްތަކަށްފޯރުކޮށްދިނުން، ހުށަހެޅުން، އާންމުކުރުން، މަޢުލޫމާތު ނަކަލު ކުރުން،ބަދަލުކުރުން އަދި އޭގެ އިތުރުން މި މައުލޫމާތު މިހާރު އުފެދިފައިވާ ނުވަތަ ފަހުންއުފެދުނު މީޑިއާއެއް މެދުވެރިކޮށް އެއްވެސް ގޮތަކަށް (މީގެ ތެރޭގައި އިޝްތިހާރުކުރުންއަދި ޓެސްޓިމޯނިއަލސް ހިމެނޭނެ) ބޭނުންކޮށްގެން ނުވާނެއެވެ.\n4.2.މި ވެބްސައިޓްއަށްހުށަހަޅާފައިވާ މައުލޫމާތު ސްކްރީންކޮށް މޮނީޓަރކޮށް، އިވެލުއޭޓްކުރުން އަދި އެމައުލޫމާތު ކޮންމެ ވަގުތެއްގައި، ކޮންމެ ސަބަބަކަށްޓަކައިވެސް ވެބްސައިޓްއިން ފުހެލުމުގެފުރިހަމަ އިޚްތިޔާރު ޖޮބް ސެންޓަރއަށް ލިބިގެންވެއެވެ. (ނަމަވެސް މިއީޖޮބްސެންޓަރގެ ޒިންމާއެއް ނޫނެވެ). ތިޔަ ފަރާތުން ޖޮބް ސެންޓަރ ޕޯޓަލްއަށްއެކްސެސް ވުމާއި ބޭނުންކުރުމާއި އަދި އެކްސެސްވުމާއި ބޭނުންކުރުމާއި ގުޅުންހުރިހާލަތްތަކާއި ގުޅޭ މައުލޫމާތު، ޖޮބް ސެންޓަރގެ ފަރާތުން، ކޮންމެ ފަރާތަކާއި،ކޮންމެ ސަބަބަކަށް އަދި ބޭނުމަކަށް ވެސް ހިއްސާކުރެވިދާނެއެވެ.\n4.3.ތިޔަ ފަރާތުން ޖޮބްސެންޓަރޕޯޓަލް މެދުވެރިކޮށް ހުށަހަޅާފައިވާ ވަކިވަކި މައުލޫމާތުތައްވެސް، ތިރީގައިބަޔާންކުރެވިފައިވާ ޕްރައިވަސީ ޕޮލިސީގެ ދަށުން ހިމެނިދާނެއެވެ. ތިޔަ ފަރާތުންޖޮބްސެންޓަރ މެދުވެރިކޮށް ހުށަހަޅާ މައުލޫމާތަކީ ސައްހަ އަދި ފުރިހަމަމައުލޫމާތުކަމާއި އެ މައުލޫމާތުތައް އަދާހަމަކޮށް ބަލަހައްޓަމުން ގެންދެވޭތޯ ތިޔަފަރާތުން ކަށަވަރުކުރަންވާނެއެވެ.\n4.4.ޖޮބް ސެންޓަރަށް މަޢުލޫމާތުފޯރުކޮށްދިނުމުގައި، ވަޒީފާއާބެހޭ ސިޔާސަތުތައް ކަނޑައެޅުމަށް ބޭނުންވާ ވަޒީފާގެބާޒާރާއި ވަޒީފާތަކާ ގުޅޭ ތަހުލީލުތައް ކުރުމަށާއި ތަފާސް ހިސާބުތައްއެކުލަވާލުމުގައި ޖޮބް ސެންޓަރަށް ފޯރުކޮށްދީފައިވާ މަޢުލޫމާތު ބޭނުންކުރެވޭނެކަމާއި މިކަމާމެދު އެއްވެސް އިޢުތިރާޒެއް ނެތްކަމަށް މަޢުލޫމާތު ފޯރުކޮށްދޭފަރާތްތަކުން އެއްބަސްވެއެވެ.\n4.5.އަދި މަޢުލޫމާތުގެރައްކާތެރިކަމާއި ސިއްރު ހިފެހެއްޓުމަށްޓަކައި، ޖޮބް ސެންޓަރަށް ފޯރުކޮށްދީފައިވާއެއްވެސް މަޢުލޫމާތެއް ސަރުކާރުގެ ވުޒާރާއަކަށް ނުވަތަ ހުއްދަދެވިފައިވާ އެހެން މުއައްސަސާއަކަށްހިއްސާކުރެވޭނީ ވަކިވަކި ފަރުދުންގެ މަޢުލޫމާތު ނުހިމެނޭ ގޮތަށެވެ.\n5.ރޫލްސް އޮފް ކޮންޑަކްޓް\n5.1.ޖޮބްސެންޓަރގެ ޕޯޓަލް އާއި ގުޅިގެންތިރީގައިމިވާ ކަންކަން ނުކުރުމަށް އެއްބަސްވަމެވެ:ހ. ޖޮބްސެންޓަރގެޕޯޓަލް ވިޔަފާރީގެ ގޮތުގައި ބޭނުންކުރުން އަދި މަކަރާއި ހީލަތްތެރިކަމުންމަންފާއެއް ހޯދުމަށް ނުވަތަ އެނޫންވެސް ޤާނޫނު ހުއްދަ ނުކުރާ އެއްވެސް ކަމަކަށްބޭނުންކުރުން.ށ. ޖޮބްސެންޓަރގެޕޯޓަލް ހިންގުމުގެ އެއްވެސް ހަރަކާތަކަށް ނުވަތަ ހިންގުމަށް ބޭނުންކުރާ ސާވަރ އަދިނެޓްވޯކަށް ހުރަސްއެޅޭފަދަ ކަންކަން ކުރުން. މިގޮތުން ވެބްސައިޓަށް ބަދަލުގެނައުމާއި ވެބްސައިޓް ހެކް ކުރުމާއި، މި ސާވަރ އަދި ނެޓްވޯކްގެ އެއްވެސްއުސޫލަކާއި ނުވަތަ ގަވާއިދަކާއި ޚިލާފުވުން.ނ. އެހެންފަރާތަކުން ޖޮބްސެންޓަރގެ ޕޯޓަލް ބޭނުން ކުރުމަށް ހުރަސްއެޅުން.ރ. މިނިސްޓްރީ އޮފްއިކޮނޮމިކް ޑިވެލޮޕްމެންޓްގެ ހުއްދައާއި ނުލާ ޖޮބްސެންޓަރގެ ޕޯޓަލް ނަކަލުކުރުމާއި، ބަދަލުގެނައުމާއި، ތަރުޖަމާކުރުމާއި، ވިއްކުމާއި ކުއްޔަށް ދިނުމާއި،އަދި މިނޫންވެސް ގޮތަކަށް މި މަޢުލޫމާތު ބޭނުންކުރުން.ބ. ޖޮބްސެންޓަރގެޕޯޓަލް ކޮޕީރައިޓް ނުވަތަ ޓްރޭޑްމާކް ނުވަތަ ޕްރޮޕަރިއޭޓަރީ ހައްޤެއް އުނިކުރުންނުވަތަ ބާތިލް ކުރުން.\n6.1.ޖޮބް ސެންޓަރގެ ޕޯޓަލްގައިޝާއިޢުކުރާ އެއްވެސް ވަޒީފާއެއްގެ ފުރުސަތުގައި ވަޒީފާދޭ ފަރާތުން ހުށަހަޅާފައިވާމަޢުލޫމާތުގެ ޞައްޙަކަމާމެދު ޔަޤީންކަމެއް އަދި މި ޕޯޓަލް މެދުވެރިކޮށް އެއްވެސްވަޒީފާއެއް ލިބޭނެކަމުގެ ޔަޤީންކަމެއް ޖޮބް ސެންޓަރުން ނުދެމެވެ.\n6.2.ވަޒީފާ ދޭ ފަރާތްތަކުގެ ތެރެއިންވަކި ފަރާތެއްގެ ވަޒީފާތައް ރަނގަޅުކަމަށް ބަޔާންކުރުމާއި ވަކި ވަޒީފާތަކެއްއިޚްތިޔާރުކުރުމަށް ލަފާދިނުމާއި އަދި މިނޫނަސް މިފަދައިން މާނަ ދޭވަހާފަދައެއްވެސް ޙަރަކާތެއް ޖޮބް ސެންޓަރުން ނުހިންގާނެވެ. އަދި ޕޯޓަލް ގައި ޝާއިޢުކުރެވޭވަޒީފާގެ ފުރުސަތުތަކަކީ ޖޮބް ސެންޓަރގެ އެއްވެސް ލަފައެއް ނުވަތަ 'އެންޑޯސްމަންޓް'އެއްގެ ދަށުން ޝާއިޢުކުރާ ފުރުސަތުތަކެއް ނޫނެވެ.\n6.3.ޖޮބް ސެންޓަރގެ ޕޯޓަލްގައި ޝާއިޢުކުރާއެއްވެސް ވަޒީފާގެ ފުރުސަތެއް ނުވަތަ ވަޒީފާއަށް މީހުން ހޯދުމާއި، މީހުން ނެގުމާއި،ވަޒީފާގައި ފޯރުކޮށްދެވޭ ރައްކާތެރިކަމާއި، މުސާރަ ދިނުމާއި، ވަޒީފާއަދާކުރަންޖެހޭ މާހައުލާއި ޙާލަތާއި އަދި މިނޫނަސް ވަޒީފާއާ ގުޅޭ އެއްވެސް ކަމަކީޖޮބްސެންޓަރގެ މަސްޢޫލިއްޔަތެއްނޫނެވެ.\n6.4.މި ވެބްސައިޓް ބޭނުންކުރުމަކުން ޖޮބްސެންޓަރއަކީ ތިޔަފަރާތަށް ވަޒީފާދޭ ފަރާތް ނުވަތަ ވަޒީފާ ހޯދައިދޭއޭޖެންޓަކަށް ވެގެންނުދާނެއެވެ. ވަޒީފާދޭ ފަރާތްތަކާއި އެފަރާތްތަކުން ފޯރުކޮށްދޭމަޢުލޫމާތާއި ތަކެތި އިވެލުއޭޓް ކުރުމާއި ވަޒީފާއާއި ބެހޭގޮތުން ގޮތް ނިންމުމަކީޖޮބްސެންޓަރގެ ޕޯޓަލް ބޭނުންކުރާ ފަރާތުގެ ޒިންމާއެކެވެ.\n1.މި މާއްދާތަކާއި ޝަރުތުތަކާއި ޚިލާފުވެއްޖެކަމަށްޖޮބްސެންޓަރއަށް ފެނިއްޖެ ހާލަތެއްގައި އިތުރު އެންގުމަކާއި ނުލައި، ތިޔަފަރާތަށް ދެވިފައިވާ އެކްސެސް ބާތިލް ކުރުމުގެޙައްޤު ޖޮބްސެންޓަރަށް ލިބިގެންވެއެވެ. މިގޮތުން އެކްސެސް ބާތިލް ކުރެވިއްޖެނަމަޖޮބްސެންޓަރގެ ޕޯޓަލްއަށް ވަނުމާއި ބޭނުންކުރުން ވަގުތުން ކެނޑިގެންދާނެއެވެ.\n8.ކޮޕީރައިޓް ޤަވާއިދާއި ޚިލާފަށްމައުލޫމާތު ބެނުން ކުރުން\n8.1. ތިޔަފަރާތުންޖޮބްސެންޓަރގެ ޕޯޓަލްގައި ފޯރުކޮށްދޭ މައުލޫމާތާއި ޝާއިޢުކުރާ ތަކެއްޗަކީތިޔަފަރާތުގެ ހައްޤެކެވެ.8.2.ނަމަވެސް ކޮޕީރައިޓަކާ ޚިލާފުވެއްޖެކަން ސާބިތުވެއްޖެނަމަ، ކޮޕީރައިޓާ ޚިލާފަށްފޯރުކޮށްދޭ މައުލޫމާތާއި ޝާޢިއުކުރާ ތަކެތި ނެގުމަށް ޖޮބްސެންޓަރަށް ލިބޭނޯޓިސްއަށް ޢަމަލުކޮށް އެފަދަ ތަކެތި ޖޮބްސެންޓަރގެ ޕޯޓަލްއިން ނެގިގެންދާނެއެވެ.\n9.1. މި ލިޔުމުގެ9ވަނަ މާއްދާއެޕްލައިވާނީ ތިޔަފަރާތަކީ ވަޒީފާ ހޯދާ ފަރާތެއްނަމައެވެ.\n9.2. ޖޮބްސެންޓަރގައިއަމިއްލަ އެކައުންޓެއް އޮތުމަށް ތިޔަފަރާތަކީ ޤާނޫނީ ގޮތުން ތަސައްރަފު ފުދިފައިވާފަރާތަކަށް ވާންވާނެއެވެ.\n9.3.ޖޮބްސެންޓަރގެ ވެބްސައިޓަށްވަނުމަށް އީފާސް އެކައުންޓެށް ބޭނުންވާނެއެވެ.\n10.ވަޒީފާހޯދާ ފަރާތްތަކަށް ލިބޭޚިދުމަތްތައް\n10.1.ޖޮބްސެންޓަރގެ ވެބްސައިޓުގައިވަޒީފާ ހޯދާ ފަރާތެއްގެ ގޮތުގައި ރަޖިސްޓަރވާ ފަރާތްތަކަށް ލިބިގެންދާނެ އިތުރުޚިދުމަތްތަކަކީ ހަމައެކަނި ޖޮބްސެންޓަރުން ދޭން ކަނޑައަޅާ ޚިދުމަތްތަކެކެވެ. މީގެތެރޭގައި:ހ. ޖޮބްސެންޓަރގެ ވެބްސައިޓަށް ހުށަހަޅާ އަމިއްލަމަޢުލޫމާތު ހިމަނައިގެން އަމިއްލަ ވަނަވަރު ތއްޔާރު ކުރުން.ށ. ޖޮބްސެންޓަރގެ ވެބްސައިޓުގެ ޑާޓާބޭސްގައި ޝާޢިޢުކުރެވިފައިވާ ވަޒީފާތަކާއި ކޯސްތައް ހޯދާ ބެލުން.ނ. ޖޮބްސެންޓަރ މެދުވެރިކޮށް ނުވަތަ އީމެއިލް މެދުވެރިކޮށްނޮޓިފިކޭޝަން ލިބިގެންދިޔުން.ރ. ޖޮބް މެޗިންގ މެދުވެރިކޮށް ތިޔަފާރާތާއި އެންމެއެކަށޭނަ ވަޒީފާތަކާއި ވަޒީފާތަކާއި ވަޒީފާދޭ ފަރާތްތަށް ދެނެގަނެވުން.ބ. އަދި މިނުންވެސް، ޖޮބްސެންޓަރގެ ވެބްސައިޓުގައި ބަޔާންކުރެވޭ އެހެނިހެން ޚިދުމަތްތައް.\n11.ވަޒީފާދޭ ފަރާތް ރަޖިސްޓަރީވުން\n11.1.މި ލިޔުމުގެ 11 ވަނަ މާއްދާއެޕްލައިވާނީ ތިޔަފަރާތަކީ ވިޔަފާރިއެއް / އަމިއްލަ ޖަމުޢިއްޔާއެއް ނުވަތަތަޢުލީމު ފޯރުކޮށްދޭ މަރުކަޒެއްނަމައެވެ.\n11.2.ޖޮބްސެންޓަރގެ ވެބްސައިޓުގައިރަޖިސްޓާރ ވުމަށް ބޭނުންވާ މަޢުލޫމާތު ފުރިހަމަ ކުރައްވައިގެން ޖޮބްސެންޓަރުގައިރަޖިސްޓަރ ވެވިދާނެއެވެ.\n11.3.ތިޔަފަރާތް ވިޔަފާރިއެއްގެފަރާތުން ރަޖިސްޓްރީވާނަމަ، އަދި ތިޔަ ފަރާތަކީ މެނޭޖިން ޑައިރެކްޓަރު ފިޔަވައިއެހެން ފަރާތެއްނަމަ ރަޖިސްޓަރ ވުމަށް "ބޯޑް ރިސޮލިއުޝަން"ބޭނުންވާނެއެވެ.\n11.4.ތިޔަފަރާތަކީ ސޯލްޕްރޮޕްރިއޭޓަރެއްނަމަ ރަޖިސްޓްރޭޝަން ފުރިހަމަ ކުރަންވާނީ ވިޔަފާރީގެ ވެރިފަރާތުންނެވެ.\n11.5.ތިޔަފަރާތަކީ ތަޢުލީމުފޯރުކޮށްދޭ މަރުކަޒެއްގެ ފަރާތުން ރަޖިސްޓަރީވާ ފަރާތެއްނަމަ ރަޖިސްޓަރ ވުމަށް، އެމުޢައްސަސާއާއި ހަވާލުވެގެން ހުންނެވި ފަރާތެއްގެ ލިޔުމެއް ބޭނުންވާނެއެވެ. މި ލިޔުމުގައިތިޔަފަރާތަކީ ތަޢުލީމު ފޯރުކޮށްދޭ މަރުކަޒެއްގެ ފަރާތުނެ ރަޖިސްޓަރވާފަރާތެއްކަމާއި ތިޔަފަރާތުގެ ނަމާއި، މަޤާމު، އައިޑީކާޑު ނަންބަރު، ގުޅޭނެ ފޯނު ނަންބަރުއަދި އީމެއިލް އެޑްރެސް އޮންނަންވާނެއެވެ.\n12.ވަޒީފާދޭ ފަރާތްތަކަށް ލިބޭޚިދުމަތްތައް\n12.1.ޖޮބްސެންޓަރގެ ވެބްސައިޓުގައިވަޒީފާ ހޯދާ ފަރާތެއްގެ ގޮތުގައި ރަޖިސްޓަރވާ ވިޔަފާރިއެއް / އަމިއްލަޖަމުޢިއްޔާއެއް ނުވަތަ ތަޢުލީމު ފޯރުކޮށްދޭ މަރުކަޒުތަކަށް ލިބިގެންދާނެ އިތުރުޚިދުމަތްތަކުގެ ތެރޭގައި:ހ. ޖޮބްސެންޓަރގެ ވެބްސައިޓުގައި އިޝްތިހާރުޝާޢިއުކުރުމުގެ ޚިދުމަތް.ށ. ޖޮބްސެންޓަރގެ ވެބްސައިޓުގެ ވަޒީފާހޯދާ ފަރާތުގެޑާޓާބޭސްގައިވާ މަޢުލޫމާތުތައް.ނ. އަދި މިނޫންވެސް، ޖޮބްސެންޓަރގެ ވެބްސައިޓުގައި ބަޔާންކުރެވޭ އެހެނިހެން ޚިދުމަތްތައް.\n12.2.ތިޔަފަރާތުން އިޝްތިހާރުކުރުމަށް އެޕްރޫވް ކުރުމަށް ފޮނުވާ ތަކެތީގައި ހުންނަންވާނީ ތިޔަފަރާތުންދޭމަޢުލޫމާތެވެ.\n12.3.ޖޮބްސެންޓަރަކީ ހަމައެކަނިވަޒީފާދޭ ފަރާތްތަކާއި ވަޒީފާ ހޯދާ ފަރާތްތައް ގުޅުވައިދޭ ވަސީލަތެއްކަން އަދިޖޮބްސެންޓަރުން ވަޒީފާ ހޯދާފަރާތްތައް މޮނިޓަރ ނުކުރާނެކަން ގަބޫލުކުރަންވާނެއެވެ. އެހެންކަމުން ވަޒީފާ ހޯދާ ފަރާތްތަކުގެ ސަބަބުން ލިބޭގެއްލުމަކަށް ނުވަތަ ހިނގާ ޚަރަދަކަށް ޖޮބްސެންޓަރގެ ފަރާތުން ޒިންމާ ނުވާނެކަމާއިޒިންމާވާން ނުޖެހޭނެކަން ޤަބޫލު ކުރަންވާނެއެވެ.\n12.4.ޖޮބްސެންޓަރގެ ވެބްސައިޓުގައިވަޒީފާދޭ ފަރާތްތަކުން ޝާޢިޢުކުރާ ވަޒީފާތަކަކީ، ސައްޚަ، މިހާރު ހުރި، ވަޒީފާގެމަޢުލޯމާތު ފުރިހަމައަށް ފޯރުކޮއްދެވިފައިވާ، އަދި އޮޅުވާލުމެއް އެކުލެވިގެންނުވާއަދި ވަޒީފާ އާއި ބެހޭ ޤާނޫނުގައިވާ ގޮތަށް ޝާޢިޢު ކުރެވިފައިވާ ވަޒީފާތޯ ކަށަވަރުކުރަންވާނެއެވެ.\n12.5.ޖޮބްސެންޓަރގެ ވެބްސައިޓުގައިވާވަޒީފާ ހޯދާ ފަރާތްތަކުގެ މަޢުލޫމާތުގެ ސިއްރު ހިފަހައްޓަން ވާނެއެވެ. އަދި މިމަޢުލޫމާތު ބޭނުން ކުރަންވަނީ ހަމައެކަނި ވަޒީފާތަކައް މީހުން ހޯދުމުގެބޭނުމުގައެވެ. ކޮންމެހެން ކުރަންޖެހިއްޖެ ހާލަތެއްގައި މެނުވީ، މިވެބްސައިޓުގައިވާ ޑޭޓާ އެހެން ފަރާތަކަށް ފޯރުކޮށްދިނުމާއި، ނަކަލު ކުރުމާއިރިކޯޑު ކުރުމާއި ކަންކަން ކޮއްގެން ނުވާނެއެވެ.\n12.6.ތިޔަފަރާތުން ޝާޢިޢުކުރާވަޒީފާތަކަށް ކުރިމަތިލާނެ ފަރާތްތައް ވާނެކަމާއި އެ ވަޒީފާ ތަކަށް ޤާބިލްފަރާތްތަކުގެ މަޢުލޫމާތު ޖޮބްސެންޓަރގެ ވެބްސައިޓުގައި ވާނެ ކަމުގެ ޔަޤީންކަމެއްޖޮބްސެންޓަރަކުން ނުދެމެވެ.\n13.1.ޖޮބްސެންޓަރގެ ޕޯޓަލްގައިތިޔަފަރާތުން ޖަހާ ޕާސްވޯޑް ރައްކާތެރިކޮށް ގެންގުޅުމަކީ ތިޔަފަރާތުގެޒިންމާއެކެވެ.\n13.2.ތިޔަފަރާތަކީ ވިޔަފާރިއެއް /އަމިއްލަ ޖަމުއްޔާއެއް ނުވަތަ ތަޢުލީމު ފޯރުކޮށްދޭ މަރުކަޒެއްގެ ފަރާތުނެރަޖިސްޓަރވާ ފަރާތެއްނަމަ، އެ މުޢައްސަސާ އެއްގެ ފަރާތްތައް ފިޔަވާ އިތުރުފަރާތަކަށް ޕޯޓަލްގެ ލޮގިން މަޢުލޫމާތު ފޯރުކޮށް ނުދިނުމަކީ ތިޔަފަރާތުގެޒިންމާއެކެވެ.\n13.3.މި ވެބްސައިޓުގައިވާމަޢުލޫމާތުތަކުގެ ސިއްރު ހިފެހެއްޓުމަކީ ރަޖިސްޓަރ ވެފައިވާ ވިޔަފާރިއެއް /އަމިއްލަ ޖަމުޢިއްޔާތައް ނުވަތަ ތަޢުލީމު ފޯރުކޮށްދޭ މަރުކަޒުތަކުން ކުރަންޖެހޭނެކަމެކެވެ. އެހެނިހެން ފަރަތްތަކަށް މި މަޢުލޫމާތު ފޯރުކޮށްދީގެން ނުވާނެއެވެ. އެހެނަސްމި ވެބްސައިޓު ބޭނުން ކުރުމަށް ތިޔަފަރާތުން ކަނޑައަޅާފައިވާ ފަރާތްތަކަށް، މިފަދަސިއްރު މަޢުލޫމާތު ފޯރުކޮށްދެވިދާނެއެވެ.\n13.4.މި ވެބްސައިޓުގައި ރަޖިސްޓަރވެފައިވާ ވިޔަފާރިއެއް / އަމިއްލަ ޖަމުޢިއްޔާތައް ނުވަތަ ތަޢުލީމު ފޯރުކޮށްދޭމަރުކަޒުތަކުގެ ފަރާތުން މި ވެބްސައިޓު ބޭނުން ކުރުމަށް އެކްސެސް ދެވިފައިވާފަރާތްތަށް އެ މުޢައްސަސާއެއްގައި މިހާރު މަސައްކަތް ނުކުރާނަމަ އެ ފަރާތްތަކުގެ އެކްސެސްވަކިކުރުމަކީ ނުވަތަ ކަނޑާލުމަކީ އެ މުޢައްސަސާއެއްގެ ޒިންމާއެކެވެ.\n14.1.މި މާއްދާތަކާއި ޝަރުތުތަކާއިބެހޭގޮތުން އެއްވެސް ޝަކުވާއެއް އޮތްނަމަ ނުވަތަ މަޢުލޫމާތެއް ސާފުކުރަންބޭނުންނަމަ ތިރީގައިވާ އީމެއިލް އެޑްރެސްއަށް މެއިލްއެއް ކޮއްލަށްވާށެވެ. އީމެއިލްއެޑްރެސް:\n[email protected]އީމެއިލްގެ ޒަރިއްޔާއިންމުޢާމަލާތު ކުރުމަކީ އެންމެ ރައްކާތެރި ގޮތް ކަމުގައި ނުދެކޭށެވެ. އެހެންކަމުންކްރެޑިޓް ކާޑު މަޢުލޫމާތު ފަދަ މުހިއްމު މަޢުލޫމާތު އީމެއިލްގައި ނުހިމަނާށެވެ.


Hakuru Balin Salaamaiy Kodheyne Kamah Bunaa Ufehdhumeh Dhivehinnah Vikkanee - Vaguthu\nހަކުރު ބަލިން ސަލާމަތް ކޮށްދޭނެ ކަމަށް ބުނާ އުފެއްދުމެއް ދިވެހިންނަށް ވިއްކަނީ!\nހަކުރު ބަލިން ސަލާމަތް ކޮށްދޭނެ ކަމަށް ބުނާ އުފެއްދުމެއް ދިވެހިންނަށް ހާއްސަކޮށް ބައެއް ފޭސްބުކް ޕޭޖްތަކާއި ވައިބާ ގްރޫޕްތަކުގައި އިސްތިހާރު ކުރަމުން އެބަގެންދެއެވެ.\nލިބެން ހުރި މައުލޫމާތައް ބަލާއިރު "ޑައިބެޓިކް ފްރީޑަމް" ނަމަކަށް ކިޔާ މި ޕްރޮގްރާމްގެ ލިންކް އަންނަނީ ދިވެހިންގެ ތެރޭގައި ވެސް އިސްތިހާރު ކުރަމުންނެވެ. މިއީ ސިއްހަތައް ފައިދާ ހުރި ގޮތައް ހަކުރު ބަލިން ސަލާމަތް ވެވޭނެ ގޮތައް ކަންކަން ރާވައިދޭނެ ޕްރޮގްރާމެއް ކަމަށް ބުނެފައި ވެއެވެ. މި ޕްރޮގްރާމްގެ ވެބްސައިޓްގައި ބުނެފައިވާ ގޮތުގައި މިއީ ޑައިބެޓިކް ޓައިޕް-2 އިން ސަލާމަތް ކޮށްދޭނެ ޕްރޮގްރާމެކެވެ.\n"ގިނަ އަންހެނުންނާއި ފިރިހެނުންގެ ހަކުރުބަލީގެ ހާލަތު ގޯސްވެގެން ދާން މެދުވެރިވާ ސަބަބަކީ ދިރިއުޅުމުގައި ރަނގަޅު އާދަތަކެއް ނުހިފެއްޓުން." ޕްރޮގްރާމްގެ ވެބްސައިޓްގައި ބުނެފައި ވެއެވެ.\nނަމަވެސް މިއީ އިސްތިހާރުގައި ބުނާ ފަދަ ގޮތަކަށް ހަކުރު ބަލިން ސަލާމަތް ވެވިދާނެ ޕްރޮގްރާމެއްކަން "ވަގުތު" އަށް ކަށަވަރެއް ނުވެއެވެ. "ވަގުތު" އަށް މައުލޫމާތު ދެއްވި ޑޮކްޓަރަކު ވިދާޅުވީ ހަކުރު ކޮންޓްރޯލް ކުރުމަށް ދިރިއުޅުމުގެ އާދަތައް އެންމެ ރަނގަޅަށް ބެހެއްޓުން އެއީ ވަރަށް މުހިއްމު ކަމެއް ކަމަށެވެ. މިފަދަ ޕްރޮގްރާމެއްގައި ބައިވެރިވުމުގެ ކުރިން ކޮންމެ މީހަކު ވެސް އޭނާގެ ޑޮކްޓަރާއި މަޝްވަރާ ކުރުން މުހިއްމު ކަމަށް ޑޮކްޓަރު ވިދާޅުވިއެވެ.\nޕްރޮގްރާމްގެ ވެބްސައިޓްގައި ބުނެފައިވާ ގޮތުގައި މި ޕްރޮގްރާމް ކުރިއަށް ގެންދަނީ ތިން މަރުހަލާއަކަށް ބަހާލައިގެންނެވެ. އޭގެ ތެރޭގައި ވީޑިއޯ މެދުވެރިކޮށް ވެސް މައުލޫމާތުތައް ދޭނެއެވެ.\nޑައިބެޓިކް ފްރީޑަމްގެ ވެބްސައިޓް\n"ވަގުތު" އަށް މައުލޫމާތު ދެއްވި ސިއްހީ ދާއިރާގެ ތަޖުރިބާކާރަކު ވިދާޅުވީ މިހާރު މި ޕްރޮގްރާމްގެ މަގުބޫލުކަން އިތުރުވެފައިވާ އެއް ސަބަބަކީ ކޮވިޑް-19 ޖެހޭ ހަކުރު ބަލީގެ މީހުންނަށް އިތުރު މައްސަލަތަކެއް ދިމާވުމުގެ ފުރުސަތު ބޮޑުވުމުން ކަމަށް ބެލެވޭ ކަމަށެވެ.\n"ނަމަވެސް އިންޓަނެޓް އިން ފެންނަ މިފަދަ ކޮންމެ އެއްޗަކަށް ބަރޯސާވުމުގެ ބަދަލުގައި ސައްހަ މައުލޫމާތު ހޯދުން ވަރަށް މުހިއްމު." އޭނާ ވިދާޅުވިއެވެ.


SunOnline: Nahula ge Boss, Yousuf adhi 4426 anekkaa ves Olympus ah\nބެލުންތެރިންގެ މަގްބޫލު ތިން ފިލްމެއް އޮލިމްޕަސް ސްކްރީނަށް!\nއައިމިނަތު ލުބާ 02 Dec 2018, 10:11\nމަޝްހޫރު ވާހަކަ ލިޔުންތެރިޔާ، އަދި ޕްރޮޑިއުސަރު ފާތިމަތު ނަހުލާ (ނަހޫ)ގެ ކާމިޔާބު ތިން ފިލްމެއް އޮލިމްޕަސް ސްކްރީނުގައި އަޅުވަން ނިންމައިފިއެވެ.\nއޮލިމްޕަސް ސްކްރީނުގައި އަޅުވަން ނިންމީ ނަހޫ އެންމެ ފަހުން ތައްޔާރުކުރި ދެ ފިލްމު ބޮސް، 4426ގެ އިތުރުން ޔޫސުފް އެވެ.\nނަހޫ "ސަން"އަށް މައުލޫމާތު ދެމުން ބުނީ މިއީ ސިނަމާއިން މި ފިލްމުތައް އަނެއްކާވެސް ބަލާލަން ބޭނުންވާ މީހުންނަށް ލިބޭ ރަނގަޅު ފުރުސަތެއް ކަމަށެވެ.\nނަހޫ ބުނީ ތަކުރާރުކޮށް މި ފިލްމުތައް ސްކްރީނުން ބަލާލަން ބޭނުންވެގެން އެދޭ މީހުން އެބަތިބި ކަމަށާއި ރަށްރަށުން ފިލްމު ބެލުމަށްފަހު އެ މީހުންވެސް މި ފިލްމުތައް އޮލިމްޕަސް ސްކްރީނުން ބަލަން ބޭނުންވާ ކަމަށެވެ.\nމި މަހު ހަތެއްގައި 4426ގެ ޝޯ އެއް ދެއްކުމަށް ހަމަޖެހިފައިވާއިރު މި މަހު އަށް ވަނަ ދުވަހު ވަނީ ބޮސްގެ ޝޯއެއް ދެއްކުމަށް ނިންމާފައެވެ. އަދި ޔޫސުފްގެ ޝޯއެއް ދައްކާނީ މި މަހު ނުވައެއްގައެވެ.\nނަހޫ ބުނީ ފިލްމުތަކުގެ ޓިކެޓް މާދަމާއިން ފެށިގެން އޮލިމްޕަހުން ލިބެން ހުންނާނެ ކަމަށާއި ބޮސް އަދި 4426 ފިލްމުގެ ޓިކެޓްގެ އަގަގީ 100 ރުފިޔާ ކަމަށެވެ. އަދި ޔޫސުފް ފިލްމުގެ ޓިކެޓްގެ އަގަކީ އެންމެ 50 ރުފިޔާއެވެ.\n"ސަން" އާ ވާހަކަދައްކަމުން އިތުރަށް ނަހޫ ބުނީ ފިލްމުގެ ޓިކެޓްބުރި ހިފައިގެން މާލޭ ގްރޭންޑް ޓާޓާ ފްލެޓްތެރޭ، ނިކަގަސްމަގުގައި ހުންނަ "ޕިކްލް" ރެސްޓޯރަންޓަށް ދިޔުމުން މެންދުރު ކެއުމުގެ 30 އިންސައްތަ ޑިސްކައުންޓް ލިބޭގޮތަށް ހަމަޖެހިފައިވާ ކަމަށެވެ.\nއައްޒަގެ އިތުރުން ފިލްމުގައި ޖުމައްޔިލް ނިމާލް، މުޙައްމަދު ޖުމައިހުގެ އިތުރުން މަޝްހޫރު އަދި ތަޖުރިބާކާރު ތަރިންގެ ތެރޭގައި ހިމެނޭ ޔޫސުފް ޝަފީއު، ޝީލާ ނަޖީބު، ފަދަ ތަރިން ހިމެނެއެވެ.\n"4426" އަކީ ނަހުލާއާއި އަހުމަދު ޝިނާން ޑައިރެކްޓުކޮށްފައިވާ ފިލްމެކެވެ.\nބޮސް އަކީ ނަހުލާގެ ވާހަކައަކަށް އޭނާ ޕްރޮޑިއުސްކޮށް، އާއިޝަތު ރިޝްމީ ޑައިރެކްޓް ކޮށްފައިވާ އަސަރުގަދަ ލޯބީގެ ފިލްމެކެވެ.\nބޮސްއިން ދައްކައިދެނީ، މުއްސަނދި އަންހެއްކުއްޖެއްގެ މުދާގަނޑުގެ މައްޗަށް ގަދަވެގަތުމަށް ބަޔަކު ކުރާ މަސައްކަތެވެ. ކުޑައިރު މަންމަ ނިޔާވެފައިވާ އެ އަންހެން ކުއްޖާ، ބޮސްގެ ލީޑުން ފެނިގެންދާ މަރިޔަމް އައްޒަ (އިބާ) ހަމައެކަނި ބައްޕަގެ ލޯބި ލިބިގެން ބޮޑުވެ ކުއްލިއަކަށް އެ ބައްޕަ ނިޔާވުމުން ނަފްސާނީ ގޮތުން އޭނާ ކުރިމަތިލާ ހަނގުރާމައެވެ.\nއައްޒަ ލީޑު ރޯލުން ފެނިގެންދާ ބޮސްގައި ހަރަކާތްތެރިވެފައިވަނީ ފިލްމީ ދާއިރާއަށް އަލަށް ތައާރަފްވި ބަތަލު މުހައްމަދު ޔުނާންއެވެ. ފާތިމަތު އާޒިފާ، އިބްރާހިމް ޖިހާދު، އަލީ އާޒިމް، އަލީ ޝަމީލްވެސް ބޮސްއިން ފެނިގެން ދިޔައެވެ.\nނަހޫގެ "ޔޫސުފް" އަކީ ރާއްޖޭގެ ރެކޯޑް އަދަދަކަށް މީހުން ބަލާފައިވާ ފިލްމެކެވެ. މާލޭގެ ސްރީނުގައި އެ ފިލްމުގެ 50 ޝޯއެއް ވަނީ ދައްކާފައެވެ. އެ ފިލްމަކީ މަންމަން މީހެއްގެ ދިރިއުޅުން ދައްކުވައިދޭ ލޯބީގެ އަސަރުގަދަ ފިލްމެކެވެ. ފިލްމުގެ ލީޑް ރޯލުން ފެނިގެންދިޔައީ ނިއުމާ މުހައްމަދު އަދި ޔޫސުފް ޝަފީއުއެވެ.\nދިވެހި ފިލްމު 4426\nމޯދީ ހަޔާތުގެ މައްޗަށް ހަދާ ބަޔޮޕިކްގެ އާ ޕޯސްޓަރެއް!\nއަޒޫ އާއި ސައީދަށް އަންހެން ކުއްޖެއް


Fiyaa koshaa iru lolun karuna annanee keeve ?miothy ekamuge hallu\nފިޔާކޮށާއިރު ލޮލުން ކަރުނަ އަންނީ ކީއްވެ ؟ މިއޮތީ އެކަމުގެ ހައްލު!\nފިޔާއަކީ ވަރަށް ވޭންދެނިވި ތަރުކާރީއެކެވެ. ފިޔާ ކެއުމުން އަނގައިގައި ނުބައިވަސް ހިފުމުގެ އިތުރުން އަދި ކޮށާއިރު ލޮލުން ދިލަނަގާ ކަރުނައާދެއެވެ. އެހެން ނަމަވެސް ކެއްކުމަށް ބެނުންކުރާ މި ތަރުކާރީ އަކީ ކާނާގެ ރަހަމީރުކޮށްދޭއެންމެ މުހިންމު އެއް ބާވަތެވެ.\nދިރާސާކުރާފަރާތްތަކުން ބުނަނީ ފިޔާކޮށާއިރު ލޮނުން ކަރުނަ އަންނަނީ އޭގައި ހިމެނޭ އެމައިނޯ އެސިޑެއް ކަމަށްވާ ސަލްފޮއޮކްސައިޑުންނެވެ. ފިޔާ ކޮށާއިރު އޭގައި ހުންނަ ލޭޔާތައް ހަލާކުވުމުން ނިކުންނަ ގޭހުން ލޮލުން ދިލަނަގާ ލޮލުން ކަރުނައަންނަންފަށައެވެ. ފިޔާއިން ނިކުންނަ ގޭހެއްކަމަށްވާ ސިންޕްރޮޕަނެތިއަލް އެސް-އޮކްސައިޑަކީ ލޮލުގެ ގްލޭންޑަށް އެންމެ ބޮޑަށް ހަމަލާދޭ އެއް ގޭހެވެ. މިގޭހުން މުޅި ލޮލުން ކެތްނުކުރެވޭވަރަށް ދިލައެއްނަގަންފަށައި ކަރުނަ ފައިބައެވެ.\nފިޔާކޮށާއިރު ބައެއް މީހުންގެ ލޮލުން ދިލަނަގާ ކަރުނަ ފައިބާއިރު އަނެއްބައި މީހުންގެ ލޮލުން ކަރުނަ ނާންނަކަން ފާހަނގަ ކުރެވޭނެއެވެ. މިކަމުގެ ސަބަބެއް ކަމަށް ސައިންސް ވެރިން ބުނަނީ ބައެއްމީހުންގެ ލޮލުގެ ލެކްރިމަލް ގްލޭންޑް އެހާ ސެންސިޓިވް އެއްނޫން ކަމަށެވެ. އެގޮތުން ލެކްރިމަލް ގްލޭންޑް ސެންސިޓިވް މީހުންގެ ލޯތޮރުފާލައި މިގޭސް ވަނުމުން ދިލަނަގާ ކަރުނަފައިބައެވެ.\nފިޔާކޮށާއިރު ލޮލުން ދިލަނެގުމާއި ކަރުނަފޭބުން ހުއްޓުވުމަށް ބެނުން ކުރެވިދާނެ ބައެއް އުކުޅުތައް:\n– ފިޔާކޮށާއިރު ލޮލަށް ހަމަލާދޭ ގޭސް ކަމަށްވާ ސަލްފޮއޮކްސައިޑުން ސަލާމަތް ވުމަށް ފިޔާކޮށުމުގެ 15 މިނެޓްކުރިން ފްރިޖްގެ ގަނޑުކުރާބައިގައި ފިޔާބާއްވާށެވެ. އެހެން ނޫނީ 1 ގަޑި އިރު ކުރިން ފްރިޖްގައި ބާއްވާށެވެ.\n– ފިޔާކޮށުމުގެ ގަޑިއެއްހާއިރު ކުރިން ބޯތައްޓަކަށް ފިނިފެން އެޅުމަށްފަހު ފެނުގެ ތެރެއަށް ފިޔާއަޅާފައި ބަހައްޓާށެވެ.\n– ފިޔާކޮށާއިރު މޫނަށް ވައިޖެހޭނެހެން ފަންކާއެއް ކުރިމަތީގައި ހުރެގެން ކޮށާށެވެ. މިހެން ހެދުމުން ފަންކާގެ ވައިން ފިޔާއިން އަރާގޭސް ދުރުކޮށްދޭނެއެވެ.\n– ފިޔާކޮށާއިރު ތޫނުވަޅިއެއް ބޭނުން ކުރުމަކީ ފިޔާގައި ހުންނަ ލޭޔާތަހަލާކު ނުވެ އޭގެން ނިކުންނަ ގޭސް ކޮންޓްރޯލް ކޮށްދޭނެ ކަމެކެވެ.\n-އަނެއްގޮތަކީ މިނުބައި ގޭހުން ލޯސަލާމަތް ކުރުނަސް ގޮގްލްސް ބޭނުން ކުރުމެވެ. މިއީ ތަންކޮޅެއް އޮޑް އަދި ޖޯކް ކަމަކަށް ވެދާނެއެވެ. އެހެން ނަމަވެސް މިހެން ހެދުމުން ލޯސަލާމަތް ވާނެއެވެ.\nފިޔާއަކީ ކެއްކުމުގައި ކާނާއަށް މީރު ރަހަ ގެނެސްދީ އެއާނުލައި ކެއްކުން ފުރިހަމަ ނުވާނެ ތަރުކާރީ އެއްކަން ޔަގީނެވެ. ފިޔާ އިން އަޅުގަނޑުމެން ގެ ލޮލުގައި އަޅާވޭން ކުޑަކޮށް ދޭ މި އުކުޅުތައް ބޭނުން ކުރުމަކީ ލޯސަލާމަތް ވާނެކަމެކެވެ.